പോംപിയിലെ ”ലക്ഷ്മി ” – Palathully\nby Rishi Das February 9, 2019\nby Rishi Das February 9, 2019 264 പേർ വായിച്ചു\nഇന്ത്യൻ വിഗ്രഹങ്ങളും ,ശില്പങ്ങളും ലോകത്താകമാനം നിന്ന് കണ്ടെടുത്തിട്ടുണ്ട് . അവയിൽ ഏറ്റവും പ്രാധാന്യമുള്ള ഒന്നാണ് പുരാതനമായ പോംപി നഗരത്തിൽനിന്ന് കണ്ടെത്തിയ ദേവതാ ശിൽപ്പം .\nഇറ്റലിയിലെ പുരാതന നഗരമാണ് പോംപി സി ഇ 79 ലെ ഒരു വമ്പൻ അഗ്നിപർവ്വതസ്ഫോടനത്തിലെ ലാവാപ്രവാഹത്തിൽ മൂടപ്പെട്ടുപോവുകയായിരുന്നു ഈ പുരാതന മഹാനഗരം . സമീപത്തുള്ള വെസൂവിയസ് അഗ്നിപർവതമാണ് പോംപിയെ ലാവയുടെ ഒരു കല്ലറയിൽ അടക്കം ചെയ്തത് .\nകഴിഞ്ഞ നൂറ്റാണ്ടിന്റെ ആദ്യദശകങ്ങളിൽ പോംപിയുടെ ലാവാ അടരുകളിൽ നടത്തിയ അന്വേഷണങ്ങൾ പല പുരാവസ്തുകകളെയും വെളിച്ചത്തു കൊണ്ടുവന്നു . അവയിൽ ഒന്നാണ് സുന്ദരമായ ഒരു ഇന്ത്യൻ ദേവീശില്പം . 1938 ലാണ് ഈ ദേവീശില്പം കണ്ടെത്തപ്പെട്ടത് . അപ്പോൾ തന്നെ ഈ ശിൽപം പോംപിയിലെ ലക്ഷ്മി (Pompeii Lakshmi ) എന്നറിയപ്പെടാനും തുടങ്ങി . ആനക്കൊമ്പിൽ തീർത്ത 25 സെന്റീമീറ്ററിലേറെ ഉയരമുള്ള, ഇപ്പോഴും തേജസുളള ഒരു ശില്പമാണിത് . ഈ ശില്പത്തിന് സമാനമായ ശിൽപ്പങ്ങൾ ഇന്ത്യയിലെ മഥുരയിൽനിന്നും കണ്ടെത്തിയിട്ടുണ്ട്\nപുരാതന കാലത്തു ഇന്ത്യയും ഗ്രീസ് ,റോം തുടങ്ങിയ രാജ്യങ്ങളുമായി വ്യാപാര നയതന്ത്ര ബന്ധങ്ങളുണ്ടായിരുന്നു . ആ ബന്ധങ്ങളുടെ ജീവിക്കുന്ന പ്രതീകമാണ് പോംപിയിലെ ലക്ഷ്മി.\nചിത്രം : പോംപിയിലെ ലക്ഷ്മി: കടപ്പാട് :https://en.wikipedia.org/wiki/Pompeii_Lakshmi…


ദിവസേന വിലപുതുക്കല്: ഇന്ധനവിലഎട്ട് ശതമാനം വര്‍ധന - Janayugom Online\nദിവസേന വിലപുതുക്കല്: ഇന്ധനവിലഎട്ട് ശതമാനം വര്‍ധന\nBy: Web Desk | Tuesday 26 September 2017 11:04 PM IST\nറായ്പൂര്: എണ്ണവിലയുടെ നിര്‍ണയം ദിവസേനയാക്കിയതിന് ശേഷം രാജ്യത്ത് പെട്രോള് ഡിസല് എന്നിവയുടെ വിലയില് എട്ട് ശതമാനം വര്‍ധന. പ്രമുഖ ക്രെഡിറ്റ് റേറ്റിംഗ് ഏജന്‍സിയായ ഐസിആര്‍എയാണ് റിപ്പോര്‍ട്ട് പുറത്തുവിട്ടത്. ഇപ്പോഴത്തെ സ്ഥിതി തുടര്‍ന്നാല് രാജ്യത്ത് പണപ്പെരുപ്പ പ്രവണതകള്‍ക്ക് സാധ്യതയുണ്ടെന്നാണ് കണ്ടെത്തല്.\nകഴിഞ്ഞ അഞ്ച് മാസത്തിനിടെ എണ്ണയുടെ വിലയില് 7.9 ശതമാനം വര്‍ധന രേഖപ്പെടുത്തി. ജൂണ് 17ന് ഡല്‍ഹിയില് പെട്രോളിന്റെ വില ലിറ്ററിന് 65.23 രൂപ ആയിരുന്നത് ഇപ്പോള് 74 രൂപയായി വര്‍ധിച്ചു. അന്താരാഷ്ട്ര വിപണിയില് വില വര്‍ധിച്ചതില് ഉപരിയായി വ്യാപാരികളുടെ കമ്മിഷന് 40 ശതമാനത്തോളം വര്‍ധിപ്പിച്ചതാണ് വിലക്കയറ്റം രൂക്ഷമാകാനുള്ള കാരണം. 2.25 രൂപയില് നിന്നും വ്യാപാരികളുടെ കമ്മിഷന് ലിറ്ററിന് 3.57 രൂപയായി വര്‍ധിപ്പിച്ചു.\nജൂണ് 16 മുതലാണ് എണ്ണയുടെ വില നിശ്ചയിക്കാനുള്ള അധികാരം എണ്ണക്കമ്പനികള്‍ക്ക് നല്‍കിയത്. നേരത്തെ 15 ദിവസത്തിലൊരിക്കലാണ് എണ്ണയുടെ വില നിശ്ചയിച്ചിരുന്നത്. അപ്പോള് വരുത്തുന്ന വര്‍ധന താരതമ്യേന കൂടുതലുമായിരുന്നു. ഇതിന്റെ ഭാഗമായി പൊതുജനങ്ങളുടെ ഭാഗത്തുനിന്നും പ്രതിഷേധം ഉയരുന്നത് പതിവായിരുന്നു. എന്നാല് വില നിശ്ചയിക്കുന്ന ദിവസേനയാക്കിതോടെ വില വര്‍ധന തുലോം കുറവായ വിധത്തിലാണ്. അതുകൊണ്ടുതന്നെ വിലവര്‍ധനയുടെ ഭാഗമായുള്ള പ്രതിഷേധങ്ങളും കുറഞ്ഞു.\nരാഷ്ട്രീയമായ എതിര്‍പ്പുകളും താരതമ്യേന കുറഞ്ഞു. ഇത് തന്നെയായിരുന്നു ദിവസേനയുള്ള വില പുതുക്കലിലൂടെ മോഡി സര്‍ക്കാര് ലക്ഷ്യമിട്ടിരുന്നത്.\nഇന്ധന വില റോക്കറ്റ് പോലെ കുതിക്കുന്നു; പെട്രോളിന് 23 പൈസയുടെ വര്‍ധന\nപെട്രോള്, ഡീസല് വിലകളില് വന് കുതിപ്പ്\nസംസ്ഥാനത്ത് ഇന്ധന വില കുതിക്കുന്നു\nഡീസല്‍വില കുതിച്ചുയരുന്നു; നിസ്സഹായരായി ജനങ്ങള്


നെയ്യാറ്റിന്‍കര നഗരസഭ ഓഫിസിലേക്ക് യുവമോര്‍ച്ച നടത്തിയ മാര്‍ച്ചില് സംഘര്‍ഷം | Yuvamorcha Protest\nനെയ്യാറ്റിന്‍കര നഗരസഭ ഓഫിസിലേക്ക് യുവമോര്‍ച്ച നടത്തിയ മാര്‍ച്ചില് സംഘര്‍ഷം\nസ്വന്തം ലേഖകൻ July 11, 2018 03:08 PM IST\nതിരുവനന്തപുരം നെയ്യാറ്റിന്‍കര നഗരസഭ ഓഫിസിലേക്ക് യുവമോര്‍ച്ച നടത്തിയ മാര്‍ച്ചില് സംഘര്‍ഷം. ലാത്തിചാര്‍ജിലും കല്ലേറിലും രണ്ടുപൊലീസുകാരടക്കം പത്തുപേര്‍ക്ക് പരിക്കേറ്റു. ബാര്‍ലൈസന്‍സ് നല്‍കിയതില് അഴിമതിയുണ്ടെന്നാരോപിച്ച് യുവമോര്‍ച്ച നടത്തിയ മാര്‍ച്ചാണ് സംഘര്‍ഷത്തില് കലാശിച്ചത്.\nനെയ്യാറ്റിന്‍കര നഗരസഭാപരിധിയില് പുതിയ ബാര് അനുവദിക്കുന്നതില് നഗരസഭ അധ്യക്ഷയും ഭരണപക്ഷ അംഗങ്ങളും 30 ലക്ഷം രൂപ കൈക്കൂലി വാങ്ങിയെന്ന ആരോപണമുന്നയിച്ചാണ് യുവമോര്‍ച്ച പ്രവര്‍ത്തകര് മാര്‍ച്ച് നടത്തിയത്. മാര്‍ച്ച് നഗരസഭ ഓഫിസിന് 50 മീറ്റര് ദൂരെയെത്തിയപ്പോള് പൊലീസ് തടഞ്ഞു. തുടര്‍ന്ന് പ്രവര്‍ത്തകരും പൊലീസുമായി ഉന്തും തള്ളുമായി. ബലപ്രയോഗത്തിന് പിന്നാലെ കല്ലേറുമുണ്ടായതോടെ പൊലീസ് രണ്ടുവട്ടം ലാത്തിചാര്‍ജ് നടത്തുകയായിരുന്നു.\nലാത്തിചാര്‍ജില് എട്ട് യുവമോര്‍ച്ച പ്രവര്‍ത്തകര്‍ക്കും കല്ലേറില് രണ്ട് പൊലീസുകാര്‍ക്കും പരുക്കേറ്റു. പരുക്കേറ്റവരെ വിവിധ ആശുപത്രികളിലായി പ്രവേശിപ്പിച്ചു. ലാത്തിചാര്‍ജില് പ്രതിഷേധിച്ച് നെയ്യാറ്റിന്‍കര നഗരസഭാ പരിധിയില് ബി.ജെ.പി നാളെ ഹര്‍ത്താലിന് ആഹ്വാനം ചെയ്തു.


തിരുവനന്തപുരം: തലസ്ഥാനത്തെ പ്രശസ്തമായ ലൊയോള സ്കൂളിലെ പൂര്വ വിദ്യാര്ഥി സംഘടനായ ലൊയോള ഓള്ഡ് ബോയ്സ് അസോസിയേഷന് (ലോബ) ഏര്പ്പെടുത്തിയ ഗ്ലോബല് ലീഡര്ഷിപ്പ് അവാര്ഡ് ഡോ. സുജിത് വര്ഗീസ് തോമസിനും യങ്ങ് അച്ചീവേഴ്സ് അവാര്ഡ് സഞ്ജയ് വിജയകുമാറിനും സമ്മാനിക്കും. 2019 ജൂണ് 15 ശനിയാഴ്ച വൈകീട്ട് 6.30ന് ശ്രീമൂലം ക്ലബ്ബില് നടക്കുന്ന അവാര്ഡ്ദാന ചടങ്ങില് ദക്ഷിണ വ്യോമസേന മേധാവി എയര് മാര്ഷല് ബി സുരേഷ് മുഖ്യാതിഥിയാവും. കഴിഞ്ഞ ഒരു ദശാബ്ദക്കാലത്തിലേറെക്കാലത്തെ നിരന്തര പരിശ്രമത്തിലൂടെ ഒരു നൂറ്റാണ്ട് പഴക്കമുള്ള ഉത്തര്പ്രദേശിലെ More\nതിരുവനന്തപുരം: തലസ്ഥാനത്തെ പ്രശസ്തമായ ലൊയോള സ്‌കൂളിലെ പൂര്‍വ വിദ്യാര്‍ഥി സംഘടനായ ലൊയോള ഓള്‍ഡ് ബോയ്‌സ് അസോസിയേഷന് (ലോബ) ഏര്‍പ്പെടുത്തിയ ഗ്ലോബല് ലീഡര്‍ഷിപ്പ് അവാര്‍ഡ് ഡോ. സുജിത് വര്‍ഗീസ് തോമസിനും യങ്ങ് അച്ചീവേഴ്‌സ് അവാര്‍ഡ് സഞ്ജയ് വിജയകുമാറിനും സമ്മാനിക്കും. 2019 ജൂണ് 15 ശനിയാഴ്ച വൈകീട്ട് 6.30ന് ശ്രീമൂലം ക്ലബ്ബില് നടക്കുന്ന അവാര്‍ഡ്ദാന ചടങ്ങില് ദക്ഷിണ വ്യോമസേന മേധാവി എയര് മാര്‍ഷല് ബി സുരേഷ് മുഖ്യാതിഥിയാവും.\nകഴിഞ്ഞ ഒരു ദശാബ്ദക്കാലത്തിലേറെക്കാലത്തെ നിരന്തര പരിശ്രമത്തിലൂടെ ഒരു നൂറ്റാണ്ട് പഴക്കമുള്ള ഉത്തര്‍പ്രദേശിലെ ഫത്തേപ്പൂര് ബ്രോഡ്‌വെല് ആശുപത്രിയുടെ ശോച്യാവസ്ഥകള് പരിഹരിച്ച് മികച്ചതും ആധുനിക സൗകര്യങ്ങള് ഉള്ളതുമായ ആശുപത്രിയാക്കി മാറ്റിയതില് വഹിച്ച പങ്കാണ് ഡോ. സുജിത് വര്‍ഗീസ് തോമസിനെ പുരസ്‌കാരത്തിന് അര്‍ഹനാക്കിയത്. സംസ്ഥാനത്തെ സ്റ്റാര്‍ട്ടപ്പ് സംരംഭങ്ങളില് ആഗോള ശ്രദ്ധ നേടിയെടുത്ത മോബ് മി യുടെ സ്ഥാപകനും സ്റ്റാര്‍ട്ടപ്പ് വില്ലേജ് ബോര്‍ഡിന്റെ ചെയര്‍മാനുമാണ് സഞ്ജയ് വിജയകുമാര്.\n2015 ലാണ് ലോബ ഗ്ലോബല് ലീഡര്‍ഷിപ്പ് അവാര്‍ഡുകള്‍ക്ക് തുടക്കം കുറിച്ചത്. രാജ്യത്ത് ഇത്തരം പുരസ്‌കാരങ്ങള് ഏര്‍പ്പെടുത്തുന്ന ആദ്യത്തെ വിദ്യാലയമാണ് തിരുവനന്തപുരത്തെ ലൊയോള സ്‌കൂള്. ലോബയുടെ നാലാമത് പുരസ്‌കാരമാണ് ഇത്തവണ നല്‍കുന്നത്.\nസ്‌കൂളിലെ 1993 ബാച്ച് വിദ്യാര്‍ഥിയായിരുന്നു സുജിത് വര്‍ഗീസ് തോമസ്. വെല്ലൂര് ക്രിസ്‌ററ്യന് മെഡിക്കല് കോളേജിലാണ് അദ്ദേഹം ഉപരിപഠനം പൂര്‍ത്തിയാക്കിയത്. പുരാതനമായ ബ്രോഡ്വെല് ആശുപത്രിയെ തകര്‍ച്ചയില്‍നിന്ന് കരകയറ്റി ഗ്രാമീണ യു പി യിലെ ഏറ്റവും മികച്ച ആശുപത്രിയായി വികസിപ്പിക്കുന്നതില് വലിയ പങ്കാണ് അദ്ദേഹത്തിനുള്ളത്. ആശുപതിയുടെ വളര്‍ച്ചയ്ക്കായി അര്‍പ്പണ ബോധത്തോടെ പ്രവര്‍ത്തിച്ച അദ്ദേഹം ഒട്ടേറെ സാമൂഹ്യാരോഗ്യ പദ്ധതികള്‍ക്ക് രൂപം നല്‍കി. പ്രദേശത്തെ പ്രാഥമികാരോഗ്യ പ്രവര്‍ത്തനങ്ങളും രോഗ പ്രതിരോധ നടപടികളും ഊര്‍ജിതമാക്കി. ബ്രോഡ്‌വെല് ആശുപതിയുടെ സാന്ത്വന ചികിത്സാ വിഭാഗത്തിന്റെ വേറിട്ട പ്രവര്‍ത്തനങ്ങള് സംസ്ഥാനത്തിന് മുഴുവന് മാതൃകയായി. ഒട്ടേറെ വെല്ലുവിളികളെ അതിജീവിച്ചാണ് ഡോ. സുജിത് വര്‍ഗീസ് തോമസ് ഈ വിജയം നേടിയെടുത്തത്. ആരോഗ്യമേഖലയിലെ അധികൃതരുടെ അനാസ്ഥയും സന്ദേഹങ്ങളും സാമ്പത്തികമായ പ്രയാസങ്ങളും കൂടാതെ വധ ഭീഷണി തന്നെ നേരിടേണ്ടിവന്നു. എന്നാല് തിരിച്ചടികളില് തളരാതെ ഇച്ഛാശക്തിയും നിശ്ചയദാര്‍ഢ്യവും പുലര്‍ത്തി വെല്ലുവിളികളെ അതിജീവിച്ച് മുന്നേറുന്നതില് ഡോക്ടറും അദ്ദേഹത്തിന്റെ കുടുംബവും അസാമാന്യമായ പാടവമാണ് പ്രകടമാക്കിയത്. ലൊയോളയ്ക്കു മാത്രമല്ല രാജ്യത്തിന് മുഴുവന് അഭിമാനിക്കാവുന്ന അതുല്യ വ്യക്തിത്വമാണ് അദ്ദേഹത്തിന്റേത്.\nലൊയോളയിലെ 2000 ബാച്ചിലെ വിദ്യാര്‍ഥിയായിരുന്നു സഞ്ജയ് വിജയകുമാര്. നിലവില് സ്റ്റാര്‍ട്ട് അപ്പ് വില്ലേജ് ബോര്‍ഡിന്റെ ചെയര്‍മാനും എ പി ജെ അബ്ദുള്‍കലാം സാങ്കേതിക സര്‍വകലാശാലയുടെ ഡയറക്ടര് ബോര്‍ഡംഗവുമായ അദ്ദേഹം എ ഐ സി ടി ഇ സ്റ്റാര്‍ട്ടപ്പ് ഇംപ്ലിമെന്റേഷന് കമ്മിറ്റിയില് അംഗവുമാണ്. കോളെജ് പഠനം കഴിഞ്ഞിറങ്ങിയ ഉടന് തന്നെ മോബ് മി എന്ന നൂതനമായ സ്റ്റാര്‍ട്ടപ്പിന് രൂപം കൊടുക്കുകയും ആഗോള തലത്തില് ശ്രദ്ധേയമായ സ്റ്റാര്‍ട്ടപ്പ് സംരംഭമായി അതിനെ മാറ്റിത്തീര്‍ക്കുകയും ചെയ്തു. അതാത് സംസ്ഥാനത്തെ സര്‍ക്കാരുകളുടെയും നാസ്‌കോമിന്റെയും സഹകരണത്തോടെ സ്റ്റാര്‍ട്ടപ്പ് സംരംഭകത്വ പ്രോത്സാഹന പദ്ധതികള് നടപ്പിലാക്കുന്ന അദ്ദേഹം രാജ്യത്തെ സ്റ്റാര്‍ട്ടപ്പ് ആവാസവ്യവസ്ഥയുടെ വളര്‍ച്ചയില് സുപ്രധാന പങ്കു വഹിക്കുന്നു. വരും തലമുറയുടെ ഭാവി രൂപപ്പെടുത്തുന്ന പുത്തന് പാഠ്യപദ്ധതി നൂതനമായ കാഴ്ചപ്പാടോടെ വികസിപ്പിച്ചെടുക്കുന്നതില് തല്പരനായ അദ്ദേഹം ആ മേഖലയിലും നിസ്തുലമായ സംഭാവനകള് നല്കിപ്പോരുന്നു.\nലൊയോളയുടെ പൂര്‍വ വിദ്യാര്‍ഥികളില് അസാധാരണമായ മികവും ശേഷിയും വ്യക്തിത്വവും പ്രകടമാക്കി അനുകരണീയമായ ജീവിത മാതൃകകളായി മാറിയവരെ പുരസ്‌കാരങ്ങള് നല്‍കി ആദരിക്കുന്നതിലൂടെ പുതുതലമുറയ്ക്ക് മാര്‍ഗദര്‍ശനം പകരുകയാണെന്ന് ലോബ പ്രസിഡന്റ് ഡോ. സി വി റാം മോഹന് അഭിപ്രായപ്പെട്ടു. ലോകത്ത് മാറ്റങ്ങള്‍ക്കായുള്ള പരിശ്രമങ്ങള്‍ക്ക് ഇത്തരം പുരസ്‌കാരങ്ങള് പ്രചോദനമാകും.\n2016 ല് ലോബ 120 ഓളം വരുന്ന സ്‌കൂള് ജീവനക്കാര്‍ക്കായി മെഡിക്കല് ഇന്‍ഷുറന്‍സ് ഏര്‍പ്പെടുത്തിയിരുന്നു. 2018 ല് സര്‍വീസില് നിന്ന് വിരമിച്ച നോണ് ടീച്ചിങ്ങ് ജീവനക്കാര്‍ക്കായി പെന്‍ഷന് പദ്ധതിയും നടപ്പിലാക്കി.


'വോട്ടിങ് മെഷീനിൽ കൃത്രിമം എന്ന പ്രചാരണത്തിന് പിന്നിൽ RSS';പ്രതിപക്ഷത്തെ ആ കെണിയിൽ വീഴ്ത്തിയെന്ന് പി കെ ഫിറോസ്| Muslim Youth League leader P K Firos' facebook post on EVM – News18 Malayalam\n'ബിജെപിയുടെ കുതന്ത്രങ്ങൾ തിരിച്ചറിഞ്ഞ് ശക്തമായ പ്രതിപക്ഷമാവാം. ഒറ്റക്കെട്ടായി പടപൊരുതാം. ഇന്ത്യയെ നമുക്ക് വീണ്ടെടുക്കാം'\nLast Updated : May 27, 2019, 07:02 IST\nമലപ്പുറം : ഇലക്ട്രോണിക് വോട്ടിങ് യന്ത്രത്തിൽ കൃത്രിമം നടന്നുവെന്ന പ്രചാരണത്തിന് പിന്നിൽ ആർഎസ്എസ് ആണെന്നാരോപിച്ച് മുസ്ലിം യൂത്ത് ലീഗ് ജനറൽ സെക്രട്ടറി പി കെ ഫിറോസ്. ഫേസ്ബുക്കിലിട്ട പോസ്റ്റിലാണ് ഫിറോസ് ആരോപണം ഉയർത്തിയത്. ഇങ്ങനെയൊരു പ്രചാരണത്തിലൂടെ ബിജെപിക്ക് വോട്ട് നേടിക്കൊടുക്കുകയാണ് ആർഎസ്എസിന്റെ ഉദ്ദേശ്യമെന്നും പ്രതിപക്ഷത്തെ ആ കെണിയിൽ വീണുവെന്നും പി കെ. ഫിറോസ് പോസ്റ്റിൽ പറയുന്നു. ലോക്സഭാ തിരഞ്ഞെടുപ്പിൽ ബിജെപി വൻ വിജയം നേടിയപ്പോൾ ഇവിഎമ്മിൽ കൃത്രിമം കാട്ടി എന്ന ആരോപണവുമായി ചിലർ രംഗത്ത് വന്നിട്ടുണ്ടെന്നും ഇങ്ങനെ പറയുമ്പോൾ അതിലൂടെ ഗുണം നേടുന്നത് ബിജെ.പി ആണെന്നും ഫിറോസ് പറയുന്നു. ഇങ്ങനെ ഒരു ആരോപണത്തിന് പ്രചാരണം കിട്ടുമ്പോൾ ബിജെപി ഭരണത്തിൽ മനം മടുത്ത വോട്ടർമാർ വോട്ട് ചെയ്യാൻ മിനക്കെടില്ലെന്നും അതുവഴി ബിജെപി അനുകൂലരുടെ വോട്ടുകൾ മാത്രമായി നേടാൻ ബിജെപിക്ക് കഴിയുമെന്നും അദ്ദേഹം പോസ്റ്റിൽ പറയുന്നു. നമ്മൾ ഇന്ത്യയെ വീണ്ടെടുക്കും എന്ന ഹാഷ്ടാഗോട് കൂടിയാണ് പി കെ ഫിറോസിന്റെ പോസ്റ്റ് അവസാനിക്കുന്നത്.\nഅവിശ്വസനീയമായ വിജയമാണ് ബി.ജെ.പി നേടിയതെങ്കിലും വോട്ടിംഗ് മെഷീനിൽ കൃത്രിമം നടത്തിയാണ് ഈ വിജയം നേടിയത് എന്നതിൽ വല്ല വാസ്തവവുമുണ്ടോ? വോട്ടിംഗ് മെഷീനിൽ എങ്ങിനെ കൃത്രിമം നടത്തി എന്നാണ് ആരോപണം ഉന്നയിക്കുന്നവർ പറയുന്നത്? ചെയ്യുന്ന വോട്ടുകൾ മുഴുവൻ ബി.ജെ.പി ചിഹ്നത്തിൽ പതിഞ്ഞു എന്നാണോ? അങ്ങിനെയെങ്കിൽ ഒരു നിയോജക മണ്ഡലത്തിലെ5ബൂത്ത് വീതം വി.വി പാറ്റുകൾ എണ്ണിയപ്പോൾ പൊരുത്തക്കേടുകൾ ഉണ്ടാവേണ്ടതായിരുന്നില്ലേ? 543 പാർലമെന്റ് മണ്ഡലത്തിലെയും നിയോജക മണ്ഡലം അടിസ്ഥാനത്തിൽ വി.വി പാറ്റുകൾ എണ്ണിയപ്പോൾ ഒരിടത്ത് പോലും വ്യത്യാസം ഉണ്ടായതായി റിപ്പോർട്ടില്ല.\nഇനി ഇ.വി.എം ഹാക്ക് ചെയ്തു എന്നു പറയുന്നവർ എങ്ങിനെ അത് ചെയ്തു എന്നാണ് പറയുന്നത്? ബി.ജെ.പി ഭരിക്കുന്ന സംസ്ഥാനങ്ങളിൽ അതിനുള്ള സാധ്യതകളുണ്ട് എന്ന് പറഞ്ഞാൽ വാദത്തിന് അംഗീകരിക്കാം. എന്നാൽ മറ്റു സംസ്ഥാനങ്ങളിലോ? മധ്യപ്രദേശിലും രാജസ്ഥാനിലും ചത്തീസ്ഗഢിലും പശ്ചിമ ബംഗാളിലും കർണാടകയിലുമൊക്കെ ബി.ജെ.പി ഇതര ഗവൺമെന്റുകളല്ലേ ഭരണത്തിലിരിക്കുന്നത്? എന്നിട്ടുമെങ്ങിനെയാണ് ബിജെപിക്ക് ഇത്രയധികം സീറ്റുകൾ ഈ സംസ്ഥാനങ്ങളിൽ നിന്ന് പോലും കിട്ടിയത്? സ്റ്റേറ്റ് മെഷിനറി അറിയാതെ മറ്റാർക്കെങ്കിലും ഇ.വി.എം കൈകാര്യം ചെയ്യാൻ സാധിക്കുമെന്ന് പറഞ്ഞാൽ അത് വിശ്വസിക്കാൻ കഴിയുമോ?\nഇനി ഹാക്ക് ചെയ്ത മെഷീൻ എന്തേ കേരളത്തിലും തമിഴ്നാട്ടിലും വരാതിരുന്നത്. ഒരു സെറ്റ് മെഷീൻ ആ തിരുവനന്തപുരത്തേക്കെങ്കിലും ബി.ജെ.പി കൊടുത്തയക്കാതിരിക്കുമോ? കുമ്മനം കൂടി ജയിച്ചിരുന്നെങ്കിൽ ഇ.വി.എമ്മിനെ പ്രത്യേകിച്ച് ആരെങ്കിലും സംശയിക്കുമോ?\nഎന്റെ അഭിപായത്തിൽ ഇ.വി.എമ്മിൽ ക്രമക്കേട് ഉണ്ട് എന്ന പ്രചരണത്തിന് പിന്നിൽ ആർ. എസ്.എസ്സാണ്. പ്രതിപക്ഷത്തെ ആ കെണിയിൽ വീഴ്ത്തിയതാണ്. ബി.ജെ.പിയുടെ കഴിഞ്ഞ അഞ്ച് വർഷത്തെ ഭരണത്തിൽ മനം മടുത്ത ഒരു ജനത ഇവിടെ ഉണ്ട് എന്നത് വസ്തുതയാണ്. അവരുടെ അവസാനത്തെ ആയുധമാണ് ബി.ജെ.പിക്കെതിരെ വോട്ട് രേഖപ്പെടുത്തുക എന്നത്. എന്നാൽ ഇ.വി.എമ്മിൽ ബി.ജെ.പിക്കെതിരെ നിങ്ങൾ വോട്ട് ചെയ്താലും കാര്യമില്ല എന്ന് വന്നാൽ ആരെങ്കിലും വോട്ടു ചെയ്യാൻ പോവുമോ? അതിന്റെ പ്രയോജനം ആർക്കാണ് ലഭിക്കുക. രാജ്യത്ത് പോൾ ചെയ്യാത്ത വോട്ടിന്റെ നല്ലൊരു ശതമാനം ഇത്തരക്കാരുടേതായിരിക്കുമെന്ന് ഞാൻ ഉറച്ചു വിശ്വസിക്കുന്നു.\n21 പ്രതിപക്ഷ കക്ഷികൾ ഒരുമിച്ചത് ഇ.വി.എമ്മിന്റെ പേരിലാണ്. അപ്പോഴും ബി.ജെ.പിക്കെതിരെ ഒറ്റക്കെട്ടായി പോരാടാൻ മടിച്ച് നിന്നു. ഇനിയെങ്കിലും പരാജയത്തെ യാഥാർത്ഥ്യ ബോധത്തോടെ വിലയിരുത്തണം.\nഅത് കൊണ്ട് ഇനിയുള്ള നാളുകൾ പ്രതിപക്ഷം കരുതലോടെ ചുവടു വെക്കണം. ഇനിയൊരഞ്ചു വർഷം കൂടി കാത്തിരിക്കുക എന്നത് ഇന്ത്യൻ രാഷ്ട്രീയത്തിൽ വലിയ കാലയളവല്ല. സ്വാതന്ത്ര്യം നേടി 30 വർഷമാണ് ഒരു കോൺഗ്രസ് ഇതര ഗവൺമെന്റ് ഉണ്ടാക്കാൻ എതിരാളികൾ കാത്തിരുന്നത്. 1977ൽ ഇന്ദിരാഗാന്ധിയടക്കം തോറ്റിട്ടും കോൺഗ്രസ് ശക്തമായി തിരിച്ച് വന്നിട്ടുണ്ട്. ഒന്നും അസംഭവ്യമല്ല. ബി.ജെ.പിയുടെ കുതന്ത്രങ്ങൾ തിരിച്ചറിഞ്ഞ് ശക്തമായ പ്രതിപക്ഷമാവാം. ഒറ്റക്കെട്ടായി പടപൊരുതാം. ഇന്ത്യയെ നമുക്ക് വീണ്ടെടുക്കാം.\nFirst published: May 27, 2019, 07:01 IST\nfacebook postlok sabha chunav parinam 2019Lok sabha election resultLok sabha election result 2019Lok Sabha election resultsloksabha chunav parinam 2019PK Firosഅമേഠികുമ്മനം രാജശേഖരൻകോൺഗ്രസ്തെരഞ്ഞെടുപ്പ് ഫലം തത്സമയംനരേന്ദ്ര മോദിബിജെപിരാഹുൽ ഗാന്ധിലോക്സഭാ തെരഞ്ഞെടുപ്പ് ഫലംവയനാട്


ഐ.എസ്.ആർ.ഒ ചാരക്കേസ്; സിബി മാത്യൂസിന്റെ ജാമ്യം റദ്ദാക്കണമെന്ന സിബിഐ ഹർജി ജൂലൈ 15-ലേക്ക് മാറ്റി | Southlive\nഐ.എസ്.ആർ.ഒ ചാരക്കേസ്; സിബി മാത്യൂസിന്റെ ജാമ്യം റദ്ദാക്കണമെന്ന സിബിഐ ഹർജി ജൂലൈ 15-ലേക്ക് മാറ്റി\nഐഎസ്ആർഒ ചാരക്കേസിലെ ഗൂഢാലോചന. സിബി മാത്യൂസിൻ്റെ ജാമ്യം റദ്ദാക്കണമെന്ന സിബിഐ ഹർജി ജൂലായ് 15 ലേക്ക് മാറ്റി സുപ്രീം കോടതിയുടെ ഉത്തരവ്. ചാരക്കേസ് കെട്ടിച്ചമയ്ക്കാൻ ഗൂഢാലോചന നടത്തിയെന്ന സിബിഐ കേസിലെ നാലാം പ്രതിയാണ് മുൻ ഡിജിപി സിബി മാത്യൂസ്. കേസിൽ സിബി മാത്യൂസിനും തിരുവനന്തപുരം ജില്ലാ സെഷൻസ് കോടതി മുൻകൂർ ജാമ്യം അനുവദിച്ചിരുന്നു.\nഗൂഡാലോചന കേസിലെ പ്രതികളുടെ മുൻകൂർ ജാമ്യം ചോദ്യം ചെയ്ത് സിബിഐ നൽകിയ ഹർജിയിൽ പ്രതികൾക്ക് നേരത്തെ നോട്ടീസ് നൽകിയിരുന്നു. കേസിൽ മുൻ പൊലീസ് ഉദ്യോഗസ്ഥരായ എസ് വിജയൻ, തമ്പി എസ് ദുർഗാ ദത്ത്, ആർ ബി ശ്രീകുമാർ, എസ് ജയപ്രകാശ് എന്നിവർക്ക് കോടതി മുൻകൂർ ജാമ്യം അനുവദിച്ചിരുന്നു.\nതനിക്കെതിരായ പകയാണ് കേസിന് പിന്നിലെന്നായിരുന്നു മുൻകൂർ ജാമ്യം ലഭിച്ച ശേഷം സിബി മാത്യൂസ് പ്രതികരിച്ചത്. ചാരക്കേസിൽ പ്രതിയായ നമ്പിനാരായണനെ ഇൻറലിജൻസ് ബ്യൂറോയുടെ നിർദ്ദേശ പ്രകാരമാണ് അറസ്റ്റ് ചെയ്തതെന്നും, ചാരക്കേസ് ആദ്യം അന്വേഷിച്ച സിബിഐ സംഘമാണ് അട്ടിമറി നടത്തിയതെന്നുമായിരുന്നു സിബി മാത്യൂസിൻറെ വാദം.\nഎന്നാൽ നമ്പിനാരായണനെ കസ്റ്റഡിൽ മർദിച്ചുവെന്നും സിബി മാത്യൂസിൻറെ അറസ്റ്റ് ഒഴിവാക്കുമെന്ന് ഉറപ്പു പറയാനാകില്ലെന്നും ജാമ്യാപേക്ഷയെ എതിർത്ത് സിബിഐയും വാദിച്ചു. സിബി മാത്യൂസിൻറെ ജാമ്യഹർജിയെ എതിർത്ത് നമ്പിനാരായണനും ചാരക്കേസിൽ പ്രതിചേർക്കപ്പെട്ട മാലി വനിതകളും കക്ഷിചേർന്നിരുന്നു.\nഇതെന്താ പുതിയ സഞ്ജുവാകുന്നുള്ള മൈൻഡാനോ, സൂപ്പർ താരത്തെ കളിപ്പിക്കാത്തതിൽ പ്രതിഷേധം


ഗവര്‍ണറായപ്പോള് സ്വസ്ഥത ലഭിച്ചു’; എഴുതാനും വായിക്കാനും ഇപ്പോള് ഒരുപാട് സമയമുണ്ടെന്ന് കുമ്മനം രാജശേഖരന് | Gramajyothi News\nഗവര്‍ണറായപ്പോള് സ്വസ്ഥത ലഭിച്ചു’; എഴുതാനും വായിക്കാനും ഇപ്പോള് ഒരുപാട് സമയമുണ്ടെന്ന് കുമ്മനം രാജശേഖരന്\nJune 19, 2018 10:37 am Published by : Chief Editor\nകോട്ടയം; ബിജെപി സംസ്ഥാന അധ്യക്ഷ സ്ഥാനത്തു നിന്ന് മാറി മിസോറാം ഗവര്‍ണറായി ചുമതലയേറ്റതോടെ കൂടുതല് സ്വസ്ഥത ലഭിച്ചെന്ന് കുമ്മനം രാജശേഖരന്. രാഷ്ട്രീയ, സാമൂഹിക പ്രവര്‍ത്തനങ്ങള്‍ക്കിടയില് ഒന്നിനും സമയമില്ലായിരുന്നെന്നാണ് കുമ്മനം പറയുന്നത്. കോട്ടയത്ത് പ്രസ് ക്ലബ് നല്‍കിയ സ്വീകരണത്തിലാണ് കുമ്മനത്തിന്റെ തുറന്നു പറച്ചില്.\nഗവര്‍ണറായതോടെ എഴുതാനും വായിക്കാനും കൂടുതല് സമയം കിട്ടി. പല അനുഭവങ്ങളും ഇനി എഴുതണം. അതില് ഒരു അധ്യായം കോട്ടയത്തെ പത്രപ്രവര്‍ത്തന കളരിയെക്കുറിച്ചായിരിക്കുമെന്നും അദ്ദേഹം പറഞ്ഞു. താന് നമസ്‌തേ പറഞ്ഞാല് തിരിച്ചുപറയാതിരുന്നവര് നേരത്തെയുണ്ടായിരുന്നു. എന്നാല് ഗവര്‍ണറായതോടെ ഇതില് മാറ്റം വന്നുവെന്നും അദ്ദേഹം വ്യക്തമാക്കി. ഒരു സ്ഥാനവും താന് ഇതുവരെ ചോദിച്ചിട്ടില്ലെന്നും എല്ലാം തന്നെ തേടിവരികയായിരുന്നു. നാടിനു വേണ്ടി എന്തെങ്കിലും ചെയ്യണമെന്ന് ഉദ്ദേശിച്ചാണ് പത്രപ്രവര്‍ത്തകനായത്. മനുഷ്യ സ്‌നേഹത്തിന്റെ ഉദാത്തമായ മൂല്യമാണ് പത്രപ്രവര്‍ത്തനം. ഇനിയും പത്രപ്രവര്‍ത്തകനാകണമെന്ന് താല്‍പ്പര്യമുണ്ടെന്നും അദ്ദേഹം കൂട്ടിച്ചേര്‍ത്തു.


Vadakara Taluk Office| വടകര താലൂക്ക് ഓഫീസ് തീപിടുത്തം; പ്രതിയെ കുതിരവട്ടം മാനസിക ആരോഗ്യ കേന്ദ്രത്തിലേക്ക് മാറ്റി – News18 Malayalam\nVadakara Taluk Office| വടകര താലൂക്ക് ഓഫീസ് തീപിടുത്തം; പ്രതിയെ കുതിരവട്ടം മാനസിക ആരോഗ്യ കേന്ദ്രത്തിലേക്ക് മാറ്റി\nകേസില് റിമാന്‍ഡില് കഴിയവേ മാനസികാസ്വാസ്ഥ്യം പ്രകടിപ്പിച്ചതിനെ തുടര്‍ന്നാണ് പ്രതിയെ കുതിരവട്ടത്തേക്ക് മാറ്റിയത്.\nLast Updated : December 23, 2021, 20:00 IST\nകോഴിക്കോട്: വടകര താലൂക്ക് ഓഫീസ് (Vadakara Taluk Office) കെട്ടിടത്തിൽ തീപിടിത്തത്തെ തുടർന്ന് ഓഫീസ് പൂർണമായും കത്തിനശിച്ച സംഭവത്തിൽ അറസ്റ്റിലായ ആന്ധ്ര സ്വദേശിയായ പ്രതി സതീഷ് നാരായണനെ കുതിരവട്ടം മാനസികാരോഗ്യ കേന്ദ്രത്തിലേക്ക് മാറ്റി.\nകേസില് റിമാന്‍ഡില് കഴിയവേ മാനസികാസ്വാസ്ഥ്യം പ്രകടിപ്പിച്ചതിനെ തുടര്‍ന്നാണ് പ്രതിയെ കുതിരവട്ടത്തേക്ക് മാറ്റിയത്. കോഴിക്കോട് മെഡിക്കല് കോളേജിലെ മാനസികാരോഗ്യ വിദഗ്ദ്ധന്റെ നിര്‍ദേശപ്രകാരമായിരുന്നു പോലീസ് നടപടി.\nഅതേസമയം പ്രതിയെ കുറിച്ച് കൂടുതല് അന്വേഷണം നടത്തുന്നതിനായി പോലീസ് സംഘം ഹൈദരാബാദിലേക്ക് പോകാന് തീരുമാനിച്ചിരിക്കുകയാണ്. വര്‍ഷങ്ങള്‍ക്ക് മുമ്പ് മാനിസാകാസ്വാസ്ഥ്യം പ്രകടിപ്പിച്ചതിനെ തുടര്‍ന്ന് ചികിത്സ തേടിയിരുന്നതായി സതീഷിന്റെ മാതാപിതാക്കള് വടകര പൊലീസിനോട് പറഞ്ഞു.\nനേരത്തെയും ഇത്തരത്തില് പലയിടങ്ങളില് തീയിട്ടിരുന്നു. വടകരയിലെ മറ്റ് രണ്ട് സര്‍ക്കാര് ഓഫീസുകളിലും ഇയാള് തീയിട്ടിരുന്നു, നിലവില് മൂന്ന് തീവെപ്പ് കേസുകളില് പ്രതിയാണ് സതീഷ് നാരായൺ. സിസിടിവി ദൃശ്യങ്ങൾ അടിസ്ഥാനമാക്കിയായിരുന്നു പൊലീസ് ഇയാളെ അറസ്റ്റ് ചെയ്തത്. തണുപ്പകറ്റാൻ വേണ്ടിയാണ് ഓഫീസിന് തീയിട്ടതെന്നാണ് പ്രതി പൊലീസിന് നൽകിയിരിക്കുന്ന മൊഴി.\nഈ മാസം പതിനേഴിന് പുലര്‍ച്ചെയാണ് താലൂക്ക് ഓഫീസിന് തിപിടിക്കുന്നത്. തീപിടിത്തത്തില് ഓഫീസ് പൂര്‍ണ്ണമായും കത്തി നശിച്ചു. അഗ്നിരക്ഷാസേനയുെട പത്ത് യൂണീറ്റ് എത്തിയാണ് തീയണച്ചത്.\nതാലൂക്ക് ഓഫീസിലെ പകുതിയോളം ഫയലുകള് കത്തി നശിച്ചു. ഓടിട്ട കെട്ടിടമായത് കൊണ്ട് മേല്‍ക്കൂരയിലെ മരത്തടി കത്തിയതാണ് തീയണക്കല് ദീര്‍ഘിപ്പിച്ചത്. സമീപത്തെ പഴയ ട്രഷറി ഓഫീസിനും തീപിടിത്തത്തിൽ നാശനഷ്ടമുണ്ടായിട്ടുണ്ട്. നാല് മണിക്കൂര് പരിശ്രമത്തിലാണ് തീയണച്ചത്. താലൂക്ക് ഓഫീസിന് പുറമെ സമീപത്തെ പഴയ ട്രഷറി കെട്ടിടത്തിലും അഗ്‌നിബാധയുണ്ടായി. ഫയലുകള് പകുതിയിലേറെയും കത്തിയിട്ടുണ്ട്. കംപ്യൂട്ടറുകളും അനുബന്ധ ഉപകരണങ്ങളും കത്തിനശിച്ചു.\nഅതിനിടെ തീപിടിത്തത്തിൽ നശിച്ച വടകര താലൂക്ക് ഓഫീസ് താത്കാലികമായി മറ്റൊരു കെട്ടിടത്തിൽ പ്രവർത്തനം തുടങ്ങിയിട്ടുണ്ട്. തീപിടിത്തമുണ്ടായ കെട്ടിടത്തിന് സമീപത്തെ സബ്ട്രഷറി ഓഫീസ് കെട്ടിടത്തിന്റെ രണ്ടാം നിലയിലാണ് ഓഫീസ് പ്രവർത്തനം ആരംഭിച്ചിരിക്കുന്നത്.\nAlso read- Sree Sankaracharya University | 'വിദ്യാര്‍ത്ഥിനിയോട് അശ്ലീലച്ചുവയോടെ സംസാരിച്ചു'; അധ്യാപകനെ സര്‍വകലാശാല സസ്പെന്‍റ് ചെയ്തു\nFirst published: December 23, 2021, 19:33 IST


സാത്താൻകുളം കസ്റ്റഡി കൊലപാതകം: പൊലീസിനെതിരെ സിബിഐയുടെ അന്വേഷണ റിപ്പോർട്ട് | sathankulam custody death cbi report against police tamilnadu\nസാത്താൻകുളം കസ്റ്റഡി കൊലപാതകം: പൊലീസിനെതിരെ സിബിഐയുടെ അന്വേഷണ റിപ്പോർട്ട്\nTamilnadu, First Published 8, Sep 2020, 12:41 PM\nവ്യാപാരികളായ ബെനിക്സിനും ജയരാജിനുമെതിരെ പൊലീസ് വ്യാജ കേസ് രജിസ്റ്റർ ചെയ്യുകയായിരുന്നെന്ന് സിബിഐ റിപ്പോർട്ടിൽ പറയുന്നു. ഇൻസ്പെക്ടർ ശ്രീധർ ഉൾപ്പടെയുള്ളവർക്ക് ജാമ്യം അനുവദിക്കരുതെന്നും സിബിഐ ഹൈക്കോടതിയിൽ ആവശ്യപ്പെട്ടു.\nചെന്നൈ: തമിഴ്നാട് സാത്താൻകുളം കസ്റ്റഡി കൊലപാതകത്തിൽ പൊലീസിനെതിരെ സിബിഐയുടെ അന്വേഷണ റിപ്പോർട്ട്. സാക്ഷികളുടെ മൊഴി പൊലീസ് തെറ്റായി വ്യാഖ്യാനിച്ചു. ഇരുവരും പൊലീസിനെ മർദിച്ചെന്ന വാദം തെറ്റാണെന്നും സിബിഐയുടെ റിപ്പോർട്ടിൽ പറയുന്നു. മദ്രാസ് ഹൈക്കോടതിയിൽ സമർപ്പിച്ച റിപ്പോർട്ടിലാണ് ഇക്കാര്യങ്ങളുള്ളത്.\nവ്യാപാരികളായ ബെനിക്സിനും ജയരാജിനുമെതിരെ പൊലീസ് വ്യാജ കേസ് രജിസ്റ്റർ ചെയ്യുകയായിരുന്നെന്ന് സിബിഐ റിപ്പോർട്ടിൽ പറയുന്നു. ഇൻസ്പെക്ടർ ശ്രീധർ ഉൾപ്പടെയുള്ളവർക്ക് ജാമ്യം അനുവദിക്കരുതെന്നും സിബിഐ ഹൈക്കോടതിയിൽ ആവശ്യപ്പെട്ടു. ലോക്ക്ഡൗൺ സമയത്ത് ബെനിക്സും ജയരാജനും കട അടയ്ക്കാൻ വൈകിയെന്നും, ഇത് ചോദ്യം ചെയ്ത പൊലീസിനെ ഇവർ മർദിച്ചെന്നുമായിരുന്നു എഫ്ഐആർ. പൊലീസ് കസ്റ്റഡിയിലിരിക്കെയുണ്ടായ മർദ്ദനത്തെത്തുടർന്ന് ഇരുവരും മരിക്കുകയായിരുന്നു.\nRead Also: അനധികൃത കെട്ടിട നിർമ്മാണം; നടി കങ്കണ റണൗത്തിന് മുംബൈ കോർപ്പറേഷന്‍റെ നോട്ടീസ് ...\nLast Updated 8, Sep 2020, 12:41 PM\nസാത്താൻകുളം കസ്റ്റഡി കൊലപാതകം


Editorial | Kerala Dhwani - Largest Malayalam Digital News Paper in Kerala\nകൊല്ലം: കൊല്ലം സ്വദേശിയായ പാസ്റ്റർ ഷെമീറിനെതിരെ പ്രചരിക്കുന്ന വാർത്തകളുടെ സത്യാവസ്ഥ അന്യോഷിച്ച ഞങ്ങൾക്ക് ലഭിച്ച വിവരങ്ങൾ പുറത്തു വിടുന്നു. മദ്യത്തിനും മയക്കുമരുന്നിനുമെതിരെ തെരുവോരങ്ങളിൽ ശബ്ദം ഉയർത്തിയ പാസ്റ്റർ...\nപൗരത്വ ഭേദഗതി നിയമം, ദേശീയ പൗരത്വ രജിസ്റ്റര്… ഇവ രണ്ടിന്റെയും പേരില് വിവിധ സംസ്ഥാനങ്ങളില് പ്രക്ഷോഭം ആളിപടരുകയാണ്. ഒരു വിഭാഗം പ്രതിഷേധവുമായി തെരുവിലാണ്. ക്യാമ്പസുകള് യുദ്ധഭൂമിയായി. രണ്ടു...\nകോട്ടയം: ആറുമാസം പ്രായമുള്ളപ്പോൾ 1987ൽ കാഞ്ഞിരപ്പള്ളി താലൂക്ക് ആശുപത്രിയിൽനിന്നു ഒരു കുഞ്ഞിനെ മോഷ്ടിച്ചു. അന്നു പൊൻകുന്നം എസ്ഐയായിരുന്ന എൻ. രാമചന്ദ്രന്റെ അന്വേഷണത്തിലാണ് രണ്ടാം ദിവസം തന്നെ അന്യോഷിച്ചു...\nകോട്ടയത്തെ സ്ത്രീകളുടെ രാത്രി നടത്തത്തിനു ഞങ്ങളുടെ പൂർണ പിന്തുണ !! പക്ഷെ പോലീസും മറ്റും ഇല്ലാതെ നാളെ ഇവർക്ക് ഒറ്റയ്ക്കു നടക്കേണ്ടി വരുമ്പോൾ എത്രമാത്രം സുരക്ഷിതത്വം ഉറപ്പാക്കാനാകും? കേരള ധ്വനി എഡിറ്റർ ക്രിസ്റ്റിൻ കിരൺ തോമസ് എഴുതുന്നു..\nകോട്ടയം: നിർഭയ ദിനത്തോടനുബന്ധിച്ച് ഇന്നലെ കേരളത്തിലുടനീളം സ്ത്രീകൾ രാത്രിയിൽ നടന്നിരുന്നു. നിരവധി സ്ത്രീകൾ കോട്ടയത്തും രാത്രി നടത്തത്തിൽ പങ്കു ചേരാൻ എത്തിയിരുന്നു. തുടർന്നുള്ള ദിവസങ്ങളിലും ഈ രാത്രി...


Emalayalee.com - ട്രംപിന്റെ ദ്വിദിന ഇന്ത്യാ സന്ദര്‍ശനം; കാര്യപരിപാടികള് ഇങ്ങനെ\nരണ്ട് ദിവസത്തെ സന്ദര്‍ശനത്തിനായി അമേരിക്കന് പ്രസിഡന്‍റ് ഡോണള്‍ഡ് ട്രംപ് ഇന്ത്യയിലെത്തി\n. ഭാര്യ മെലാനിയ ട്രംപും അദ്ദേഹത്തോടൊപ്പമുണ്ട്.\nഇന്ന് രാവിലെ 11.40 നാണ് അദ്ദേഹം ഗുജറാത്തിലെ അഹമ്മദബാദിലെ അന്താരാഷ്ട്ര വിമാനത്താവളത്തില് എത്തിയത്. അമേരിക്കന് പ്രസിഡന്റിനെ സ്വീകരിക്കുന്നതിന് വലിയ ഒരുക്കങ്ങളാണ് സര്‍ക്കാരുകള് ഒരുക്കുന്നത്.\nമഹാത്മ ഗാന്ധിയുടെ സബര്‍മതി ആശ്രമത്തിലും ട്രംപ്‌സന്ദര്‍ശനം നടത്തും.\nഉച്ചയ്‌ക്ക് 1.05ന് അദ്ദേഹം ഇന്ത്യന് ജനാവലിയെ അഭിസംബോധന ചെയ്‌ത് സംസാരിക്കും. പുതുതായി നിര്‍മ്മാണം പൂര്‍ത്തിയാക്കിയ മൊട്ടേര ക്രിക്കറ്റ് സ്റ്റേഡിയത്തില് പ്രധാനമന്ത്രി നരേന്ദ്രമോദിക്ക് ഒപ്പം എത്തിയാകും ട്രംപ് വലിയ ജനാവലിയെ അഭിസംബോധന ചെയ്യുന്നത്. പരിപാടിയില് 70 ലക്ഷം പേര് എത്തുമെന്ന് മോദി പറഞ്ഞതായിട്ടായിരുന്നു ട്രംപിന്റെ അവകാശവാദം\nനമസ്‌തെ ട്രംപ് പരിപാടിക്ക് ശേഷമാണ് അദ്ദേഹത്തിന്റെ താജ്‌മഹല് സന്ദര്‍ശനം. 3.30ന് അദ്ദേഹം ആഗ്രയിലേക്ക് തിരിക്കും 4.45ഓടെ അദ്ദേഹം ആഗ്ര എയര് ഫോഴ്‌സ് സ്റ്റേഷനില് ഇറങ്ങും തുടര്‍ന്ന് 5.15ഓടെയാകും അദ്ദേഹം താജ് മഹല് സന്ദര്‍ശിക്കുന്നത്.\nഇന്ത്യാ സന്ദര്‍ശനം നടത്തിയ മിക്ക പ്രസിഡന്റുമാരും താജ്‌മഹലില് എത്താറുണ്ട്. തുടര്‍ന്ന് വൈകിട്ട് 6.45ഓടെ അദ്ദേഹം ഡല്‍ഹിക്ക് തിരിച്ചു പോകും.\nപ്രസിഡന്റ് ട്രംപിന് രാഷ്ട്രപതി ഭവനില് വിരുന്ന് സല്‍ക്കാരം നല്‍കും. പ്രധാനമന്ത്രി അടക്കമുള്ള പ്രമുഖ നേതാക്കള് ചടങ്ങില് പങ്കെടുക്കും.\nഎന്നാല് കോണ്‍ഗ്രസ് അധ്യക്ഷ സോണിയ ഗാന്ധിയെ ക്ഷണിക്കാത്തതില് പ്രതിഷേധിച്ച് രാജ്യസഭാ പ്രതിപക്ഷ നേതാവ് ഗുലാംനബി ആസാദും കോണ്‍ഗ്രസ് ലോകസഭാ കക്ഷിനേതാവ് അധീര് രഞ്‌ജന് ചൗധരിയും വിട്ടുനില്‍ക്കും. മഹാത്മഗാന്ധി സമാധിയില് എത്തി ആദരവ് അര്‍പ്പിക്കും.\nവിരുന്നിന് ശേഷം ഹൈദരാബാദ് ഹൗസില് പ്രധാനമന്ത്രി നരേന്ദ്ര മോദിയും ട്രംപും തമ്മില് കൂടിക്കാഴ്‌ച നടത്തും. പ്രധാനമന്ത്രിയുമായുള്ള കൂടിക്കാഴ്‌ചയ്‌ക്ക് ശേഷം ഇരുവരും ചേര്‍ന്ന് സുപ്രധാന കരാറുകള് ഒപ്പുവയ്‌ക്കും.\nഇതിന് ശേഷം ഇരു നേതാക്കളും ചേര്‍ന്ന് സംയുക്ത പ്രസ്‌താവനയും നടത്തും. തുടര്‍ന്ന് രാഷ്ട്രപതിയുമായുള്ള കൂടിക്കാഴ്‌ചയ്‌ക്ക് നടത്തിയ ശേഷം അദ്ദേഹം തിരികെ അമേരിക്കയിലേക്ക് തിരിക്കും.


പകുതിയിലധികം ജനങ്ങൾക്ക് വാക്സിൻ ലഭ്യമാക്കാൻ യുഎഇ പദ്ധതി | Future Kerala\nദുബായ് ജനസംഖ്യയുടെ പകുതിയിലധികം ആളുകൾക്ക് കൊറോണ വൈറസിനെതിരായ പ്രതിരോധ വാക്സിൻ ലഭ്യമാക്കാൻ യുഎഇ പദ്ധതി. വാക്സിൻ കുത്തിവെപ്പിൽ ഇസ്രയേലിന് ശേഷം ലോകത്ത് രണ്ടാംസ്ഥാനത്താണ് യുഎഇ. പ്രതിദിനം 180,000 ആളുകളാണ് രാജ്യത്ത് പ്രതിരോധ വാക്സിൻ സ്വീകരിക്കുന്നത്.\nഈ ആഴ്ച 1,167,251 പേർ യുഎഇയിൽ കൊറോണക്കെതിരായ വാക്സിൻ കുത്തിവെപ്പ് എടുത്തതായി ആരോഗ്യ മന്ത്രാലയം വ്യക്തമാക്കി. പകർച്ചവ്യാധിയിൽ നിന്നും രക്ഷപ്പെടുന്നതിനായി വാക്സിൻ സ്വീകരിക്കാൻ തദ്ദേശീയരെയും പ്രവാസികളെയും പ്രോത്സാഹിപ്പിക്കുന്ന സമഗ്രമായ പ്രചാരണ പരിപാടികളാണ് ആരോഗ്യ വകുപ്പിന്റെ നേതൃത്വത്തിൽ രാജ്യത്ത് നടക്കുന്നത്. ചൈനയിലെ സിനോഫാമിന്റെയും ഫൈസർ-ബയോടെക്കിന്റെയും വാക്സിനുകളാണ് യുഎഇയിൽ ലഭ്യമാക്കിയിരിക്കുന്നത്. അതേസമയം റഷ്യയുടെ സ്പുട്നിക് വാക്സിന്റെ മൂന്നാംഘട്ട പരീക്ഷണം അബുദാബിയിൽ നടക്കുന്നുണ്ട്.\nകൊറോണക്കെതിരെ 86 ശതമാനം ഫലപ്രദമെന്ന് വിലയിരുത്തപ്പെടുന്ന സിനോഫാം വാക്സിൻ സൌജന്യമായാണ് യുഎഇ സർക്കാർ ജനങ്ങൾക്ക് ലഭ്യമാക്കുന്നത്. ഫൈസർ ബയോൺടെക്കിന്റെ വാക്സിൻ ലഭ്യമാക്കുന്ന അഞ്ച് കേന്ദ്രങ്ങൾ ആരോഗ്യ വകുപ്പ് ദുബായിൽ ആരംഭിച്ചിട്ടുണ്ട്. 95 ശതമാനം ഫലപ്രാപ്തി പറയപ്പെടുന്ന ഈ വാക്സിൻ പക്ഷേ വളരെ കുറഞ്ഞ താപനിലയിൽ വേണം സൂക്ഷിക്കാൻ.\nPrevious പകർച്ചവ്യാധിയിൽ നിന്ന് കരകയറാൻ 1.9 ട്രില്യൺ ഡോളറിന്റെ ദുരിതാശ്വാസ പാക്കേജ് അവതരിപ്പിച്ച് ബൈഡൻ\nNext ഇറാനെതിരെ കൂടുതൽ ഉപരോധങ്ങൾ ഏർപ്പെടുത്താൻ അമേരിക്കൻ പദ്ധതി


drone | രാഷ്ട്രപതിഭവന് സമീപം ഡ്രോണ്; അമേരിക്കന് പൗരന്മാരായ അച്ഛനും മകനും കസ്റ്റഡിയില് - Malayalivartha.com Widgets Magazine\nരാഷ്ട്രപതിഭവന് സമീപം ഡ്രോണ്; അമേരിക്കന് പൗരന്മാരായ അച്ഛനും മകനും കസ്റ്റഡിയില്\nരാഷ്ട്രപതി ഭവന് സമീപം ഡ്രോണ് പറത്തിയ അമേരിക്കന് പൗരന്മാരായ അച്ഛനും മകനും കസ്റ്റഡിയില്. അമേരിക്കൻ പൗരന്മാരായ പീറ്റര് ജയിംസ് ലെയ്ന്(65) മകന് ഗ്വില്ലൂം ലീഡ്‌ബെറ്റര് ലിന് എന്നിവരാണ് അറസ്റ്റിലായത്. ടൂറിസ്റ്റ് വിസയില് ശനിയാഴ്ചയാണ് ഇരുവരും ഇന്ത്യയിലെത്തിയത്.\nശനിയാഴ്ച വൈകീട്ടാണ് ഇരുവരെയും കസ്റ്റഡിയിലെടുത്തതെന്ന് പൊലീസ് വ്യക്തമാക്കി. ഡ്രോണില് ഘടിപ്പിച്ച വീഡിയോ കാമറയിലൂടെ ഇവര് പകര്‍ത്തിയ അതീവസുരക്ഷാമേഖലയായ സെന്‍ട്രല് സെക്രട്ടേറിയറ്റിന്റെ കുറച്ച് ചിത്രങ്ങളും പോലിസ് കണ്ടെടുത്തു.\nപൊലീസ് കസ്റ്റഡിയിലുള്ള ഇരുവരെയും ചോദ്യം ചെയ്യുകയാണ്. ഒരു ഓണ്‍ലൈന് പോര്‍ട്ടലിലാണ് ജോലി ചെയ്യുന്നതെന്നും അതിന് വേണ്ടിയാണ് വീഡിയോ എടുത്തതെന്നുമാണ് ഇവര് പൊലീസിനോട് വിശദീകരണം നൽകിയത്. ഡല്‍ഹിയില് ഡ്രോണ് ഉപയോഗം നിരോധിച്ചിട്ടുണ്ടെന്ന കാര്യം അറിയില്ലെന്നും അവര് പൊലീസിനോട് പറഞ്ഞു. ഇവരില് നിന്ന് സംശയാസ്പദമായ ഒന്നും കണ്ടെത്തിയിട്ടില്ലെന്നും, എന്നാല് സംഭവത്തില് അന്വേഷണം തുടരുകയാണെന്നും പൊലീസ് വ്യക്തമാക്കി.\nഭീതിവിതച്ച് ഡ്രോൺ പറത്തുന്നവരെ കണ്ടെത്താൻ 'ഓപ്പറേഷൻ ഉഡാൻ' എന്ന പേരിലുള്ള പ്രത്യേകദൗത്യം നിലവിലുണ്ട്. വ്യോമസേന, ഐ.എസ്.ആർ.ഒ എന്നിവയുടെ സഹായത്തോടെയാണ് അന്വേഷണം. 2018 ഡിസംബർ മുതൽ ഡ്രോണുകൾക്ക് കർശനനിയന്ത്റണം ഏർപ്പെടുത്തിയിട്ടുണ്ട്. 250 ഗ്രാം ഭാരമുള്ള നാനോ ഡ്രോണുകൾ മുതൽ 150 കിലോ ഗ്രാം വരുന്ന ഹെവി ഡ്രോണുകൾ വരെ ഭാരമനുസരിച്ച്5വിഭാഗങ്ങളിലായി തിരിച്ചാണ് നിയന്ത്റണങ്ങൾ. 250 ഗ്രാം വരെ ഭാരമുള്ള നാനോ ഡ്രോണുകൾക്ക് രജിസ്‌ട്രേഷൻ ആവശ്യമില്ലെങ്കിലും 50 അടിക്ക് മുകളിൽ പറക്കാൻ പാടില്ല. സുരക്ഷാ വിഭാഗങ്ങൾ ഉപയോഗിക്കുന്ന ഡ്രോണുകൾക്ക് അനുമതി ആവശ്യമില്ല. നാനോ ഡ്രോണുകൾക്ക് മുകളിലുള്ള എല്ലാ ഡ്രോണുകൾക്കും വ്യോമയാന ഡയറക്ടറേറ്റ് നൽകുന്ന പെർമിറ്റും വ്യക്തിഗത തിരിച്ചറിയൽ നമ്പരും വേണം. അനുമതിയുണ്ടെങ്കിലും 400 അടി ഉയരത്തിൽ മാത്രമേ ഇവ പറത്താവൂ. പാർലമെന്റ്, രാഷ്ട്രപതിഭവൻ, വിമാനത്താവളപരിസരം, സേനാകേന്ദ്രങ്ങൾ, സെക്രട്ടേറിയറ്റ്, മറ്റു സുരക്ഷാ കേന്ദ്രങ്ങൾ എന്നിവിടങ്ങളിൽ ഡ്രോണുകൾ പറത്താൻ പാടില്ല..\nരാജ്യത്ത് ഡ്രോണുകള് ഉപയോഗിച്ച് ഭീകരാക്രമണത്തിന് സാധ്യതയുള്ളതായി നേരെത്തെ തന്നെ കേന്ദ്ര ആഭ്യന്തര മന്ത്രാലയത്തിന്‍റെ മുന്നറിയിപ്പ് ഉണ്ടായിരുന്നു. ഇക്കാര്യം ചൂണ്ടിക്കാട്ടി സംസ്ഥാനങ്ങള്‍ക്ക് കേന്ദ്രസര്‍ക്കാര് കത്തയച്ചു. സംസ്ഥാനത്തെ തന്ത്രപ്രധാനമായ സ്ഥലങ്ങളെക്കുറിച്ച് ലിസ്റ്റ് തയ്യാറാക്കി പ്രത്യേക സുരക്ഷ ഒരുക്കാനാണ് നിര്‍ദ്ദേശം. ഡ്രോണുകള്, പാരാ ഗ്ലൈഡറുകള്, ഹൈഡ്രജൻ ബലൂണുകൾ എന്നിവ ഉപയോഗിച്ച് തീവ്രവാദ ആക്രമണത്തിന് സാധ്യതയുണ്ടെന്ന രഹസ്യ വിവരം ലഭിച്ചിട്ടുണ്ടെന്നാണ് കേന്ദ്രത്തിന്‍റെ മുന്നറിയിപ്പ്.\nഡ്രോണുകൾ വഴിയുള്ള ആക്രമണത്തിലൂടെ നിയമസഭകള്, കോടതികള്, പ്രമുഖരുടെ വീടുകള്, തന്ത്രപധാന കെട്ടികടങ്ങള് എന്നിവയാണ് ഭീകരർ ലക്ഷ്യമിടുന്നതെന്നാണ് രഹസ്യവിവരം. ഇത് മുന്നിൽ കണ്ടുള്ള തയ്യാറാടെപ്പുകള് നടത്തണമെന്നാണ് കേന്ദ്രം സംസ്ഥാന സർക്കാരുകൾക്ക് നൽകിയിരിക്കുന്ന നിർദ്ദേശം. 250 ഗ്രാമിനു മുകളിലുള്ള ഡ്രോണുകള്‍ക്ക് രജിസ്ട്രേഷൻ നിർബന്ധമാക്കണം. സുരക്ഷ മേഖലകള് അടയാളപ്പെടുത്തി പൊലീസ് ആക്ട് വഴി വിജ്ഞാപനം ചെയ്യണമെന്നും നിർദ്ദേശത്തിൽ പറയുന്നു.\nസുരക്ഷാ മേഖലകള്‍ക്ക് മുകളിലൂടെ പറക്കുന്ന ഡ്രോണുകള് വെടിവച്ചിടാനും കത്തിൽ നിർദ്ദേശമുണ്ട്. പ്രധാന സ്ഥലങ്ങളെല്ലാം റെഡ് സോണായി പ്രഖ്യാപിക്കുകയും ഡ്രോണുകള് അതിന് മുകളിലൂടെ പറക്കുന്നില്ലെന്ന് ഉറപ്പുവരുത്തുകയും ചെയ്യണം. ഈ മേഖലകളിൽ ഡ്രോണുകളെ വെടിവച്ചിടാൻ പരിശീലനം ലഭിച്ച സേനാംഗങ്ങളെ വിന്യസിക്കണമെന്നും കേന്ദ്രത്തിന്‍റെ നിർദ്ദേശത്തിമുണ്ട്.\nആ സാഹചര്യം നില നിൽക്കെ സംശയാസ്പദമായി രാഷ്ട്രപതി ഭവനടുത്ത് ഡ്രോൺ കണ്ടെത്തിയത് വളരെ ഗൗരവമായി തന്നെയാണ് അധികൃതർ നോക്കികാണുന്നത് .\nസിബിഎസ്ഇ പത്താംക്ലാസ് പരീക്ഷാഫലം ഇന്നു പ്രഖ്യാപിക്കും... 18 ലക്ഷത്തോളം വിദ്യാര്‍ഥികളാണ് ഇത്തവണ സിബിഎസ്ഇ പത്താംക്ലാസ് പരീക്ഷ എഴുതിയത് (10 minutes ago)\nസ്വര്‍ണ്ണകള്ളക്കടത്ത് കേസില് മുന് ഐടി സെക്രട്ടറിയും മുഖ്യമന്ത്രിയുടെ പ്രിന്‍സിപ്പല് സെക്രട്ടറിയുമായിരുന്ന എം. ശിവശങ്കര് ഐഎഎസിന്റെ ചോദ്യം ചെയ്യല് പൂര്‍ത്തിയായി... മണിക്കൂറുകള് നീണ്ട ചോദ്യം ചെയ്യല (25 minutes ago)\nമഹാരാഷ്ട്രയില് പുതുതായി കോവിഡ് സ്ഥിരീകരിച്ചത് 6,741 പേര്‍ക്ക്.... സംസ്ഥാനത്ത് ഇതുവരെ കോവിഡ് സ്ഥിരീകരിച്ചവരുടെ എണ്ണം 2,67,665 ആയി, ആകെ മരണം 10,695 (53 minutes ago)


ഇസ്ലാമിനുവേണ്ടി രംഗത്തിറങ്ങാന് ആരെയും ചുമതലപ്പെടുത്തിയിട്ടില്ല: കാന്തപുരം അബൂബക്കര് മുസ്ലിയാര്\nTuesday, May 21, 2019 Last Updated 19 Min 57 Sec ago English Edition\nThursday 19 Jul 2018 01.07 AM\nകോഴിക്കോട്: ഇസ്ലാമിനുവേണ്ടി രംഗത്തിറങ്ങാന് ഒരു സംഘടനയെയും ആരും ചുമതലപ്പെടുത്തിയിട്ടില്ലെന്ന് അഖിലേന്ത്യാ സുന്നി ജംഇയത്തുല് ഉലമ ജനറല് സെക്രട്ടറി കാന്തപുരം എ.പി അബൂബക്കര് മുസ്ലിയാര്. മുസ്ലിം സമുദായത്തിന്റെ സംരക്ഷകരാണെന്നവകാശപ്പെട്ട് ഖുര്‍ആന് ദുര്‍വ്യാഖ്യാനം ചെയ്യുന്നവരുമായി സംവാദത്തിനു തയാറാണെന്നും അദ്ദേഹം പത്രസമ്മേളനത്തില് പറഞ്ഞു.\nഏതു സംഘടനയുടെ പേരിലായാലും ഖുര്‍ആന് ദുര്‍വ്യാഖ്യാനം ചെയ്യുന്നത് അപകടകരമാണ്. പൊതുതത്വത്തില്‍നിന്നല്ലാതെ പുതിയതത്വത്തിനുവേണ്ടി പ്രവര്‍ത്തിക്കാന് ആരെയും ഏല്‍പ്പിച്ചിട്ടുമില്ല. മുസ്ലിം സമുദായത്തിന്റെ വക്‌താക്കളായി അവരെ സംരക്ഷിക്കാന് ചുമതലപ്പെട്ടവരാണ് തങ്ങളെന്ന ചിലരുടെ വാദത്തോട് യോജിക്കുന്നില്ല. ഖുര്‍ആനും ഹദീസും ഒരു വിധത്തിലുള്ള ഭീകരപ്രവര്‍ത്തനത്തിനും പ്രചോദനം നല്‍കിയിട്ടില്ല. അതു പഠിപ്പിച്ചിട്ടുമില്ല.\nതീവ്രവാദത്തിനും ഭീകരതക്കുമെതിരേ സംസ്‌ഥാന വ്യാപകമായി എസ്.വൈ.എസിന്റെ ആഭിമുഖ്യത്തില് കാമ്പയിന് സംഘടിപ്പിക്കുമെന്ന് കാന്തപുരം അറിയിച്ചു. സംസ്‌ഥാന സെക്രട്ടറി എന്. അലി അബ്‌ദുള്ള, എസ്.വൈ.എസ്. സംസ്‌ഥാന സെക്രട്ടറി എസ്. ശറഫുദ്ദീന് എന്നിവരും പത്രസമ്മേളനത്തില് സംബന്ധിച്ചു.


amarindhar singh resigned amarindhar singh resigned-punjab chief minister- resignation\nപഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിംഗ് രാജിവച്ചു. അമരീന്ദര് സിംഗ് രാജ്ഭവനിലെത്തി ഗവര്‍ണര്‍ക്ക് രാജിക്കത്ത് കൈമാറി. ക്യാപ്റ്റനൊപ്പം മൂന്ന് എംപിമാരും ഏഴ് മന്ത്രിമാരും 25 എംഎല്‍എമാരും കത്ത് രാജ്ഭവനിലെത്തി.\nകോണ്‍ഗ്രസ് സംസ്ഥാന അധ്യക്ഷനുമായുള്ള ഭിന്നത രൂക്ഷമായ സാഹചര്യത്തിലാണ് മുഖ്യമന്ത്രിയുടെ രാജി പ്രഖ്യാപനം. അമരീന്ദറിനെ മാറ്റണമെന്നാവശ്യപ്പെട്ട് 40 എംഎല്‍എമാര് ഹൈക്കമാന്‍ഡിന് കത്ത് നല്‍കിയിരുന്നു.\n30ലേറെ എംഎല്‍എമാര് ആംആദ്മി പാര്‍ട്ടിയില് ചേരുമെന്ന് ഭീഷണി മുഴക്കിയതോടെയാണ് ഹൈക്കമാന്‍ഡും ക്യാപ്റ്റനെ കൈവിട്ടത്. പാര്‍ട്ടി തീരുമാനം സോണിയാ ഗാന്ധി അമരീന്ദര് സിംഗിനെ നേരിട്ട് അറിയിച്ചതോടെ രാജ്ഭവനിലെത്തി ഗവര്‍ണര്‍ക്ക് കത്ത് കൈമാറുകയായിരുന്നു. താന് അപമാനിതനായാണ് പടിയിറങ്ങുന്നതെന്നും തുടരാന് താത്പര്യമില്ലെന്നും സോണിയ ഗാന്ധിയോട് അമരീന്ദര് സിംഗ് പറഞ്ഞിരുന്നു.\nRead Also : തമിഴ്‌നാട് ഗവര്‍ണറായി ആര്. എന് രവി സത്യപ്രതിജ്ഞ ചെയ്ത് അധികാരമേറ്റു\nപാര്‍ട്ടി വിടുമെന്ന എംഎല്‍എമാരുടെ തീരുമാനത്തിന് പിന്നാലെയാണ് നേതൃമാറ്റത്തിലേക്ക് കാര്യങ്ങളെത്തിയത്. മുതിര്‍ന്ന കോണ്‍ഗ്രസ് നേതാവ് കമല്‍നാഥ് അടക്കം ക്യാപനറ്റനെ ഫോണില് വിളിച്ച് രാജിവെക്കരുതെന്ന് ആവശ്യപ്പെട്ടിരുന്നു.\nStory Highlights : amarindhar singh resigned\nRead more on: amarindhar singh | Punjab


Rashmika Mandanna Actress: ബോളിവുഡ് സിനിമ ചെയ്യാന് കാരണം കൊവിഡ് 19, രശ്മിക മന്ദാന പറയുന്നു - actress rashmika mandanna says covid-19 pandemic situation made her shift to bollywood | Samayam Malayalam\nactress rashmika mandanna says covid-19 pandemic situation made her shift to bollywood\nബോളിവുഡ് സിനിമ ചെയ്യാന് കാരണം കൊവിഡ് 19, രശ്മിക മന്ദാന പറയുന്നു\nAnandha MB | Samayam Malayalam | Updated: 21 Apr 2021, 07:58:00 AM\nഅല്ലു അര്‍ജ്ജുന് ഒപ്പം രശ്മിക മന്ദാന അഭിനയിക്കുന്ന തെലുങ്ക് ചിത്രമായ പുഷ്പയുടെ ചിത്രീകരണവും അണിയറയിൽ പുരോഗമിക്കുകയാണ്. കൂടുതൽ വിവരങ്ങൾ ചുവടെ വായിച്ചറിയാം.\nപുത്തൻ വിശേഷങ്ങൾ പങ്കുവെച്ച് രശ്മിക\nരശ്മിക ഇപ്പോൾ മൂന്ന് സിനിമകളിലാണ് അഭിനയിക്കുന്നത്.\nരശ്മിക മന്ദാനയുടെ ആദ്യത്തെ തമിഴ് ചിത്രമായ സുല്‍ത്താന് ആഴ്ചകള്‍ക്ക് മുന്‍പാണ് തീയേറ്ററിലെത്തിയത്. കാര്‍ത്തി നായകനായ ചിത്രത്തിന് മികച്ച പ്രതികരണങ്ങളും ലഭിച്ചു. ഇപ്പോള് രശ്മിക തന്റെ ആദ്യ ബോളിവുഡ് ചിത്രത്തിന്റെ റിലീസിനായി കാത്തിരിയ്ക്കുകയാണ്. മിഷന് മജ്‌നു എന്ന ചിത്രത്തിലൂടെയാണ് ഡിയര് കോംമ്രേഡ് താരത്തിന്റെ ബോളിവുഡ് അരങ്ങേറ്റം. സിദ്ധാര്‍ത്ഥ് മല്‍ഹോത്രയാണ് ചിത്രത്തിലെ നായകന്.\nകൊവിഡ് 19 കാലഘട്ടം ആയത് കൊണ്ടാണ് താന് ഇപ്പോള് ബോളിവുഡ് ചിത്രം ചെയ്തത് എന്ന് ഒരു അഭിമുഖത്തില് സംസാരിക്കവെ രശ്മിക വെളിപ്പെടുത്തുകയുണ്ടായി. എനിക്ക് തോന്നുന്നു ഈ മഹാമാരിയുടെ സമയമായത് കൊണ്ടാണ് ഞാന് ഇപ്പോള് ബോളിവുഡ് സിനിമ ചെയ്തത് എന്ന്. അല്ലായിരുന്നെങ്കില് അടുത്തെങ്ങും ഒരു ബോളിവുഡ് സിനിമ ചെയ്യാനുള്ള സാധ്യത ഉണ്ടായിരുന്നില്ല- രശ്മിക പറഞ്ഞു തുടങ്ങി.\nAlso Read: ലൂസിഫറിലെ ബോബി പൃഥ്വിരാജിന്റെ വില്ലൻ! കടുവയിലേക്ക് വിവേക്\nബോളിവുഡില് നിന്ന് ധാരാളം അവസരങ്ങള് വരുന്നുണ്ടായിരുന്നെങ്കിലും ഒന്നിനും സമയം ഉണ്ടായിരുന്നില്ല. ഏറ്റെടുത്ത സൗത്ത് ഇന്ത്യന് സിനിമകളുമായി തിരക്കിലായിരുന്നു. അതിനിടയില് പെട്ടന്ന് കൊവിഡ് 19 വ്യാപിച്ചതോടെ പല സിനിമകളും നിര്‍ത്തി വച്ചു. അപ്പോള് എനിക്ക് തോന്നി ഇതാണ് ബോളിവുഡ് (ഹിന്ദി) സിനിമ ചെയ്യാന് പറ്റിയ സമയം എന്ന്. അപ്പോള് വന്ന സിനിമകളില് മിഷന് മജ്‌നു ഏറ്റെടുക്കുകയായിരുന്നു. പിന്നാലെ ഗുഡ്‌ബൈ യും വന്നു.\nമൂന്ന് സിനിമ ഒരുമിച്ചാണ് ഇപ്പോള് രശ്മിക ചെയ്തുകൊണ്ടിരിയ്ക്കുന്നത്. മിഷന് മജ്‌നു കൂടാതെ, അമിതാഭ് ബച്ചനൊപ്പം അഭിനയിക്കുന്ന ഗുഡ് ബൈ എന്ന ചിത്രത്തിന്റെ ഷൂട്ടിങും പുരോഗമിച്ചുകൊണ്ടിരിയ്ക്കുകയാണ്. അല്ലു അര്‍ജ്ജുന് ഒപ്പം അഭിനയിക്കുന്ന പുഷ്പ എന്ന തെലുങ്ക് ചിത്രത്തിന്റെ ഷൂട്ടിങും നടന്നുകൊണ്ടിരിക്കുന്നു.\nബോളിവുഡ് സംഗീത സംവിധായകൻ ശ്രാവണിന് കൊവിഡ്; നില അതീവ ഗുരുതരമെന്ന് റിപ്പോര്‍ട്ട് ആര്‍ട്ടിക്കിള് ഷോ\nരശ്മിക മന്ദാന കൊവിഡ് 19 കാർത്തി Rashmika Mandanna Actress Rashmika Mandanna mission majnu karthi covid 19 coronavirus Actress Rashmika Mandanna\nWeb Title : actress rashmika mandanna says covid-19 pandemic situation made her shift to bollywood


ഐപിൽ ഫോമിൽ അവൻ ഹിറ്റാണ്!!കഴിവ് നോക്കിയല്ല താരങ്ങളെ തിരഞ്ഞെടുക്കുന്നത്: സെലക്ടർമാർക്കെതിരെ വിമർശനവുമായി മുൻ ഇന്ത്യൻ താരം - Volley Live India Cricket News\nഇന്ത്യൻ ക്രിക്കറ്റ് ടീമിന്റെ സ്‌ക്വാഡ് തിരഞ്ഞെടുപ്പിനെ പരോക്ഷമായി വിമർശിച്ച് മുൻ ഇന്ത്യൻ ക്രിക്കറ്റ് താരം ആകാശ് ചോപ്ര. ടീം തിരഞ്ഞെടുപ്പിലെ ഇന്ത്യൻ ടീം മാനേജ്‌മെന്റിന്റെ പൊരുത്തക്കേടുകൾ ചൂണ്ടിക്കാട്ടിയാണ് ആകാശ് ചോപ്ര രംഗത്തെത്തിയത്. ഒരു വർഷം മുമ്പ് ശ്രീലങ്കയിൽ നടന്ന വൈറ്റ് ബോൾ പരമ്പരയിൽ ക്യാപ്റ്റനായി തിരഞ്ഞെടുത്ത ശിഖർ ധവാനെ, സീനിയർ താരങ്ങൾക്ക് വിശ്രമം അനുവദിച്ച് പ്രഖ്യാപിച്ച ദക്ഷിണാഫ്രിക്കക്കെതിരായ ടി20 പരമ്പരയിൽ ഉൾപ്പെടുത്താതിരുന്നത് മുൻ ഇന്ത്യൻ താരം പ്രത്യേകം പരാമർശിച്ചു.\nഇന്ത്യക്കായി 68 ടി20 മത്സരങ്ങളിൽ കളിച്ചിട്ടുള്ള ധവാൻ 126.36 സ്‌ട്രൈക്ക് റേറ്റിൽ 1759 റൺസ് നേടിയിട്ടുണ്ട്. 2021 ജൂലൈയിൽ ഇന്ത്യയുടെ ശ്രീലങ്കൻ പര്യടനത്തിനുശേഷം, 36 കാരനായ അദ്ദേഹം രാജ്യത്തിനായി ഒരു ടി20 മത്സരം കളിച്ചിട്ടില്ല. പരിചയ സമ്പന്നരായ ബാറ്റ്‌സ്മാൻമാരുടെ അഭാവത്തിൽ ഇഷാൻ കിഷൻ, റുതുരാജ് ഗെയ്‌ക്‌വാദ് എന്നിവരെയാണ് ദക്ഷിണാഫ്രിക്കക്കെതിരായ പരമ്പരയിൽ ഇന്ത്യ ഇന്നിംഗ്‌സ് ഓപ്പൺ ചെയ്യാൻ ആശ്രയിക്കുന്നത്.\nതന്റെ യൂട്യൂബ് ചാനലിലെ ഒരു ചോദ്യോത്തര സെഷനിൽ ഗെയ്‌ക്‌വാദിനേക്കാൾ മികച്ച ചോയ്‌സ് ധവാൻ ആയിരുന്നോ എന്ന ചോദ്യത്തിന് പ്രതികരിക്കുകയായിരുന്നു ആകാശ് ചോപ്ര. “ടി20 ലോകകപ്പിനുള്ള ഇന്ത്യയുടെ പ്ലാനിൽ ധവാൻ ഉണ്ടെങ്കിൽ, ഉണ്ടാവും. ഇല്ലെങ്കിൽ ഇല്ല. കാരണം, പ്രകടനത്തെ അടിസ്ഥാനമാക്കിയല്ല ഇപ്പോഴുള്ള ടീം തിരഞ്ഞെടുപ്പ്. കഴിഞ്ഞ മൂന്ന് വർഷമായി ഐപിഎല്ലിൽ ധവാൻ മികച്ച പ്രകടനം പുറത്തെടുക്കുന്നു. ഒരു വർഷം മുമ്പ് ശ്രീലങ്കയിൽ ക്യാപ്റ്റനായിരുന്ന അദ്ദേഹം ഇപ്പോൾ ടീമിൽ പോലുമില്ലാത്തത് എന്നെ അത്ഭുതപ്പെടുത്തുന്നു,” ആകാശ് ചോപ്ര പറയുന്നു.\n“ലോകകപ്പിനുള്ള ടീമിലേക്ക് സെലക്ടർമാർ ധവാനെ പരിഗണിക്കുന്നുണ്ടായിരുന്നെങ്കിൽ, അദ്ദേഹം ദക്ഷിണാഫ്രിക്കക്കെതിരായ പരമ്പരയിൽ ഉണ്ടാകേണ്ടതായിരുന്നു. ടീമിലുണ്ടായിരുന്നെങ്കിൽ ധവാൻ ക്യാപ്റ്റനാകുമായിരുന്നു. അങ്ങനെ സംഭവിച്ചിരുന്നുവെങ്കിൽ, അത് ധവാൻ ലോകകപ്പിന് ഉണ്ടാകാനുള്ള ഒരു സാധ്യതയായിരുന്നു,” ചോപ്ര കൂട്ടിച്ചേർത്തു.


ബാഡ്മിന്റണ് ലോകചാമ്പ്യന് കെന്റോ മൊമോട്ടയ്ക്ക് റോഡപകടത്തില് പരിക്ക് | Badminton World No.1 Kento Momota Injured in Pre-dawn Car Crash in Malaysia Driver Killed\nബാഡ്മിന്റണ് ലോകചാമ്പ്യന് കെന്റോ മൊമോട്ടയ്ക്ക് റോഡപകടത്തില് പരിക്ക്\nJan 14, 2020, 03:15 AM IST\nഅപകടം കൊലാലംപുരില് മലേഷ്യ മാസ്റ്റേഴ്സ് കിരീടത്തിനു തൊട്ടുപിന്നാലെ\nകൊലാലംപുര്: ലോക ഒന്നാം നമ്പര് ബാഡ്മിന്റണ് താരവും നിലവിലെ ലോക പുരുഷ വിഭാഗം ചാമ്പ്യനുമായ ജപ്പാന്റെ കെന്റോ മൊമൊട്ടയ്ക്ക് മലേഷ്യന് തലസ്ഥാനമായ കൊലാലംപുരില്‍വെച്ച് റോഡപകടത്തില് പരിക്ക്. മലേഷ്യ മാസ്റ്റേഴ്സില് കിരീടം നേടി മണിക്കൂറുകള്‍ക്കകം വിമാനത്താവളത്തിലേക്ക് പോകുമ്പോള് അദ്ദേഹം സഞ്ചരിച്ചിരുന്ന വാന്, ലോറിയുടെ പിന്നിലിടിച്ചാണ് അപകടം. വാനിന്റെ ഡ്രൈവര് മരിച്ചു. അസിസ്റ്റന്റ് കോച്ച്, ഫിസിയോ തെറാപ്പിസ്റ്റ്, ബാഡ്മിന്റണ് ഒഫീഷ്യല് എന്നിവര്‍ക്കും പരിക്കുണ്ട്.\n25 വയസ്സുള്ള മൊമോട്ടയുടെ മൂക്കിന് സാരമായി പരിക്കേറ്റു. മുഖത്ത് മുറിവുകളുമുണ്ട്. പുത്രജയ ആശുപത്രിയിലാണ് അദ്ദേഹം. പരിക്കേറ്റവരെല്ലാം അപകടനില തരണംചെയ്തുവരുന്നതായി മലേഷ്യന് കായികമന്ത്രി സയ്യദ് സാദിഖ് അറിയിച്ചു. സ്വന്തം നാട്ടില് നടക്കുന്ന ഒളിമ്പിക്‌സിനുള്ള താരത്തിന്റെ തയ്യാറെടുപ്പുകളെ അപകടം ബാധിക്കും. മൊമോട്ടയ്ക്ക് കരിയറില് കിട്ടാത്ത ഒരു പ്രധാന കിരീടമേയുള്ളൂ, അത് ഒളിമ്പിക് സ്വര്‍ണമാണ്.\nമലേഷ്യ മാസ്റ്റേഴ്സില് ഡെന്‍മാര്‍ക്കിന്റെ വിക്ടോര് അക്സെല്‍സണിനെ തോല്‍പ്പിച്ചാണ് മൊമോട്ട ചാമ്പ്യനായത്. കിരീടവിജയത്തോടെ 2020 സീസണ് തുടങ്ങാന് കഴിഞ്ഞതിന്റെ ആഹ്ലാദത്തിലായിരുന്നു അദ്ദേഹം. തിങ്കളാഴ്ച പുലര്‍ച്ചയോടെയായിരുന്നു അപകടം. സാവധാനം പോവുകയായിരുന്ന ലോറിയുടെ പിന്നിലേക്ക് വാന് ഇടിച്ചുകയറുകയായിരുന്നു. വാനിന്റെ മുന്‍ഭാഗം തകര്‍ന്നു. എന്നാല്, പിന്‍ഭാഗത്തിന് കാര്യമായ ആഘാതമേറ്റില്ല. ഇതാണ് താരത്തിന്റെയും കൂടെയുള്ളവരുടെയും ജീവന് രക്ഷിച്ചത്.\n2019 മൊമോട്ടയുടെ വിജയവര്‍ഷമായിരുന്നു. ലോകചാമ്പ്യന്‍ഷിപ്പും ഓള് ഇംഗ്ലണ്ട് ഓപ്പണും ഉള്‍പ്പെടെ 11 കിരീടങ്ങള് നേടി അദ്ദേഹം റെക്കോഡിട്ടു. ഒരു സീസണില് ഏറ്റവും കൂടുതല് കിരീടം നേടിയ താരമായി. മലേഷ്യയുടെ ലീ ചോങ് വീ, ചൈനയുടെ ലിന് ഡാന് തുടങ്ങിയ ഇതിഹാസതാരങ്ങളെ കടത്തിവെട്ടാന് അദ്ദേഹത്തിനായി.\nContent Highlights: Badminton World No.1 Kento Momota Injured in Pre-dawn Car Crash in Malaysia Driver Killed\nസിന്ധുവും സൈനയും പുറത്ത്


Simex ക്രിപ്റ്റോ മാർക്കറ്റ്\nSimex ക്രിപ്റ്റോകൗണ്ടർമാറ്റി ട്രേഡിംഗ് പ്ലാറ്റ്ഫോം5ട്രേഡിംഗ് ജോഡിക്ക് ക്രിപ്റ്റോ-കറൻസി എക്സ്ചേഞ്ച് ഓൺലൈൻ വഴി നൽകുന്നു.4ക്രിപ്റ്റോകിനുകളും3കറൻസിയും.\nക്രിപ്റ്റോ കറൻസി വില ഇന്ന് Simex ക്രിപ്റ്റോ വിപണിയിൽ\nBitcoin $ 8399.38 $ 8399.38\nEthereum $ 185.18 $ 185.18\nLitecoin $ 54.41 $ 54.41\nCryptonex $ 2.03 $ 2.04\nSimex ക്രിപ്‌റ്റോകറൻസി എക്‌സ്‌ചേഞ്ച് - ക്രിപ്‌റ്റോ കറൻസി ഇടപാടുകളുടെ ഓൺലൈൻ ക്രിപ്‌റ്റോ കറൻസി കൈമാറ്റം. ക്രിപ്റ്റോ വാങ്ങലും വിൽപ്പനയും, ക്രിപ്റ്റോയുടെ വിലയും ചലനാത്മകതയും ട്രാക്കുചെയ്യുന്നു. ക്രിപ്‌റ്റോകറൻസി ഇന്റർനെറ്റിലെ ക്രിപ്‌റ്റോ എക്‌സ്‌ചേഞ്ചുകളിൽ സ trade ജന്യമായി ട്രേഡ് ചെയ്യപ്പെടുന്നു, ദേശീയ കറൻസികളിൽ നിന്ന് വ്യത്യസ്തമായി ഒരു ബാങ്കും ഇത് നിയന്ത്രിക്കുന്നില്ല. ട്രേഡിങ്ങ് ഇടപാടുകളുടെ ഫലമായി മാത്രമാണ് ക്രിപ്‌റ്റോ കറൻസി മാർക്കറ്റുകളിലെ ക്രിപ്‌റ്റോ കറൻസി വിനിമയ നിരക്ക് ലഭിക്കുന്നത്. ക്രിപ്റ്റോ കറൻസി എക്സ്ചേഞ്ചുകൾ മറ്റൊരു ക്രിപ്റ്റോ ദേശീയ കറൻസിയിലോ ക്രിപ്റ്റോ കൈമാറ്റം ചെയ്യുന്നതിനായി രൂപകൽപ്പന ചെയ്തിട്ടുള്ളതാണ്. ഇതിനാലാണ് ക്രിപ്റ്റോ എക്സ്ചേഞ്ചുകളെ ക്രിപ്റ്റോ എക്സ്ചേഞ്ചറുകൾ എന്ന് വിളിക്കുന്നത്. Simex ക്രിപ്‌റ്റോ കറൻസി എക്‌സ്‌ചേഞ്ചിൽ, നിങ്ങൾക്ക് ഓൺലൈനിൽ ക്രിപ്‌റ്റോകറൻസി വിൽക്കാനോ വാങ്ങാനോ കഴിയും.\nSimex ക്രിപ്റ്റോകോയിൻ മാർക്കറ്റ് വോളിയം\n71 488 406 യുഎസ് ഡോളർ കഴിഞ്ഞ 24 മണിക്കൂറിനുള്ളിൽ Simex എക്സ്ചേഞ്ച് മാർക്കറ്റിലെ ആകെ ട്രേഡ് വോളിയം Bitcoin, Litecoin ക്രിപ്റ്റോകററണികളുമായി ഏറ്റവും കൂടുതൽ ഇടപാടുകൾ നടക്കുന്നത്, ഏറ്റവും ശക്തമായ വ്യാപാര ജോഡികളാണ് BTC/USD, LTC/USD .\nക്രിപ്‌റ്റോ എക്‌സ്‌ചേഞ്ച് Simex നെ ഇതുപോലെ വിളിക്കാം:\n- ക്രിപ്‌റ്റോ മാർക്കറ്റ് Simex.\n- ക്രിപ്‌റ്റോ എക്‌സ്‌ചേഞ്ചർ Simex.\n- ക്രിപ്‌റ്റോകറൻസി എക്‌സ്‌ചേഞ്ച് Simex.\nSimex ക്രിപ്റ്റോ എക്സ്ചേഞ്ച്\nSimex ക്രിപ്‌റ്റോകറൻസി മാർക്കറ്റിലെ ക്രിപ്‌റ്റോകറൻസി നിരക്ക് ഓൺലൈനിലും സ for ജന്യമായും ഇവിടെ കാണിച്ചിരിക്കുന്നു. ഇന്നത്തെ വില എല്ലാ ക്രിപ്റ്റോകറൻസികളുടെയും 24/01/2020 ആണ്. ക്രിപ്റ്റോ വില പട്ടിക. Simex ക്രിപ്‌റ്റോകറൻസി എക്‌സ്‌ചേഞ്ചിൽ ക്രിപ്‌റ്റോകറൻസി വാങ്ങൽ, വിൽപ്പന നിരക്കുകൾ. Simex ഓൺലൈൻ ട്രേഡിംഗ് വോളിയം സ is ജന്യമാണ്. പ്രതിദിന അപ്‌ഡേറ്റ്. ക്രിപ്‌റ്റോ മാർക്കറ്റ് Simex, ഇന്നത്തെ ഏറ്റവും സജീവമായ ക്രിപ്‌റ്റോകറൻസികൾ. നിങ്ങൾക്ക് ആവശ്യമുള്ള ക്രിപ്‌റ്റോകറൻസിക്കായി ഇടപാടുകൾ പ്രദർശിപ്പിക്കുന്നതിന് പട്ടികയ്‌ക്ക് മുകളിലുള്ള Simex ലെ ട്രേഡിംഗ് ജോഡികൾക്കായി ഫിൽട്ടർ ഉപയോഗിക്കുക.\nപട്ടികയിൽ Simex സ്റ്റോക്കിൽ നിന്നുള്ള ക്രിപ്റ്റോ-കറൻസി എക്സ്ചേഞ്ച് നിരക്ക് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nBTC/USD $ 8 399.38 $ 66 779 607 - മികച്ച Bitcoin കൈമാറ്റം യുഎസ് ഡോളറിനെതിരെ\nETH/USDT $ 185.18 - - മികച്ച Ethereum കൈമാറ്റം Tether\nLTC/USD $ 54.41 $4640 145 - മികച്ച Litecoin കൈമാറ്റം യുഎസ് ഡോളറിനെതിരെ\nCNX/USD $ 2.04 $ 35 117 - മികച്ച Cryptonex കൈമാറ്റം യുഎസ് ഡോളറിനെതിരെ\nCNX/BTC $ 2.03 $ 33 537 - മികച്ച Cryptonex കൈമാറ്റം ബിറ്റ്കോയിനോടുള്ള\nSimex ക്രിപ്റ്റോ എക്സ്ചേഞ്ചിലെ ക്രിപ്റ്റോകറൻസി വിലകൾ എക്സ്ചേഞ്ച് പങ്കാളികളുടെ സ trading ജന്യ ട്രേഡിംഗിന്റെ ഫലമായി സജ്ജീകരിച്ചിരിക്കുന്നു. Simex മറ്റ് ക്രിപ്‌റ്റോ കറൻസി ഉടമകൾക്കിടയിൽ ക്രിപ്‌റ്റോ കൈമാറ്റം ചെയ്യാനോ വിൽക്കാനോ വാങ്ങാനോ ഉള്ള ഒരു ഓൺലൈൻ സേവനമാണ് ക്രിപ്‌റ്റോ എക്‌സ്‌ചേഞ്ചർ. ക്രിപ്‌റ്റോ എക്‌സ്‌ചേഞ്ചർ Simex - മറ്റൊരു ക്രിപ്‌റ്റോകറൻസിക്ക് അല്ലെങ്കിൽ സാധാരണ കറൻസിക്ക് ക്രിപ്‌റ്റോകറൻസി സ sale ജന്യ വിൽപ്പനയ്ക്കും വാങ്ങലിനും ഉറപ്പുനൽകുന്നു. Simex ക്രിപ്‌റ്റോ കറൻസി എക്‌സ്‌ചേഞ്ച് ഓൺലൈനിൽ ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനും സുരക്ഷിതമായ ഇടപാടുകൾ നൽകുന്നു. Simex ക്രിപ്‌റ്റോ കറൻസി എക്‌സ്‌ചേഞ്ച് ഒരു ആഗോള ക്രിപ്‌റ്റോകറൻസി ട്രേഡിംഗ് സ്ഥലമാണ്, അത് മറ്റ് എക്‌സ്‌ചേഞ്ചുകൾക്കൊപ്പം സ cry ജന്യ ക്രിപ്‌റ്റോ എക്‌സ്‌ചേഞ്ച് നിരക്കുകൾ സ്ഥാപിക്കുന്നു.\nപട്ടികയിലെ Simex ക്രിപ്റ്റോ എക്സ്ചേഞ്ചിലെ ക്രിപ്റ്റോ ട്രേഡിംഗിന്റെ അടിസ്ഥാന വിവരങ്ങൾ:


ഗ്യാസ്ട്രബിള് ഒഴിവാക്കാന് അടുക്കളയിലുണ്ട് മരുന്ന്\nBy online desk .05 11 2020\nജീവിതത്തിലൊരിക്കലും ഗ്യാസ്ട്രബിള് കൊണ്ടുള്ള ബുദ്ധിമുട്ടുകള് അനുഭവിക്കാത്തവരുണ്ടാകില്ല. ആളുകള് സ്ഥിരം പറയുന്ന പരാതികളിലൊന്നാണിത്. ഗ്യാസ്ട്രബിള് പലരിലും പലവിധ ലക്ഷണങ്ങളാവും ഉണ്ടാക്കുന്നത്.\nപലപ്പോഴും ലക്ഷണങ്ങള് വ്യക്തമായി പറയാനും സാധിച്ചെന്നുവരില്ല. വയര് വീര്‍ത്തുനില്‍ക്കുന്ന പ്രതീതി, വയര് സ്തംഭനം, തികട്ടി വരല്, പുകച്ചില്, നെഞ്ചെരിച്ചില്, നെഞ്ച് നിറഞ്ഞതുപോലെ തോന്നുക, വയറിന്റെ പല ഭാഗത്തും വേദന എന്നിങ്ങനെ പല വിധത്തിലുള്ള ബുദ്ധിമുട്ടുകള് ഉണ്ടാവാം.\nഎപ്പോഴാണ് ഗ്യാസ് വരുന്നത്, എപ്പോഴാണത് കൂടുന്നത് എന്നിവയൊക്കെ പലരിലും വ്യത്യസ്തമായിരിക്കുകയും ചെയ്യും. ചിലര്‍ക്ക് ഭക്ഷണം കഴിച്ച ശേഷമാണ് വയറില് ഗ്യാസ് നിറഞ്ഞതായി തോന്നുക. മറ്റു ചിലര്‍ക്കാകട്ടെ വിശന്നിരിക്കുമ്പോള് ഗ്യാസ് നിറയും.\nനാം ഭക്ഷണം കഴിക്കുകയോ പാനീയങ്ങള് കുടിക്കുകയോ അല്ലെങ്കില് ഉമിനീര് ഇറക്കുകയാ ചെയ്യുമ്പോള് ചെറിയ അളവില് വായു കൂടി അകത്തേക്ക് പോകുന്നുണ്ട്. ഇത് വയറ്റില് ശേഖരിക്കപ്പെടുന്നു. ദഹനവ്യൂഹത്തിലുള്ള വായു പ്രധാനമായും ഓക്‌സിജനും നൈട്രജനും ആണ്. ഭക്ഷണം ദഹിപ്പിക്കപ്പെടുമ്പോള് വായു ഹൈഡ്രജന്, മീതൈന്, കാര്‍ബണ്‍ഡയോക്‌സൈഡ് രൂപത്തില് പുറത്തു വിടുന്നു.\nഗ്യാസ് പല വിധത്തില് ഉണ്ടാവാം. ചിലതരം ഭക്ഷണങ്ങളുടെ ദഹനത്തിന്റെ ഭാഗമായോ, മുഴുവനും നന്നായി ദഹിക്കപ്പെടാതിരിക്കുമ്പോഴോ ഗ്യാസ് ഉണ്ടാവാം. ചെറുകുടലില് നന്നായി ദഹിക്കാത്ത ഭക്ഷണം വന് കുടലില് ഗ്യാസ് ഉണ്ടാക്കാം.\nഅന്നനാളം, വയര്, നെഞ്ച് എന്നിവിടങ്ങളിലെ പലവിധ രോഗങ്ങളും ഗ്യാസ്ട്രബിളിനു കാരണമാ കാറുണ്ട്. അതിനാല് സ്ഥിരമായി ഗ്യാസ് പ്രശ്‌നം അനുഭവപ്പെടുന്നവര് കൃത്യമായ വൈദ്യപരിശോധനയിലൂടെ രോഗങ്ങളെന്തെങ്കിലുമുണ്ടോ എന്നു കണ്ടെത്തണം. അവഗണിക്കാതെ അടിസ്ഥാന രോഗത്തിനു ചികിത്സയും ചെയ്യണം. ഭക്ഷണത്തിലെ പ്രശ്‌നങ്ങളോ ദഹനക്കേടോ ആണ് കാരണമെങ്കില് അതു പരിഹരിക്കാനുള്ള വഴികള് തേടാം.\nഗ്യാസ് ഉണ്ടാക്കുന്ന ഭക്ഷണങ്ങളില് പ്രധാനമായും സങ്കീര്‍ണ അന്നജങ്ങളും ഭക്ഷ്യനാരുകളും കൂടുതലായി കാണ പ്പെടുന്നു. ഒരേ ഭക്ഷണം എല്ലാവരിലും ഗ്യാസ് ഉണ്ടാക്കണമെന്നില്ല. എന്നാലും ഭൂരിഭാഗം ആളുകളിലും ഗ്യാസ് ഉണ്ടാക്കുന്ന പ്രധാന ഭക്ഷണ പദാര്‍ഥങ്ങള് ഇവയാണ്.\nകാബേജ്, കോളിഫ്‌ളവര്, കിഴങ്ങുകള്, പയറുവര്‍ഗങ്ങള്, പാലുത്പന്നങ്ങള്, അണ്ടിപ്പരിപ്പ്, യീസ്റ്റ് അടങ്ങിയ ബേക്കറി വിഭവങ്ങള്.\nപയറുവര്‍ഗങ്ങളില് അടങ്ങിയിട്ടുള്ള സങ്കീര്‍ണ അന്നജങ്ങള് ദഹിക്കാന് പ്രയാസമാണ്. ഇവയെ ദഹനവ്യൂഹത്തിലെ സൂക്ഷ്മാണുക്കള് വന്‍കുടലില് വച്ച് ആഹാരമാക്കുകയും മീതെന് ഗ്യാസ് ഉത്പാദിപ്പിക്കപ്പെടുകയും ചെയ്യും. പാലുത്പ്പന്നങ്ങളോട് അലര്‍ജി ഉള്ളവരിലും ദഹിക്കപ്പെടാത്ത പാല് ബാക്ടീരിയ ആഹാരമാക്കുമ്പോള് ഗ്യാസ് രൂപപ്പെടും. ഭക്ഷ്യ നാരുകള് അധികമായി പെട്ടെന്ന് ശീലമാക്കുന്നവരിലും ഇതേ രീതിയില് ഗ്യാസ് ഉണ്ടാവാം.\nഏറ്റവും പ്രധാനം ഗ്യാസ് ഉണ്ടാവുന്ന ഭക്ഷണങ്ങളെ കുറിച്ചുള്ള അവബോധം തന്നെയാണ്. ഇത്തരം ഭക്ഷണങ്ങള് പരമാവധി കുറയ്ക്കുക. ഭക്ഷണം കുറേശേ്ശ ഇടയ്ക്കിടക്കായി കഴിക്കുക (46 പ്രാവശ്യം).സന്തോഷകരമായ അന്തരീക്ഷത്തില് നന്നായി ചവച്ചരച്ച് സാവധാനത്തില് മാത്രം ഭക്ഷണം കഴിക്കുക. മിതഭക്ഷണം ശീലമാക്കുക. സമയത്ത് ഭക്ഷണം കഴിക്കുക. പുകവലി ഒഴിവാക്കുക.\nപുക വലിക്കുമ്പോള് കൂടുതല് വായു അകത്തേക്ക് എത്തും. പുകവലി ദഹനവ്യവസ്ഥയെ തകരാറിലാക്കുകയും പയറുവര്‍ഗങ്ങള് കുതിര്‍ത്ത് തൊലി പൊട്ടിയ ശേഷമോ വറുത്തതിന് ശേഷമോ വോവിക്കുന്നത് ഗ്യാസ് പ്രശ്‌നം കുറയ്ക്കാന് ഒരു പരിധി വരെ സഹായകരമാണ്. ചായ, കാപ്പി എന്നിവ അധികമായി കഴിക്കരുത്. ഊണുകഴിഞ്ഞയുടന് കിടക്കരുത്.\nഅയമോദകം: അയമോദകത്തില് അടങ്ങിയിട്ടുളള തൈമോള് ദഹനത്തെ സഹായിക്കുന്നു. അയമോദകമിട്ടു തിളപ്പിച്ച വെള്ളം കുടിക്കുന്നത് ഗ്യാസ് കുറയ്ക്കാന് സഹായിക്കും.\nജീരകം; ജീരകത്തിലെ എസന്‍ഷ്യല് ഓയിലുകള് ഉമിനീര് കൂടുതലായി ഉത്പാദിപ്പിക്കാന് സഹായിക്കും. ഇത് ദഹനം സുഗമമാക്കു കയും ഗ്യാസ് അമിതമാവാതെ സഹായിക്കുകയും ചെയ്യും.\nകായം: കായം കുടലിലെ ഗ്യാസ് ഉണ്ടാക്കുന്ന ബാക്ടീരിയ വളര്‍ച്ച തടയുന്നു. ഇളം ചൂട് വെള്ളത്തില് കായം ചേര്‍ത്ത് കഴിക്കുന്നത് ഗ്യാസ് കുറയ്ക്കും.\nഇഞ്ചി: ഇഞ്ചിയും ഗ്യാസിനുള്ള പ്രകൃതിദത്ത മരുന്നാണ്. ഭക്ഷണശേഷം ഇഞ്ചി കഴിക്കുന്നതും ഇഞ്ചിച്ചായ കുടിക്കുന്നതും നല്ലതാണ്.


കണ്ടതുമല്ല കേട്ടതുമല്ല കാനനക്കാഴ്ചകൾ | Madhyamam\nHomechevron_rightVelichamchevron_rightDay to Rememberchevron_rightകണ്ടതുമല്ല കേട്ടതുമല്ല ...\ndate_range 23 March 2020 2:25 PM GMT\nകണ്ടതുമല്ല കേട്ടതുമല്ല കാനനക്കാഴ്ചകൾ\nമാർച്ച് 21 വനദിനമാണ്. ‘‘മരങ്ങളും മൃഗങ്ങളുമൊക്കെയാണ് മനുഷ്യെൻറ ഉറ്റബന്ധുക്കൾ’’ എന്നു പറഞ്ഞ ശ്രീബുദ്ധെൻറ നാടാണ് ഭാരതം. വനങ്ങൾ നശിപ്പിക്കുന്നതിനും വന്യജീവികൾ വേട്ടയാടപ്പെടുന്നതിനും കാരണം മനുഷ്യെൻറ ആവശ്യങ്ങളല്ല മറിച്ച് ദുരയാണ്. അശോക ചക്രവർത്തിയുടെ ഭരണകാലത്ത് (ബി.സി മൂന്നാം നൂറ്റാണ്ട്) വനനശീകരണവും വേട്ടയും നിരോധിച്ചിരുന്നു. ഇത് വ്യക്തമാക്കുന്ന ശിലാശാസനങ്ങൾ പിൽക്കാലത്ത് കണ്ടെടുത്തു. തൈഗ എന്ന കോണിഫറസ് വനമാണ് ലോകത്തിലെ ഏറ്റവും വലിയ വനം. വനങ്ങളുടെയും തടാകങ്ങളുടെയും നാട് എന്നറിയപ്പെടുന്നത് ഫിൻലൻഡാണ്. വന്യജീവികളെ അവയുടെ സ്വാഭാവിക വാസസ്ഥലങ്ങളിൽതന്നെ സംരക്ഷിക്കാൻ നാഷനൽ പാർക്കുകളും സംരക്ഷണകേന്ദ്രങ്ങളും (sanctuaries) ബയോസ്ഫിയർ റിസർവുകളും പ്രത്യേക പദ്ധതികളും വന്യജീവി സംരക്ഷണ നിയമങ്ങളുമൊക്കെ നിലവിലുണ്ട്.\nനമ്മൾ ഉപയോഗിക്കുന്ന മരുന്നുകളിൽ 25 ശതമാനത്തിെൻറയും ഉറവിടം മഴക്കാടുകളാണ്. ഓരോ സെക്കൻഡിലും ഒരു ഫുട്ബാൾ കോർട്ടിെൻറ വലുപ്പത്തിൽ മഴക്കാടുകൾ നശിപ്പിക്കുന്നുണ്ടെന്നാണ് കണക്ക്.\nലോകത്തിലെ ഏറ്റവും വലിയ ഉഷ്ണമേഖല മഴക്കാടാണ് ആമസോൺ. തെക്കെ അമേരിക്കയിലെ ബ്രസീൽ, ബൊളീവിയ, പെറു, എക്വഡോർ, കൊളംബിയ, വെനിസ്വേല, ഗയാന, സൂരിനാം, ഫ്രഞ്ച് ഗയാന എന്നീ രാജ്യങ്ങിലായി ഇത് വ്യാപിച്ചുകിടക്കുന്നു. വലുപ്പത്തിൽ ലോകത്തെ രണ്ടാം സ്ഥാനത്തുള്ള ആമസോൺ നദി ആമസോൺ മഴക്കാടുകളിലൂടെയാണ് ഒഴുകുന്നത്. ഉദ്ദേശം 55 ലക്ഷം ചതുരശ്ര കി.മീ. വലുപ്പമുണ്ട് ആമസോൺ മഴക്കാടിന്. അതായത്, ഇംഗ്ലണ്ടും അയർലൻഡുംകൂടി 17 തവണ നിരത്തിവെക്കാവുന്നത്ര വലുപ്പം. 500ഓളം ഗോത്രവർഗങ്ങളുടെ വീടാണ് ആമസോൺ. ഇതിൽ 50ഓളം ഗോത്രങ്ങൾ പുറംലോകവുമായി ഒരു ബന്ധവുമില്ലാതെ ജീവിക്കുന്നു എന്നാണ് കണക്ക്. 40,000 സസ്യയിനങ്ങൾ, 1300 പക്ഷിയിനങ്ങൾ, 3000 ഇനം മത്സ്യങ്ങൾ, 430 തരം സസ്തനികൾ, 25 ലക്ഷം പ്രാണികൾ.... ആമസോൺ കാടുകളിലെ ജൈവവൈവിധ്യത്തിെൻറ ഏകദേശ കണക്കാണിത്. ഭൂമിയിൽ ലഭ്യമായ ഓക്സിജെൻറ 20 ശതമാനവും പുറത്തുവിടുന്നത് ആമസോൺ കാടുകളാണ്.\nചില്ലകളും ഇലകളും ചേർന്ന് കനമേറിയ ഒരു മേൽക്കൂരയുള്ളതുകൊണ്ട് ആമസോൺ കാടുകളുടെ അടിത്തട്ടിൽ പട്ടാപ്പകലും നല്ല ഇരുട്ടാണ്. തീർന്നില്ല, മഴ പെയ്യുേമ്പാൾ വെള്ളം നിലത്തെത്താൻ ഏതാണ്ട് 10 മിനിറ്റ് വേണ്ടിവരും.\nകേരളത്തിൽ ഏറ്റവും കൂടുതൽ ദേശീയോദ്യാനങ്ങൾ ഉള്ളതും വനവിസ്തൃതിയിൽ ഒന്നാംസ്ഥാനവുമുള്ള ജില്ലയാണ് ഇടുക്കി.\nSacred Grove (കാവ്)\nവീടുകളോടും ആരാധനാലയങ്ങളോടുമൊക്കെ ചേർന്ന് പലതരം മരങ്ങൾ ഇടതൂർന്ന് വളരുന്ന ചെറുതോ വലുതോ ആയ പ്രദേശങ്ങൾ കാണാറുണ്ട്.  ആരാധനാമൂർത്തികളുടെ വാസസ്ഥലമായും ഇത്തരം ചെറുവനങ്ങളെ കരുതിപ്പോരുന്നു. ഇവക്ക് പറയുന്ന പേരാണ് കാവ്. കേരളത്തിൽ ഏറ്റവും കുറവ് വനവിസ്തൃതിയുള്ള ജില്ലയാണ് ആലപ്പുഴ. പശ്ചിമഘട്ടം കടന്നുപോകാത്ത ജില്ലകൂടിയാണിത്. ‘ആരണ്യകം’ ആണ് കേരള വനംവകുപ്പിെൻറ മുഖപത്രം. കേരളത്തിലെ ഏറ്റവും െചറിയ ദേശീയോദ്യാനമാണ് പാമ്പാടുംചോല.\nേഗ്ലാബൽ ഫോറസ്റ്റ് വാച്ച്\nലോകത്തിലെ വനങ്ങൾക്കുണ്ടാവുന്ന മാറ്റങ്ങൾ (ഉദാ: കാട്ടുതീ, വനനശീകരണം തുടങ്ങിയവ) എത്രയും വേഗം നമ്മെ അറിയിക്കാൻ സഹായിക്കുന്ന സംവിധാനമാണ് േഗ്ലാബൽ ഫോറസ്റ്റ് വാച്ച്. ഉദാഹരണത്തിന്, നമ്മുടെ പ്രദേശത്തെ വനത്തിൽ അനധികൃതമായി ആരെങ്കിലും മരം മുറിക്കുന്നുണ്ടെന്ന് കരുതുക. ആ വിവരം േഗ്ലാബൽ ഫോറസ്റ്റ് വാച്ച് നമ്മുടെ മൊബൈൽ ഫോണിലെത്തിക്കും. കൃത്രിമോപഗ്രഹങ്ങളുടെ സഹായത്തോടെയാണ് ഇതിെൻറ പ്രവർത്തനം.\nPlant succession: ചെടികൾ വെറും മണ്ണിൽനിന്ന് വളർന്ന് ഒരു കാടായി മാറുന്നതിന് ഇംഗ്ലീഷിൽ പറയുന്ന പേരാണ്.\nAfforestation: മുമ്പ് മരങ്ങൾ ഇല്ലാതിരുന്ന ഒരു പ്രദേശത്ത് മരങ്ങൾ നട്ടുപിടിപ്പിച്ച് വനമാക്കി മാറ്റുന്നതിന് പറയുന്ന പേര്.\nAgro forestry: കൃഷിയിടങ്ങളിൽ വിളകൾക്കൊപ്പം കാടും വളർത്തുന്ന രീതിക്ക് പറയുന്ന പേര്.\nRiparian forest: നദികൾ, അരുവികൾ, ചതുപ്പ്, കുളം തുടങ്ങിയ ജലാശയങ്ങൾക്കു സമീപം കാണപ്പെടുന്ന കാടിനു പറയുന്ന പേര്.\nCanopy: വലിയ മരങ്ങളുടെ മുകളറ്റങ്ങൾ ചേർന്നതാണ് കാടിെൻറ മേൽക്കൂര. ഇതിന് ഇംഗ്ലീഷിൽ പറയുന്ന പേരാണ്.\nലോകപ്രശസ്തമായ നാഷനൽ പാർക്കുകളെ നമുക്ക് പരിചയപ്പെടാം\nഅമേരിക്കയിലുള്ള യെല്ലോ നാഷനൽ പാർക്ക്, ഗ്വാട്ടമാലയിലുള്ള ടികൽ നാഷനൽ പാർക്ക്, പെറുവിലെ മാനു നാഷനൽ പാർക്ക്, എക്വഡോറിലുള്ള ഗാലപ്പഗോസ് നാഷനൽ പാർക്ക്, ജിം കോർബറ്റ് നാഷനൽ പാർക്ക് തുടങ്ങിയവ ലോകത്തിലെ പ്രധാനപ്പെട്ട നാഷനൽ പാർക്കുകളാണ്.\nഇന്ത്യയിലാകെ 103 നാഷനൽ പാർക്കുകളും 447 വന്യമൃഗസംരക്ഷണകേന്ദ്രങ്ങളും (sanctuaries) ഉണ്ട്. അവയിൽ 12 എണ്ണം കേരളത്തിലാണ്. ഇന്ത്യയിൽ ഏറ്റവുമധികം വനഭൂമിയുള്ള സംസ്ഥാനം മധ്യപ്രദേശാണ്. കൻഹ ദേശീയോദ്യാനത്തിെൻറ പ്രത്യേകത എന്താണെന്നറിയാമോ? റുഡ്യാർഡ് ക്ലിപ്പിങ്ങിെൻറ ജംഗിൾ ബുക്കിന് പ്രചോദനമായ വനമാണ് കൻഹ ദേശീയോദ്യാനം. ഹെയ്ലി ആണ് ഇന്ത്യയിലെ ആദ്യത്തെ ദേശീയോദ്യാനം. കാട്ടുതീ യഥാസമയം അറിയുന്നതിനും പ്രതിരോധ നടപടികൾ സ്വീകരിക്കുന്നതിനുമായി നിരീക്ഷണ ഡ്രോൺ സ്ഥാപിച്ച ഇന്ത്യയിലെ ആദ്യ സംസ്ഥാനമാണ് ഉത്തരാഖണ്ഡ്.\nകെയ്ബുൾ ലംജാവോ: ഇന്ത്യയിലെ ഒഴുകുന്ന ദേശീയോദ്യാനമാണ് മണിപ്പൂരിലുള്ള കെയ്ബുൾ ലംജാവോ.\nചിപ്കോ പ്രസ്ഥാനം: ചണ്ഡി പ്രസാദ്ഭട്ട്, സുന്ദർലാൽ ബഹുഗുണ, ഗൗരിബായി തുടങ്ങിയവരായിരുന്നു ഈ പ്രസ്ഥാനത്തിെൻറ മുന്നണിപോരാളികൾ. 1987ൽ റൈറ്റ് ലൈവ്ലിഹുഡ് പുരസ്കാരം ലഭിച്ചു.\nവനമഹോത്സവം: ഇന്ത്യയിൽ 1950ൽ ആരംഭിച്ച മരംനടീൽ പ്രസ്ഥാനമാണ് വനമഹോത്സവം. ജൂലൈ ഒന്നു മുതൽ ഏഴുവരെയുള്ള ദിവസങ്ങളിലാണ് ഇത് സംഘടിപ്പിക്കുക. കെ.എം. മുൻഷിയാണ് ഇന്ത്യൻ വനമഹോത്സവത്തിെൻറ പിതാവ്.\nകേരളത്തിലെ ആമസോൺ: കേരളത്തിലെ ഒരേയൊരു മഴക്കാടാണ് സൈലൻറ്വാലി. ഇതിെൻറ ഹരിത ജൈവസമ്പത്ത് ആദ്യമായി ലോകത്തിനു മുന്നിലെത്തിച്ചത് പ്രശസ്ത ബ്രിട്ടീഷ് സസ്യശാസ്ത്രജ്ഞനായ റോബർട്ട് വൈറ്റാണ്. നീലഗിരി ജൈവമണ്ഡലത്തെ ലോകം മുഴുവൻ ശ്രദ്ധിച്ചത് റോബർട്ട് വൈറ്റിെൻറ ശ്രമഫലമായാണ്. ഈസ്റ്റ് ഇന്ത്യ കമ്പനി റോബർട്ട് വൈറ്റിെന മദ്രാസിലെ ബൊട്ടാണിക്കൽ ഗാർഡെൻറ ചുമതലയേൽപിച്ചു. കമ്പനിയുടെ ഔദ്യോഗിക പ്രകൃതിശാസ്ത്രജ്ഞനായ അദ്ദേഹം 1826 മുതൽ 1828 വരെ നീലഗിരി ജൈവമണ്ഡലത്തിെല സസ്യജാലങ്ങളെപ്പറ്റി പഠനം നടത്തി. ലോകത്തിലെതന്നെ ഏറ്റവും പഴക്കമേറിയ ജൈവവ്യവസ്ഥകളിലൊന്നുകൂടിയാണ് സൈലൻറ്വാലി. സൈലൻറ്വാലിയിലൂടെ ഒഴുകുന്ന നദിയാണ് കുന്തിപ്പുഴ.


ജനങ്ങള്‍ക്കുള്ള സേവനം സുതാര്യമാക്കണം : റവന്യൂ മന്ത്രി ഇ ചന്ദ്രശേഖരന്\nതൃശൂർ: ആധുനിക സൗകര്യങ്ങള് സര്‍ക്കാര് ഓഫീസുകള്‍ക്ക് ലഭ്യമാകുമ്പോള് ജനങ്ങള്‍ക്ക് സേവനങ്ങള് സുതാര്യമാക്കണമെന്ന് റവന്യൂ മന്ത്രി ഇ ചന്ദ്രശേഖരന്. തളിക്കുളം വില്ലേജ് ഓഫീസിനായി നിര്‍മ്മിച്ച ഇരു നില കെട്ടിടം ഉദ്ഘാടനം നിര്‍വ്വഹിച്ച് സംസാരിക്കുകയായിരുന്നു അദ്ദേഹം. നാട്ടിക നിയോജക മണ്ഡലത്തിലെയും ചാവക്കാട് താലൂക്കിലെയും ആദ്യ സ്മാര്‍ട്ട് വില്ലേജ് ഓഫീസാണ് തളിക്കുളം വില്ലേജ് ഓഫീസ്. 44 ലക്ഷം രൂപ ചിലവഴിച്ചാണ് 1598.33 ചതുരശ്ര അടി വിസ്തീര്‍ണ്ണമുള്ള വില്ലേജ് ഓഫീസ് കെട്ടിടം നിര്‍മ്മിച്ചിരിക്കുന്നത്.\nനേരത്തെ വില്ലേജ് ഓഫീസ് സ്ഥിതിചെയ്തിരുന്ന ദേശീയ പാതയ്ക്കരികിലെ ഏഴ് സെന്റ് സ്ഥലത്താണ് കൂടുതല് സൗകര്യപ്രദമായ ഇരു നിലക്കെട്ടിടം നിര്‍മ്മിച്ചത്. ഇതിനായി അന്നത്തെ കെട്ടിടം പൊളിച്ചു മാറ്റിയിരുന്നു.2018 – 19 ല് 40 ലക്ഷം രൂപ ഇതിനായി വകയിരുത്തിയിരുന്നു. അടിസ്ഥാന സൗകര്യ വികസനത്തിന്റെ ഭാഗമായി വൈ ഫൈ സംവിധാനം ഒരുക്കിയിട്ടുണ്ട്. അംഗപരിമിതര്‍ക്ക് ഓഫീസില് പ്രവേശിക്കാന് റാമ്പ് സൗകര്യവുമുണ്ട്.\nഗീതാ ഗോപി എം എല് എ അധ്യക്ഷത വഹിച്ച ചടങ്ങില് ജില്ലാ കലക്ടര് എസ് ഷാനവാസ്, തളിക്കുളം ബ്ലോക്ക് പഞ്ചായത്ത് പ്രസിഡന്റ് കെ സി പ്രസാദ്, ഡി സാസ്റ്റര് മാനേജ്‌മെന്റ് ഡെപ്യൂട്ടി കലക്ടര് പി എ പ്രദീപ്, ഗ്രാമ പഞ്ചായത്ത് പ്രസിഡന്റ് പി ഐ സജിത, ചാവക്കാട് തഹസില്‍ദാര് വിവി രാധാകൃഷ്ണന്, ഡെപ്യൂട്ടി തഹസില്‍ദാര് ടി എ പ്രശാന്ത്, തളിക്കുളം വില്ലേജ് ഓഫീസര് ഇ ഡി ഗിരീഷ്, ജനപ്രതിനിധികള്, ഉദ്യോഗസ്ഥര് എന്നിവര് പങ്കെടുത്തു.\nകർഷക സമരം 90 ദിവസം പിന്നിട്ടു\nആധുനിക രീതിയില് നിര്‍മ്മിക്കുന്ന സ്രായില് റോഡിന്റെ നിര്‍മാണോദ്ഘാടനം മന്ത്രി എ.സി. മൊയ്തീന് നിര്‍വ്വഹിച്ചു.


ജന്മദിനത്തിൽ ജനങ്ങൾക്ക് പ്രധാനമന്ത്രി നരേന്ദ്ര മോദിയുടെ സമ്മാനം, സര്‍ദാര് സരോവര് അണക്കെട്ട് രാജ്യത്തിന് സമർപ്പിച്ചു- PM Modi dedicates Sardar Sarovar Narmada Dam to the nation\nജന്മദിനത്തിൽ ജനങ്ങൾക്ക് പ്രധാനമന്ത്രി നരേന്ദ്ര മോദിയുടെ സമ്മാനം, സര്‍ദാര് സരോവര് അണക്കെട്ട് രാജ്യത്തിന് സമർപ്പിച്ചു\nഎട്ടുലക്ഷം ഹെക്ടറില് അധിക ജലസേചനം, ഒരു കോടി ആളുകള്‍ക്ക് കുടിവെള്ളം, 1450 മെഗാവാട്ട് വൈദ്യുതി എന്നിവയാണ് പദ്ധതികൊണ്ടുള്ള പ്രയോജനം\nഅഹമ്മദാബാദ്: ലോകത്തിലെ ഏറ്റവും വലിയ രണ്ടാമത്തേതും ഇന്ത്യയിലെ ഏറ്റവും ഉയരമേറിയ അണക്കെട്ടുമായ സര്‍ദാര് സരോവര് പ്രധാനമന്ത്രി നരേന്ദ്രമോദി രാജ്യത്തിന് സമർപ്പിച്ചു. പ്രധാനമന്ത്രി മോദിയുടെ 67-ാം ജന്മദിനത്തിലാണ് അണക്കെട്ട് രാജ്യത്തിന് സമർപ്പിച്ചത്. എട്ടുലക്ഷം ഹെക്ടറില് അധിക ജലസേചനം, ഒരു കോടി ആളുകള്‍ക്ക് കുടിവെള്ളം, 1450 മെഗാവാട്ട് വൈദ്യുതി എന്നിവയാണ് പദ്ധതികൊണ്ടുള്ള പ്രയോജനം. ഗുജറാത്തിലെ 9,000 ഗ്രാമങ്ങള്‍ക്ക് ഉപകാരപ്പെടുന്നതാണ് പദ്ധതി.\nGujarat: PM Modi to inaugurate #SardarSarovarDam shortly pic.twitter.com/MXK8Tpga5v\n‘കണ്ണീരടക്കി ഞാന് ചിരിച്ചു; അവരെ സ്‌നേഹിക്കുന്നുവെന്നു പറഞ്ഞു’; കേരളത്തെക്കുറിച്ച് സണ്ണി ലിയോണ്


UUKMA News പിസി ജോർജിൻ്റെ വസതിയിലെത്തി ബിഷപ്പ് ഫ്രാങ്കോ മുളയ്ക്കൽ - UUKMA News പിസി ജോർജിൻ്റെ വസതിയിലെത്തി ബിഷപ്പ് ഫ്രാങ്കോ മുളയ്ക്കൽ - UUKMA News\nപിസി ജോർജിൻ്റെ വസതിയിലെത്തി ബിഷപ്പ് ഫ്രാങ്കോ മുളയ്ക്കൽ\nപൂഞ്ഞാർ മുൻ എംഎൽഎ പിസി ജോർജിൻ്റെ വസതിയിലെത്തി ബിഷപ്പ് ഫ്രാങ്കോ മുളയ്ക്കൽ. കന്യാസ്ത്രീയെ ബലാത്സംഗം ചെയ്ത കേസിൽ തനിക്ക് പിന്തുണയർപ്പിച്ച പിസി ജോർജിനു നന്ദി അർപ്പിക്കാനാണ് ഫ്രാങ്കോ മുളയ്ക്കൽ ഈരാറ്റുപേട്ട പൂഞ്ഞാറിലെ പിസി ജോർജിൻ്റെ വീട്ടിലെത്തിയത്. മറ്റ് പുരോഹിതർക്കൊപ്പമാണ് ഫ്രാങ്കോ എത്തിയത്. കൂടിക്കാഴ്ചക്ക് ശേഷം അരുവിത്തുറ, ഭരണങ്ങാനം പള്ളികളിൽ ഇരുവരും സന്ദർശനം നടത്തുമെന്നും സൂചനയുണ്ട്. വിധി വന്നതിനു ശേഷം കോട്ടയം, എറണാകുളം ജില്ലകളിലെ വിവിധയിടങ്ങളിൽ ബിഷപ്പ് ഫ്രാങ്കോയ്ക്ക് സ്വീകരണം ഒരുക്കിയിരുന്നു. (bishop franco pc george)\nഫ്രാങ്കോയ്‌ക്കെതിരെ തെളിവ് ഹാജരാക്കുന്നതിൽ പ്രോസിക്യൂഷൻ പരാജയപ്പെട്ടുവെന്ന് വിധി പകർപ്പിൽ കോടതി പറഞ്ഞിരുന്നു. മൊഴിമാറ്റി പറഞ്ഞ ഇരയുടെ നിലപാട് വിശദീകരിക്കാൻ പ്രോസിക്യൂഷനായില്ല. ബിഷപ്പ് പ്രതികാര നടപടി സ്വീകരിക്കുന്നെന്ന് പരാതിക്കാരി കന്യാസ്ത്രീകളോട് പറഞ്ഞു. ലൈംഗിക താത്പര്യത്തിന് വഴങ്ങാത്തതിനാലാണ് പ്രതികാര നടപടിയെന്നാണ് പരാതിക്കാരി പറഞ്ഞത്. എന്നാൽ 13 തവണ ഫ്രാങ്കോ മുളയ്ക്കൽ പീഡിപ്പിച്ചുവെന്ന് കോടതിയിലെത്തിയപ്പോൾ കന്യാസ്ത്രീ മൊഴി നൽകി. പരാതിക്കാരിയുടെ മൊഴി പൂർണാർത്ഥത്തിൽ മുഖവിലയ്‌ക്കെടുക്കാൻ കഴിയില്ലെന്ന് കോടതി പറയുന്നു. ഇരയുടെ മൊഴിയിലെ വസ്തുതകളെ പെരുപ്പിച്ച് കാണിച്ചുവെന്ന് കോടതി ചൂണ്ടിക്കാട്ടുന്നു.\nകന്യാസ്ത്രീയെ പീഡിപ്പിച്ച കേസിൽ ഇന്നലെ രാവിലെയാണ് ബിഷപ്പ് ഫ്രാങ്കോ മുളയ്ക്കൽ കുറ്റക്കാരനല്ലെന്ന് കോടതി വിധിച്ചത്. കോട്ടയം അഡീഷണൽ സെഷൻസ് കോടതി ജഡ്ജി ജി. ഗോപകുമാറാണ് വിധി പുറപ്പെടുവിച്ചത്. ബിഷപ്പ് ഫ്രാങ്കോ മുളയ്ക്കലിനെ വെറുതെ വിട്ടു എന്ന ഒറ്റവാക്കിലായിരുന്നു കോടതിയുടെ വിധിപ്രസ്താവം. പുഞ്ചിരിച്ച മുഖത്തോടെയാണ് ബിഷപ്പ് കോടതി മുറിയിൽ നിന്നും പുറത്തേക്കു വന്നത്. ദൈവത്തിനു സ്തുതിയെന്നായിരുന്നു വിധിപ്രസ്താവം കേട്ടയുടൻ ഫ്രാങ്കോയുടെ പ്രതികരണം.


'സാറ'എപ്പോൾ ഗർഭം ധരിക്കണമെന്ന് സാറ തീരുമാനിച്ചോട്ടെ - മൃദുല ഹേമലത | Cinema | Reviews | Muziriz Post\nപ്രണയവും വിവാഹവും മാതൃത്വവും മിക്ക മലയാള സിനിമകളുടെയും അവിഭാജ്യഘടകമാണ്. എത്രയൊക്കെ പുരോഗമനാത്മക സിനിമകൾ വന്നാലും മലയാളികളായ നാം കാലങ്ങളായി കൊണ്ടുനടക്കുന്ന so called കുടുംബം കോൺസെപ്റ്റ് മാറാന് പോകുന്നില്ല എന്നതാണ് വാസ്തവം. പൊതുവില് തന്റേടിയായ, തന്റെ ഇഷ്ടങ്ങൾക്ക് വില കൊടുക്കുന്ന നായികമാർ മലയാള സിനിമകളിൽ കുറവാണ്. ഇനി അഥവാ ഉണ്ടെങ്കിൽ അവരെ മെരുക്കുക എന്നതായിരിക്കും നായകന്റെ പ്രധാന ജോലി. എല്ലാറ്റിലുമുപരി ഒരു പെൺകുട്ടി എപ്പോൾ വിവാഹം കഴിക്കണമെന്നുള്ള തീരുമാനം ഏറിയും കുറഞ്ഞും കുടുംബങ്ങളുടെ കയ്യില് തന്നെയാണ് എന്ന കാര്യം വിസ്മരിക്കാനാവില്ല.\nഈ സവിശേഷ സാഹചര്യത്തിലാണ് 'സാറ'എപ്പോൾ ഗർഭം ധരിക്കണം, അമ്മയാവണം എന്നതൊക്കെ അവൾ മാത്രമാണ് തീരുമാനിക്കേണ്ടത് എന്നുംപറഞ്ഞുകൊണ്ട് ജൂഡ് ആന്റണിയും അന്നയും 'സാറാസു'മായി രംഗപ്രവേശം ചെയ്യുന്നത്. സാറാസ് ഒരു സാറയുടെ മാത്രം കഥയല്ല. അവളെപ്പോലുള്ള നിരവധി പെൺകുട്ടികളുടേതാണ്. മിക്കവാറും ഈ പറഞ്ഞ സാറമാരെല്ലാം വീട്ടുകാരെ അനുസരിച്ച് വിവാഹം ചെയ്തവരോ, തന്നിഷ്ട പ്രകാരം വിവാഹം ചെയ്തവരോ ചെയ്യാനിരിക്കുന്നവരോ ആവാം. എന്നാൽ ഇവിടെ ഉയരുന്ന ഒരു ചോദ്യം നമ്മുടെ അമ്മമാരും അച്ഛന്മാരും ഉൾപ്പെടെ എത്രപേർ അച്ഛനമ്മമാരാവാൻ തയാറെടുത്തിട്ടുണ്ടായിരുന്നിരിക്കും? മതിയായ മുൻകരുതലുകൾ എടുക്കാത്തതിന്റെ പേരിൽ അച്ഛനമ്മമാരായവർ കൂടുതലായിരിക്കും. ഒരു കുഞ്ഞൊക്കെ ആയാൽ ശരിയായിക്കോളും എന്നൊക്കെ പറയുന്നത് കേട്ടിട്ടില്ലേ. അതെന്താ, അത്ര നിസാരകാര്യമാണോ പേരെന്റ്റിംഗ്? ജീവിതത്തിലെ ഏറ്റവും വലിയ ഉത്തരവാദിത്വമാണ്. വര്ഷങ്ങളോളം നീണ്ടുനില്‍ക്കുന്ന വർക്കാണ് അത്. പത്തിരുപതു വർഷം ഹാർഡ് വർക്ക് ചെയ്തിട്ട് അവസാനം നമുക്കെന്ത് കിട്ടും? ഒന്നും കിട്ടണമെന്നില്ല. മാതൃത്വവും പിതൃത്വവും ആഗ്രഹിക്കുന്നവർ അതുമായി മുന്നോട്ടുപോകട്ടെ, അല്ലാതെ അതിനുവേണ്ടി ഒരാളും മറ്റൊരാളെ നിർബന്ധിക്കെണ്ട കാര്യമില്ല എന്നത് ഉൾക്കൊള്ളേണ്ട വസ്തുത തന്നെയാണ്\nഗർഭചിദ്രം നടത്തുന്നത് കുറ്റബോധം തോന്നേണ്ട കാര്യമാണെന്നും അങ്ങനെ ചെയ്യുന്നവൾ ക്രൂരരാണെന്നുമെല്ലാം പറയുന്ന സിനിമകൾ വന്ന നാട്ടിലാണ് മുൻനിര സിനിമയിലെ നായിക,''കുഞ്ഞ് എപ്പോൾ വേണമെന്ന് ഞാനാണ് തീരുമാനിക്കേണ്ടത്'' എന്ന് പറയുന്നത്. ഇതെന്റെ ശരീരമാണ് എന്നും അതിന്റെ നിര്‍ണ്ണയവകാശം തനിക്കുതന്നെയാണ് എന്നും പ്രഖ്യാപിക്കുന്നത്. തീർച്ചയായും അംഗീകരിക്കേണ്ട മാറ്റം തന്നെയാണിത്. അവിടെ അവൾക്കു മുന്നിൽ തടസമായി കുടുംബവും നാടും വീടുമൊക്കെ ഉണ്ട്. ആദ്യം അവളോടൊപ്പം നിന്ന ഭർത്താവുവരെ കുഞ്ഞുണ്ടാവുന്നു എന്നറിയുന്നത്തോടെ ട്രാക്ക് മാറ്റുന്നുണ്ട്. സിനിമയുടെ അവസാനം അവളെ അയാൾ പിന്തുണക്കുന്നതായും കാണാം. ചിത്രത്തിന്റെ മേക്കിങ്ങിലെ അപാകതകളെക്കുറിച്ചല്ല മറിച്ച് അത് മുന്നോട്ടുവയ്ക്കുന്ന രാഷ്ട്രീയത്തെക്കുറിച്ചാണ് ചർച്ച ചെയ്യാൻ തോന്നുന്നത്. സിനിമയിൽ എടുത്തു പറയത്തക്ക മറ്റു സവിശേഷതകൾ ഒന്നുമില്ലെങ്കിലും കണ്ടിരിക്കാവുന്ന ചിത്രമാണ്..\nMuziriz Post Muziriz Post News anna ben sara's jude antony joseph\nProf. Rajani Gopal\t 1 year ago


മണപ്പുറത്തേക്കുള്ള പാലം നിര്‍മാണം ആരംഭിച്ചു\nSunday 20 September 2015 10:11 am IST\nആലുവ: കൊട്ടാര കടവില് നിന്നും പെരിയാറിന് കുറുകെ ശിവരാത്രി മണപ്പുറത്തേക്ക് നിര്‍മ്മിക്കുന്ന കോണ്‍ക്രീറ്റ് നടപ്പാലത്തിന്റെ നിര്‍മ്മാണം ഇന്നലെയാരംഭിച്ചു. നാല് അടി വീതിയുള്ള ഇരുമ്പ് ഷീറ്റുകള് ലൈനറുകളാക്കുന്ന പണികളാണ് തുടങ്ങിയിട്ടുള്ളത്. മന്ത്രി രമേശ് ചെന്നിത്തല പാലം നിര്‍മ്മാണത്തിന് ശിലാസ്ഥാപനം നിര്‍വഹിച്ചു. അന്യസംസ്ഥാനക്കാരും മലയാളികളും ഉള്‍പ്പെടെ പത്തില് താഴെ തൊഴിലാളികളാണ് ഇപ്പോള് നിര്‍മ്മാണത്തിനുള്ളത്. നിര്‍മ്മാണ മേഖലയിലെ യൂണിയനുകളുമായി അടുത്തയാഴ്ച്ച ചര്‍ച്ച നടത്തിയ ശേഷമായിരിക്കും പൈലിംഗ് ഉള്‍പ്പെടെയുള്ള ജോലികള് ആരംഭിക്കുകയുള്ളു. അതിന് ശേഷം കൂടുതല് തൊഴിലാളികളെ നിയോഗിക്കും. പില്ലറുകള് നിര്‍മ്മിക്കുന്നതിന്റെ മുന്നോടിയായാണ് ലൈനറുകള് നിര്‍മ്മിക്കുന്നത്. നാല് പില്ലറുകളാണ് പാലത്തിനായി വേണ്ടത്. ലൈനറുകള് തമ്മില് വെല്‍ഡ് ചെയ്ത് യോജിപ്പിച്ച് പുഴയുടെ ആഴത്തിനും ഭൂമിയുടെ ഉറപ്പിനുമനുസരിച്ച് സ്ഥാപിക്കും. തുടര്‍ന്നായിരിക്കും പൈലിംഗ് ജോലികള്. ആലുവ സ്വദേശിയുടെ ഉടമസ്ഥതയിലുള്ള ഇടപ്പള്ളി സെഗുറോ ഫൗണ്ടേഷനാണ് പാലത്തിന്റെ നിര്‍മ്മാണം ഏറ്റെടുത്തിരിക്കുന്നത്. ക്വാറി സമരം നീണ്ടുപോയാല് നിര്‍മ്മാണ പ്രവര്‍ത്തനത്തെ ബാധിക്കുമോയെന്ന ആശങ്കയിലാണ് തൊഴിലാളികള്. 14 കോടി രൂപ ചെലവില് 200 മീറ്റര് നീളത്തിലും, ആറ് മീറ്റര് വീതിയിലുമാണ് പാലം നിര്‍മ്മിക്കുന്നത്. ഇരുഭാഗത്തേയ്ക്കുമുള്ള സഞ്ചാരപാത വേര്‍തിരിക്കുന്നതിനായി പാലത്തിന്റെ നടുഭാഗത്ത് കൈവരി പൊക്കത്തില് മീഡിയനുണ്ടാകും. പാലത്തിന്റെ നടുഭാഗത്ത് പുഴയില് നിന്ന് ഏഴു മീറ്ററും കൊട്ടാരകടവിലെ റോഡില് നിന്ന് ഒന്നരയടി ഉയരത്തിലുമായിരിക്കും പാലം നിര്‍ക്കിക്കുന്നത്. വരുന്ന ശിവരാത്രിക്ക് മുമ്പ് പാലം തുറന്നുകൊടുക്കാന് കഴിയുന്ന വിധത്തിലാണ് നിര്‍മ്മാണം നിശ്ചയിച്ചിട്ടുള്ളത്.\nശിവരാത്രി മണപ്പുറത്തേയ്ക്കുള്ള നടപ്പാലത്തിന്റെ നിര്‍മ്മാണത്തിന് വേഗത കൂട്ടാന് ആധുനിക സാങ്കേതിക വിദ്യയും\nഇരിട്ടി പുതിയ പാലത്തിന്റെ രൂപരേഖ തയ്യാറായി ; മുടങ്ങിക്കിടന്ന പാലം പണി പുനരാരംഭിച്ചു\nആലുവ ശിവരാത്രി: താല്‍ക്കാലിക പാലം 20നുള്ളില് പൂര്‍ത്തിയാകും


മുരളി വിജയിനു സെഞ്ച്വറി; സന്നാഹ മല്‍സരം സമനിലയില്\nThu Aug 13 2020 23:15:07 GMT+0530 (India Standard Time)\nമുരളി വിജയ്‌യുടെ സെഞ്ച്വറിയാണ് (129) ഇന്ത്യയെ നയിച്ചത്. കെഎല് രാഹുല് 62 റണ്‍സെടുത്തു. മുരളി വിജയ്, ഹനുമ വിഹാരി (15) എന്നിവര് പുറത്താവാതെ നിന്നു. സ്‌കോര്: ഇന്ത്യ 358 & 211/2. ക്രിക്കറ്റ് ഓസ്‌ട്രേലിയ 544.\nAdmin1 Dec 2018 5:50 PM GMT\nസിഡ്‌നി: ആസ്‌ത്രേലിയക്കെതിരായ ടെസ്റ്റ് പരമ്പരയ്ക്ക് മുമ്പുള്ള ഇന്ത്യ- ക്രിക്കറ്റ് ആസ്‌ത്രേലിയ ഇലവന് സന്നാഹമത്സരം സമനിലയില് അവസാനിച്ചു. ഒന്നാം ഇന്നിങ്‌സില് ഇന്ത്യ 184 റണ്‍സിന്റെ ലീഡ് വഴങ്ങിയിരുന്നു. പിന്നാലെ രണ്ടാം ഇന്നിങ്‌സ് ആരംഭിച്ച ഇന്ത്യ രണ്ടിന് 211 എന്ന നിലയില്‍നില്‍ക്കെ മത്സരം അവസാനിക്കുകയായിരുന്നു. മുരളി വിജയ്‌യുടെ സെഞ്ച്വറിയാണ് (129) ഇന്ത്യയെ നയിച്ചത്. കെഎല് രാഹുല് 62 റണ്‍സെടുത്തു. മുരളി വിജയ്, ഹനുമ വിഹാരി (15) എന്നിവര് പുറത്താവാതെ നിന്നു. സ്‌കോര്: ഇന്ത്യ 358 & 211/2. ക്രിക്കറ്റ് ഓസ്‌ട്രേലിയ 544.\nഈമാസം ആറിന് നടക്കുന്ന ആദ്യ ടെസ്റ്റിന് മുമ്പ് ഇരു ഓപ്പണര്‍മാരും ഫോമിലേക്ക് തിരിച്ചെത്തിയത് ഇന്ത്യക്ക് ആശ്വാസമാണ്. 132 പന്ത് നേരിട്ട വിജയ് 16 ഫോറിന്റെയും അഞ്ച് സിക്‌സറിന്റെയും സഹായത്തോടെയാണ് 129 റണ്‍സ് നേടിയത്.\nഓസീസ് സ്പിന്നര് ജേക് കാര്‍ഡറെ നാലുപാടും പറത്തിയ മുരളി വിജയ് ഒരോവറില് 26 റണ്‍സ് അടിച്ചെടുത്താണ് സെഞ്ച്വറി പൂര്‍ത്തിയാക്കിയത്. കാര്‍ഡറിന്റെ ആദ്യ രണ്ട് പന്തുകളില് ബൗണ്ടറി പറത്തിയ വിജയ് മൂന്നാം പന്ത് ബൗണ്ടറിക്ക് മുകളിലൂടെ വിട്ടു. നാലാം പന്തില് രണ്ട് റണ്‍സ് ഓടിയെടുത്ത് സ്‌ട്രൈക്ക് നിലനിര്‍ത്തി. അടുത്ത പന്തിലും സിക്‌സര്. അവസാന പന്തും ബൗണ്ടറി. 118 പന്തില് നിന്നാണ് വിജയ് 100 തികച്ചത്.\nഇതോടെ ആസ്‌ത്രേലിയക്കെതിരായ ടെസ്റ്റ് പരമ്പരയില് ഓപ്പണറുടെ വളയം പിടിക്കാന് താന് തയ്യാറാണെന്ന് തെളിയിക്കുകയായിരുന്നു മുരളി വിജയ്. കെ എല് രാഹുലും ഫോമിലേക്കു തിരിച്ചുവന്നത് ഇന്ത്യക്കു സന്തോഷം നല്‍കുന്നതായി. ഒരു സിക്‌സും എട്ട് ഫോറും അടങ്ങുന്നതായിരുന്നു രാഹുലിന്റെ ഇന്നിങ്‌സ്.\nനേരത്തെ ക്രിക്കറ്റ് ആസ്‌ത്രേലിയ ഇലവന് 544ന് എല്ലാവരും പുറത്തായിരുന്നു. ഹാരി നീല്‍സന്റെ (100) സെഞ്ച്വറിയാണ് ഓസീസിന്റെ സ്‌കോര് 500 കടത്തിയത്. ഇന്ത്യക്കായി മുഹമ്മദ് ഷമി മൂന്നും ആര് അശ്വിന് രണ്ടും വിക്കറ്റ് വീഴ്ത്തി.\nകൊരട്ടിയില് വാട്‌സ്ആപ്പ് പെണ്‍വാണിഭ സംഘം പിടിയില്


ഭരതൻ ഇല്ലാത്ത 22 വർഷങ്ങൾ : Cinema News\nThursday, July 30, 2020 11:54 AM IST\nമലയാള സിനിമയിലൂടെ വന്ന് ഇന്ത്യന് സിനിമയിലെ തന്നെ ഏറ്റവും മികച്ച സംവിധായകരിലൊരാളായി മാറിയ ഭരതന് വിടവാങ്ങിയിട്ട് ഇന്ന് 22 വര്‍ഷം. ഭരതനു മുമ്പോ ഭരതനു ശേഷമോ അദ്ദഹത്തെപ്പോലെ എന്നു പറയാന് നമുക്കൊരു സംവിധായകനുണ്ടായിട്ടില്ല.\nമലയാളത്തിലും തമിഴിലുമായി 40 സിനിമകള് സംവിധാനം ചെയ്ത ഭരതന്‍റെ സിനിമകള് സമാന്തര സിനിമകളുടെ നിറക്കൂട്ടുകളായിരുന്നു. ഭരതനെ ഗുരുസ്ഥാനീയനായി കാണുന്ന ജയരാജ് വാര്യര് ഭരതസിനിമകളെക്കുറിച്ച് വിലയിരുത്തുകയാണിവിടെ.\nഒപ്പം അദ്ദേഹത്തിന്‍റെ വ്യക്തി ജീവിതത്തിലൂടെയും ജയരാജ് വാര്യര് നടത്തുന്ന പ്രയാണവും ശ്രദ്ധയാകര്‍ഷിക്കുകയാണ്. 1975ല് പുറത്തിറങ്ങിയ പ്രയാണമായിരുന്നു ഭരതന്‍റെ ആദ്യ സിനിമ. അതിനുമുമ്പ് കലാ സംവിധായകന് എന്ന നിലയില് 11 സിനിമകളില് അദ്ദേഹം നിറഞ്ഞുനിന്നു.\nനെടുമുടി വേണുവിന്‍റെയും ഭരത് ഗോപിയുടെയും പ്രതാപ് പോത്തന്‍റെയും മികച്ച സിനിമകള് ഭരതനോടൊപ്പമായിരുന്നു. അമരവും കാതോട് കാതോരവും പാഥേയവും മമ്മൂട്ടിയുടെ അഭിനയം കൊണ്ട് കരിയറിലെ മികച്ച സിനിമകളായി. മോഹന്‍ലാലിന്‍റെ മികച്ച കഥാപാത്രങ്ങളെ പരിഗണിക്കുമ്പോള് അതില് താഴ്വാരമുണ്ടാകും.\nജോണ്‍പോളും എംടിയും പത്മരാജനും ലോഹിതദാസുമൊക്കെ അദ്ദേഹത്തിനു തിരക്കഥകളൊരുക്കി നല്‍കി. കമലാഹാസനൊപ്പം തമിഴില് ചെയ്ത തേവര് മകന് ഇന്നും അദ്ഭുതമാണ്. സാധാരണക്കാരന്‍റെ ജീവിതം പറഞ്ഞ സിനിമകള് മലയാളി ഹൃദയത്തോടു ചേര്‍ത്തുവച്ചു


സ്വര്‍ണവില വീ‌ണ്ടും താഴോട്ട്; ഇടിവിനു കാരണം കോവിഡ് വാക്സിനും | നേര്‍രേഖ24X7\nസ്വര്‍ണവില വീ‌ണ്ടും താഴോട്ട്; ഇടിവിനു കാരണം കോവിഡ് വാക്സിനും\nസ്വര്‍ണവിലയില് വന് ഇടിവ്, ഗ്രാമിന് 200 രൂപ കുറഞ്ഞ് 4,900 രൂപ, പവന് 1600 രൂപ താഴ്ന്ന് 39,200 രൂപ.5ദിവസം കൊണ്ട് പവന് 2,800 രൂപയാണ് കുറഞ്ഞത്. കോവിഡ് കാലത്ത് സുരക്ഷിത നിക്ഷേപമായി കണ്ട് നിക്ഷേപകര് സ്വര്‍ണം വാങ്ങിക്കൂട്ടിയതോടെ സ്വര്‍ണ വില റെക്കോര്‍ഡില് എത്തിയിരുന്നു. എന്നാല് റഷ്യയില് കോവിഡിനെതിരായ വാക്സിന് കണ്ടുപിടിച്ചതാണ് വില ഇപ്പോള് കുത്തനെ കുറയാന് കാരണം. അമേരിക്കയിലെ സാമ്പത്തിക ഉത്തേജകപാക്കേജും ഡോളറിന്‍റെ മൂല്യത്തിലെ വര്‍ധനയും സ്വര്‍ണവില കുറയാനിടയാക്കി\nനേര്‍രേഖ24X7: സ്വര്‍ണവില വീ‌ണ്ടും താഴോട്ട്; ഇടിവിനു കാരണം കോവിഡ് വാക്സിനും


Nattuvartha – Page 90 – East Coast Daily Malayalam\nബിനാലെ ചിത്രകാരിക്ക് ഒടുവിൽ ക്യൂബയിൽ മോചനം\nകൊച്ചി: ചിത്രകാരി താനിയ ബ്രിഗുവേര ജയിൽ മോചിതയായി. അതേ സമയം വീസ ലഭിക്കാത്തതിനാൽ കൊച്ചി ബിനാലെയിൽ പങ്കെടുക്കാനുള്ള സാധ്യത കുറവാണ്. കാലാകാരൻമാർക്കെതിരെ നിയമം നടപ്പാക്കാൻ ശ്രമിക്കുന്ന ക്യൂബൻ…\n230 ലൈസന്‍സുകള് റദ്ദു ചെയ്ത് മോട്ടോര് വാഹന വകുപ്പ്\nപാലക്കാട്: 230 ലൈസന്‍സുകള് റദ്ദു ചെയ്ത് മോട്ടോര് വാഹന വകുപ്പ്. മദ്യപിച്ചും ഫോണില് സംസാരിച്ചും വാഹനമോടിക്കുന്നവര്‍ക്കെതിരെയുള്ള കര്‍ശന നടപടിയുടെ ഭാഗമായാണ് ഇത്. ലൈസന്‍സ് റദ്ദാക്കുന്നതടക്കമുള്ള കടുത്ത നടപടികളുമായാണ്…\nപോക്‌സോ കേസില് ജാമ്യത്തിലിറങ്ങി; പ്രതികള് വീണ്ടും പിടിയില്\nപനമരം: പ്രായപൂര്‍ത്തിയാകാത്ത പെണ്‍കുട്ടികളെ വശത്താക്കി കാറില് കയറ്റി വിവിധ സ്ഥലങ്ങളില് കൊണ്ടുപോയ കേസില് ജാമ്യത്തിലിറങ്ങിയ പ്രതികള് വീണ്ടും അറസ്റ്റില്. പ്രതികള് പൊലീസ് സ്റ്റേഷനില് പ്രശ്‌നം സൃഷ്ടിച്ച് ഡ്യൂട്ടി…\nഒരാഴ്ചയ്ക്കിടെ കോട്ടയത്ത് അസ്വാഭാവികമായി മരിച്ചത് 17 പേര്\nകോട്ടയം: ഒരാഴ്ചയ്ക്കിടെ കോട്ടയത്ത് അസ്വഭാവികമായി 17 പേര് മരിച്ചു. ചൂട്ടുവേലിക്ക് സമീപം രണ്ടാഴ്ചയിലധികം പഴക്കമുള്ള മൃതദേഹം കണ്ടെത്തിയതാണ് ഇതില് അവസാനത്തേത്.3പേരെ തിരിച്ചറിഞ്ഞിട്ടില്ല. ഗാന്ധിനഗര് പൊലീസ്…\nനെല്ലിക്ക പറിക്കാന് ചെന്ന 12 വയസുകാരന് ദാരുണാന്ത്യം\nപള്ളിക്കര: നെല്ലിക്ക പറിക്കാന് മരത്തില് കയറിയ പന്ത്രണ്ട് വയസുകാരന് ദാരുണാന്ത്യം. മരത്തിന്റെ ചില്ലൊടിഞ്ഞ് കിണറില് വീണാണ് പള്ളിക്കര മുക്കൂടിലെ ചന്ദ്രന്റെ മകന് അഭിജിത് (12) മരിച്ചത്. ഞായറാഴ്ച…\nകൊട്ടിയൂർ പീഡനം വൈദികനടക്കം 5പേരെ ചോദ്യം ചെയ്തു\nതലശ്ശേരി: പ്രായപൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കിയെന്ന കേസിൽ മുഖ്യപ്രതി ഫാ. റോബിൻ വടക്കുംചേരി ഉൾപ്പെടെ5പ്രതികളെ അഡീഷ്ണൽ സെഷൻസ് കോടതി ചോദ്യം ചെയ്തു. 2017 ഫെബ്രുവരി…\nബാഗേജ് വൈകി: വിമാനക്കമ്പനി ജീവനക്കാരെ മർദ്ദിച്ച് യാത്രക്കാർ\nകൊച്ചി: വിമാനക്കമ്പനി ജീവനക്കാരെ മർദ്ദിച്ചു. ബാഗേജ് കിട്ടാൻ വൈകിയതിൽ പ്രതിഷേധിച്ച് കുറ്റിപ്പുറം സ്വദേശി മുഹമ്മദ് റഫീഖ്, ഇവരുടെ കൂടെയുണ്ടായിരുന്ന മറ്റൊരാളും ജീവനക്കാരെ മർദ്ദിക്കുകയായിരുന്നു. റഫീഖിനെ പോലീസ് അറസ്റ്റ്…\nമുഖ്യമന്ത്രിക്കെതിരെ ഫേസ്ബുക്ക് സന്ദേശം; യുവാവ് പോലീസ് പിടിയിൽ\nപരവൂർ: മുഖ്യമന്ത്രി പിണറായി വിജയനെയും, സിപിഎംപിബി അംഗം എംഎ ബേബിയെയും അപകീർത്തിപ്പെടുത്തുന്ന വിധത്തിൽ ഫേസ് ബുക്ക് സന്ദേശം പ്രചരിപ്പിച്ചയാളെ പോലീസ് അറസ്റ്റ് ചെയ്തു. കുറുമണ്ടൽ സ്വദേശി ഹരി(40),…\nസംസ്ഥാനത്ത് 3.28 ലക്ഷം മറുനാടന് തൊഴിലാളികള് രജിസ്റ്റര് ചെയ്‌തെന്ന് മന്ത്രി\nതിരുവനന്തപുരം: സംസ്ഥാനത്ത് 3.28 ലക്ഷം മറുനാടന് തൊഴിലാളികള് രജിസ്റ്റര് ചെയ്തിട്ടുണ്ടെന്ന് മന്ത്രി ടിപി രാമകൃഷ്ണന്. കുടിയേറ്റത്തൊഴിലാളി ക്ഷേമ പദ്ധതി പ്രകാരം 55,430 പേരും രജിസ്റ്റര് ചെയ്തിട്ടുണ്ട്. ഇവരുടെ…\nഒന്നാം ക്ലാസ് വിദ്യാര്‍ത്ഥിനിയെ പീഡിപ്പിച്ച 40കാരന് 10 വര്‍ഷം കഠിന തടവ്\nകാസര്‍കോട്: ഒന്നാം ക്ലാസ് വിദ്യാര്‍ത്ഥിനിയെ പീഡിപ്പിച്ച കേസില് 40കാരന് 10 വര്‍ഷം കഠിന തടവും ഒരുലക്ഷം രൂപ പിഴയും. മഞ്ചേശ്വരം കുബനൂര് റുഖ്‌സാന മന്‍സിലില് അമാനുല്ലയ്ക്കാണ് ജില്ലാ…\nവിധവയുടെ വീടിനോടോ ഈ ക്രൂരത; അടിയന്തിരമായി ഇടപെട്ട് മനുഷ്യാവകാശ കമ്മീഷന്\nകൊല്ലം: വിധവയായ സ്ത്രീയോട് അയല്‍ക്കാരന് കാണിച്ച ക്രൂരതയില് ഇടപെട്ട് മനുഷ്യാവകാശ കമ്മീഷന്. നുറുശതമാനം തളര്‍ച്ച ബാധിച്ച മകനുമായി താമസിക്കുന്ന വിധവയായ സ്ത്രീയുടെ വീടിന് സമീപമുള്ള ഓട മണ്ണിട്ടു…\nഉറ്റ സുഹൃത്തുക്കള് വിടവാങ്ങിയത് മണിക്കൂറുകളുടെ വ്യത്യാസത്തില്\nനെടുമങ്ങാട്: മണിക്കൂറുകളുടെ വ്യത്യാസത്തില് ഉറ്റ സുഹൃത്തുക്കള് മരിച്ചു. ഓട്ടോ കണ്‍സല്‍ട്ടന്റുമാരായി 40 കൊല്ലമായി ഒരുമിച്ച് ജോലി ചെയ്തിരുന്ന ആനാട് പുലിപ്പാറ ജി.ആര് ഹൗസില് സുരേന്ദ്ര ബാബു(65), ആനാട്…\nപമ്പിൽ തോക്ക് ചൂണ്ടി കവർച്ചാശ്രമം നടത്തിയ കേസിൽ അന്വേഷണത്തിന് പ്രത്യേക സംഘം\nകുന്നമംഗലം: മെഡിക്കൽ കോളേജ് കാരന്തൂർ റോഡിൽ പെട്രോൾ പമ്പിൽ അർധരാത്രി തോക്ക് ചൂണ്ടി കവർച്ചക്ക് ശ്രമിച്ച സംഭവത്തിൽ കേസ് പ്രത്ര്യേക സംഘം അന്വേഷിക്കും. സിസിടിവി ദൃശ്യങ്ങൾ പരിശോധിച്ചെങ്കിലും…\nസപ്ലൈകോ ഡിപ്പോയിലെ 70 ചുമട്ട് തൊഴിലാളികൾക്ക് സസ്പെൻഷൻ\nനടുവണ്ണൂർ: കരിവണ്ണൂരിലെ സപ്ലൈകോ ഡിപ്പോയിലെ 70 ചുമട്ട് തൊഴിലാളികളെ ജില്ലാ ലേബർ ഒാഫീസർ സസ്പെൻഡ് ചെയ്തു. പദ്ധതി വിരുദ്ധ പ്രവർത്തനം നടത്തിയതിനാണ് 30 ദിവസത്തേക്ക് സസ്പെൻഡ് ചെയ്തത്.\nമത്സ്യത്തൊഴിലാളിയെ പുറം കടലിൽ കാണാതായി\nബേപ്പൂർ: ബോട്ടിൽ നിന്ന് വീണ് മത്സ്യത്തൊഴിലാളിയെ കാണാതായി. മത്സ്യബന്ധനം കഴിഞ്ഞ് മടങ്ങുകയായിരുന്ന ബോട്ടിൽ നിന്ന് വീണാണ് അപകടമുണ്ടായത്. കന്യാകുമാരി വിള്ളവൻകോട് ക്രൂസിനെ(61)യാണ് കാണാതായത്. മംഗളുരു മാൽപെയ്ക്ക് സമീപമാണ്…\nപന്ത്രണ്ടുകാരിയെ പീഡിപ്പിച്ചയാൾ അറസ്റ്റിൽ\nപെരിന്തൽമണ്ണ: 12 വയസുകാരിയെ പീഡിപ്പിച്ച കേസിൽ പോളിടെക്നിക് കോളേജ് ജീവനക്കാരനെ പോലീസ് അറസ്റ്റ് ചെയ്തു. വണ്ടൂർ സീതിനെയാണ്(43) അറസ്റ്റ് ചെയ്തത്. ചൈൽഡ് ലൈൻ നൽകിയ വിവരമനുസരിച്ച് കുട്ടിയുടെ…\n14.45 ലക്ഷത്തിന്റെ കുഴൽപണവുമായി പിടിയിൽ\nപെരിന്തൽ മണ്ണ: 14.45 ലക്ഷത്തിന്റെ കുഴൽപണവുമായി മലപ്പുറം കോഡൂർ സ്വദേശി അറസ്റ്റിൽ. സൈനുദ്ദീനെയാണ് (43) അറസ്റ്റ്ചെയ്തത്. അറസ്റ്റിലായ പ്രതി തനിക്ക് പണം മറ്റൊരാളാണ് പണം ഏൽപ്പിച്ചതെന്നും പണം…\nപ്രളയത്തിൽ കേടായ ഭക്ഷ്യധാന്യങ്ങൾ ഭക്ഷണമാക്കി മാറ്റരുതെന്ന് ഹൈക്കോടതി\nകൊച്ചി: സപ്ലൈകോയുടെ കരാറുള്ള മില്ലുകളിൽ പ്രളയകാലത്ത് വെള്ളം കയറി നശിച്ച നെല്ലും അരിയും ലേലത്തിൽ പിടിക്കുന്നവർ അത് ഭക്ഷ്യാവശ്യത്തിന് ഉപയേഗിക്കില്ലെന്ന് രേഖാമൂലം ഉറപ്പ് നൽകണമെന്ന് കോടതി. നിർദിഷ്ട…\nജീവനക്കാരന്റെ ആത്മഹത്യ; ബിജെപി മാര്‍ച്ച് നടത്തി\nമാനന്തവാടി: ബാങ്ക് ജീവനക്കാരന്റെ ആത്മഹത്യയെ തുടര്‍ന്ന് ബിജെപി മാര്‍ച്ച് നടത്തി. തവിഞ്ഞാല് സര്‍വീസ് സഹകരണ ബാങ്ക് ബാങ്ക് ജീവനക്കാരന് അനില്‍കുമാറിന്റെ ആത്മഹത്യയ്ക്ക് കാരണക്കാരനായ ബാങ്ക് പ്രസിഡന്റ് പി.…\nവരന്തരപ്പിള്ളി എടിഎം കവർച്ച: അന്വേഷണം ഊർജിതമാക്കി പോലീസ്\nവരന്തരപ്പിള്ളി: റിങ് റോഡിലെ എസ്ബിഎെയുടെ എടിഎം കൗണ്ടറിൽ നടന്ന കവർച്ചാ ശ്രമത്തിൽ അന്വേഷണം ഊർജിതമാക്കി പോലീസ്. മോഷണത്തിന് പി്ന്നിൽ ഇതര സംസ്ഥാനക്കാരാകാനാണ് സാധ്യതയെന്ന് പോലീസ് വ്യക്തമാക്കി.\nയുപി സ്വദേശിയുടെ കൊലപാതകം: പിടിയിലായത് ബന്ധു\nകോഴിക്കോട്: ഇതര സംസ്ഥാന തൊഴിലാളിയുടെ മരണത്തിൽ സഹോദരി ഭർത്താവിനെ അറസ്റ്റ് ചെയ്തു. ഉത്തർപ്രദേശിലെ മഹാരാജ് ഗഞ്ജ് സ്വദശി ഭരത് (26) ആണ് പിടിയിലായത്.\nതിരോധാനം; കർണ്ണാടകയിലേക്ക് പോയ യുവാവിനെക്കുറിച്ച് വിവരമില്ല\nബൈക്കിൽ കർണ്ണാടകക്ക് പോയ മൊകേരി സ്വദേശി എസ് സന്ദീപിന്റെ തിരോധാനത്തിൽ ദുരൂഹതയുണ്ടെന്ന് ഭാര്യയും ബന്ധുക്കളും. എെബേഡ് മീഡിയാ കമ്പനിയിലെ മാർക്കററിംങ് മാനേജരായിരുന്ന സന്ദീപ് നവംബർ 24 ന്…\nബസ് അപകടം: 10 വർഷത്തിൽ നിരത്തിൽ പൊലിഞ്ഞത് 10,000 ജീവനുകൾ\nപത്ത് വർഷത്തിനിടക്ക് സംസ്ഥാനത്ത് ബസ് അപകടങ്ങളിൽ മാത്രം പൊലിഞ്ഞത് 9,928 ജീവനുകൾ. 70,443 ബസ് അപകടങ്ങളാണ് പത്ത് വർഷത്തിൽ നടന്നതന്ന് മന്ത്രി എകെ ശശീന്ദ്രൻ നിയമസഭയിൽ വ്യക്തമാക്കി.


ഫോക്‌സ്‌വാഗണ് അമിയോ പേസ് എഡിഷന് വിപണിയില്; വില 6.10 ലക്ഷം രൂപ - Malayalam DriveSpark\nഫോക്‌സ്‌വാഗണ് അമിയോ പേസ് എഡിഷന് വിപണിയില്; വില 6.10 ലക്ഷം രൂപ\nPublished: Monday, April 16, 2018, 11:12 [IST]\nപോളോ പേസ്, വെന്റോ സ്‌പോര്‍ട് എഡിഷനുകള്‍ക്ക് പിന്നാലെ അമിയോയ്ക്ക് പ്രത്യേക പതിപ്പുമായി ജര്‍മ്മന് നിര്‍മ്മാതാക്കള്. ഫോക്‌സ്‌വാഗണ് അമിയോ പേസ് എഡിഷന് ഇന്ത്യയില് പുറത്തിറങ്ങി.\n6.10 ലക്ഷം രൂപയാണ് പുതിയ അമിയോ പേസ് എഡിഷന്റെ എക്‌സ്‌ഷോറൂം വില (ദില്ലി). പോളോ പേസിലുള്ള 999 സിസി എഞ്ചിന് തന്നെയാണ് അമിയോ പേസിലും. അടുത്തിടെയാണ് 1.0 ലിറ്റര് എഞ്ചിനെ പോളോ നിരയില് ഫോക്‌സ്‌വാഗണ് കാഴ്ചവെച്ചത്.\n74 bhp കരുത്തേകുന്ന 1.2 ലിറ്റര് എഞ്ചിന് പകരക്കാരനാണ് പുതിയ 1.0 ലിറ്റര് എഞ്ചിന്. 75 bhp കരുത്തും 95 Nm torque ഉം 1.0 ലിറ്റര് എഞ്ചിന് പരമാവധി ഉത്പാദിപ്പിക്കും. ആറു സ്പീഡാണ് അമിയോ പെട്രോളിലെ മാനുവല് ഗിയര്‍ബോക്‌സ്.\nഓട്ടോമാറ്റിക് ഗിയര്‍ബോക്‌സിനെ ഓപ്ഷനലായി പോലും നിര്‍മ്മാതാക്കള് ലഭ്യമാക്കിയിട്ടില്ല. 1.5 ലിറ്റര് TDI ഡീസല് എഞ്ചിനും അമിയോ പേസ് എഡിഷനിലുണ്ട്. എഞ്ചിന് പരമാവധി 108 bhp കരുത്തും 250 Nm torque ഉം ഉത്പാദിപ്പിക്കാന് സാധിക്കും.\nആറു സ്പീഡ് മാനുവല്, ഏഴു സ്പീഡ് ഡിഎസ്ജി ഗിയര്‍ബോക്‌സ് ഓപ്ഷനുകളാണ് അമിയോ പേസ് എഡിഷന് ഡീസല് പതിപ്പില്. നാലു വകഭേദങ്ങളിലാണ് അമിയോ ലഭ്യമാകുന്നതെങ്കിലും ഇടത്തരം കംഫോര്‍ട്ട്‌ലൈന് വകഭേദത്തെ അടിസ്ഥാനപ്പെടുത്തി മാത്രമാണ് പുതിയ അമിയോ പേസ് എഡിഷന് ഒരുങ്ങുന്നത്.\nകറുത്ത മിററുകള്, കാര്‍ബണ് ഫൈബര് ട്രങ്ക് ലിപ് സ്‌പോയിലര്, അലോയ് വീലുകള്, ക്രൂയിസ് കണ്‍ട്രോള് എന്നിങ്ങനെ നീളും പുതിയ അമിയോ പേസ് എഡിഷന്റെ പ്രത്യേകതകള്.\nഅമിയോയുടെ ഗ്രില്ലിലും ബമ്പറിലും കണ്ടുവരുന്ന ക്രോം വരകളെ പുതിയ പേസ് എഡിഷനില് കാണാനില്ലെന്നത് ശ്രദ്ധേയം. മിറര്‍ലിങ്ക്, ആപ്പിള് കാര്‍പ്ലേ, ആന്‍ഡ്രോയ്ഡ് ഓട്ടോ കണക്ടിവിറ്റിയുള്ള ടച്ച്‌സക്രീന് ഇന്‍ഫോടെയന്‍മെന്റ് സംവിധാനവും അമിയോ പേസ് എഡിഷനിലില്ല.\nപകരം ബ്ലുടൂത്ത്, AUX, യുഎസ്ബി കണക്ടിവിറ്റിയുള്ള സ്റ്റാന്‍ഡേര്‍ഡ് ഓഡിയോ സംവിധാനമാണ് കാറില്. റിവേഴ്‌സ് പാര്‍ക്കിംഗ് ക്യാമറ, റെയിന് സെന്‍സിംഗ് വൈപറുകള് എന്നിവയും അമിയോ പേസ് എഡിഷന് നഷ്ടപ്പെട്ടിട്ടുണ്ട്.\nഡ്യൂവല് എയര്‍ബാഗുകളും എബിഎസും പുതിയ പതിപ്പില് സ്റ്റാന്‍ഡേര്‍ഡ് ഫീച്ചറായാണ് തുടരുന്നത്. മാരുതി സുസൂക്കി ഡിസൈര്, ഹോണ്ട അമേസ്, ടാറ്റ ടിഗോര്, ഫോര്‍ഡ് ആസ്‌പൈര് എന്നിവരാണ് ഫോക്‌സ്‌വാഗണ് അമിയോയുടെ പ്രധാന എതിരാളികള്.\nഅതേസമയം 1.2 ലിറ്റര് നാച്ചുറലി ആസ്പിരേറ്റഡ് എഞ്ചിനെ നിരയില് നിന്നും നീക്കം ചെയ്ത ഫോക്‌സ്‌വാഗണ് നടപടിയില് പുതിയ ഉപഭോക്താക്കള് കടുത്ത അമര്‍ഷമുണ്ട്.\nഇന്ധനക്ഷമതയ്ക്ക് ഊന്നല് നല്‍കിയാണ് 1.0 ലിറ്റര് എഞ്ചിനിലേക്കുള്ള ജര്‍മ്മന് നിര്‍മ്മാതാക്കളുടെ ചുവടുമാറ്റം.\nഡോര്‍സ്റ്റെപ്പ് കാര് സര്‍വീസ് പദ്ധതിക്ക് തുടക്കം കുറിച്ച് ഫോക്‌സ്‌വാഗണ്\nപോളോ, വെന്റോ ഡീസല് പതിപ്പുകളുടെ വില്‍പ്പന അവസാനിപ്പിക്കുമെന്ന് ഫോക്‌സ്‌വാഗണ്\n2020 ഫോക്‌സ്‌വാഗണ് പസാറ്റിന്റെ പരീക്ഷണ ചിത്രങ്ങൾ പുറത്ത്\nപുറത്തിറങ്ങും മുമ്പ് ഫോക്‌സ്‌വാഗണ് ടിഗ്വാൻ ഓൾസ്പേസിന്റെ പരീക്ഷണ ചിത്രങ്ങൾ പുറത്ത്\nഓട്ടോ എക്സപോയിൽ മൂന്ന് എസ്‌യുവി മോഡലുകൾ അവതരിപ്പിക്കാൻ ഫോക്സ്‍വാഗൺ\nVolkswagen Ameo 1.0 Pace Launched. Read in Malayalam.\nStory first published: Monday, April 16, 2018, 11:12 [IST]


ശെല്‍വരാജിന്റെ യു.ഡി.എഫ് പ്രവേശം പിറവം തിരഞ്ഞെടുപ്പിന് ശേഷം\nആംഖേന് രണ്ടാം ഭാഗം വരുന്നു, ബിഗ് ബിയെ നിലനിര്‍ത്തും\nSaturday 10th March 2012 4:01pm\nSaturday 10th March 2012 4:00pm\nപിറവം: രാജിവെച്ച നെയ്യാറ്റിന്‍കര എംഎല്‍എ ആര്.ശെല്‍വരാജിന്റെ യു.ഡി.എഫ് പ്രവേശനം സംബന്ധിച്ച് പിറവം ഉപതെരഞ്ഞെടുപ്പിനുശേഷം ചര്‍ച്ച ചെയ്ത് തീരുമാനമെടുക്കുമെന്ന് കെ.പി.സി.സി അധ്യക്ഷന് രമേശ് ചെന്നിത്തല. നെയ്യാറ്റിന്‍കര ഉപതെരഞ്ഞെടുപ്പിനുള്ള സ്ഥാനാര്‍ഥിയെ പിറവം ഉപതെരഞ്ഞെടുപ്പിനുശേഷം തീരുമാനിക്കുമെന്നും അദ്ദേഹം പറഞ്ഞു.\nഅതേസമയം, നെയ്യാറ്റിന്‍കരയില് യു.ഡി.എഫിന് സ്ഥാനാര്‍ഥിയുണ്ടാകുമെന്ന് മുഖ്യമന്ത്രി ഉമ്മന് ചാണ്ടി പറഞ്ഞു. സി.പി.ഐ.എമ്മില് നിന്നും രാജിവെച്ച ശെല്‍വരാജ് യു.ഡി.എഫ് സ്ഥാനാര്‍ഥിയാകുമോ എന്ന മാധ്യമ പ്രവര്‍ത്തകരുടെ ചോദ്യത്തിനുള്ള മറുപടിയായാണ് ഉമ്മന് ചാണ്ടി ഇങ്ങിനെ പറഞ്ഞത്. സ്ഥാനാര്‍ഥിയാരെന്ന് യു.ഡി.എഫ് തീരുമാനിക്കും. യു.ഡി.എഫിലേക്കില്ലെന്നാണ് ശെല്‍വരാജ് പറഞ്ഞത്. ശെല്‍വരാജ് സ്വതന്ത്രനായി മത്സരിച്ചാല് പിന്തുണക്കുമോ എന്ന ചോദ്യത്തിന്, അത്തരം സാഹചര്യങ്ങളൊന്നും സംജാതമായിട്ടില്ലെന്ന് അദ്ദേഹം വ്യക്തമാക്കി.\nരാജിക്കുമുമ്പ് ശെല്‍വരാജ് കണ്ടിരുന്നോ എന്ന ചോദ്യത്തിന് ഇക്കാര്യങ്ങള്‍ക്കെല്ലാം ബന്ധപ്പെട്ടവര് മറുപടി നല്‍കിയിട്ടുണ്ടെന്നായിരുന്നു മുഖ്യമന്ത്രിയുടെ വിശദീകരണം.\nഎന്നാല്, ശെല്‍വരാജിനെ യു.ഡി.എഫ് സ്ഥാനാര്‍ത്ഥിയാക്കേണ്ട ഗതികേട് കോണ്‍ഗ്രസിനില്ലെന്ന് കെ.മുരളീധരന് എം.എല്.എ. സ്ഥാനാര്‍ത്ഥികളായി മത്സരിക്കാന് കോണ്‍ഗ്രസ് പാരമ്പര്യമുള്ള നേതാക്കള് വേറെയുണ്ടെന്നും മുരളീധരന് പറഞ്ഞു. സര്‍ക്കാരിനെ നിലനിര്‍ത്താന് പണം കൊടുത്ത് ആളെ പിടിക്കേണ്ട ഗതികേടൊന്നും കോണ്‍ഗ്രസിന് വന്നിട്ടില്ലെന്നും മുരളീധരന് കൂട്ടിച്ചേര്‍ത്തു.


bjp allies want 18 seats on delhi election | ബിജെപിക്ക് പുതിയ തലവേദന.... സഖ്യത്തിലെത്താന് ജെജെപിയും അകാലിദളും, വേണ്ടത് 18 സീറ്റ്!! - Malayalam Oneindia\n13 min ago മോഹന് ഭാഗവതിന് സത്യമറിയാം; ഭയമാണ്... നാല് വരിയില് ആഞ്ഞടിച്ച് രാഹുല് ഗാന്ധി\n36 min ago തലസ്ഥാനത്ത് കർശന പരിശോധന, കോവിഡ് പ്രോട്ടോക്കോൾ ലംഘിച്ച 574 പേർക്കെതിരേ കൂടി നടപടി\nUpdated: Fri, Jan 17, 2020, 17:36 [IST]\nദില്ലി: നിയമസഭാ തിരഞ്ഞെടുപ്പില് വിജയം ഉറപ്പിക്കാനാവാതെ ബിജെപി. ദില്ലിയില് എന്‍ഡിഎ സഖ്യത്തിന് തയ്യാറെടുക്കുകയാണ് ബിജെപിയെങ്കിലും, ഇത് യാഥാര്‍ഥ്യമാകുമെന്ന് ഉറപ്പില്ല. വന് ആവശ്യങ്ങളാണ് സഖ്യത്തില് പാര്‍ട്ടികള് ഉന്നയിക്കുന്നത്. ജെഡിയു ഒറ്റയ്ക്ക് മത്സരിക്കാനാണ് തീരുമാനിച്ചിരിക്കുന്നത്. എന്നാല് ജെജെപി ശിരോമണി അകാലിദള് എന്നിവര് സഖ്യത്തിലേക്ക് വരാന് താല്‍പര്യം പ്രകടിപ്പിച്ചിട്ടുണ്ട്.\nഅതേസമയം ഈ സഖ്യം വേണോ വേണ്ടയോ എന്ന ആശങ്കയിലാണ് ബിജെപി. ഇവര് കൂടുതല് സീറ്റ് ആവശ്യപ്പെടുന്നതാണ് ബിജെപിക്കുള്ള ഏറ്റവും വലിയ പ്രതിസന്ധി. വിജയസാധ്യതയുള്ള സീറ്റ് ഇവര് ചോദിച്ച് വാങ്ങിയാല് അത് പ്രകടനത്തെയും ബാധിക്കും. ഇത്തരമൊരു പ്രശ്‌നത്തിലാണ് ബിജെപി. എന്നാല് മറുവശത്ത് കോണ്‍ഗ്രസും ആംആദ്മി പാര്‍ട്ടിയും ഒറ്റയ്ക്കാണ് മത്സരിക്കുന്നത്. അത് അവരുടെ പ്രകടനത്തെ മെച്ചപ്പെടുത്തും.\nദില്ലിയില് എന്‍ഡിഎ സഖ്യം തയ്യാറായിട്ടുണ്ട്. എന്നാല് ഹരിയാനയില് ബിജെപി കൂടുതല് ആധിപത്യം നേടുന്നതും ബീഹാറില് ബിജെപിക്ക് കൂടുതല് സീറ്റുകള് ആവശ്യപ്പെടുന്നതും ദില്ലിയിലാണ് തിരിച്ചടിയാവുന്നത്. ഒപ്പമുള്ള ജെജെപിയും അകാലിദളും കൂടുതല് സീറ്റ് വേണമെന്ന് ശക്തമായി വാദിക്കുന്നുണ്ട്. ആറ് സീറ്റുകളാണ് അകാലിദള് ആവശ്യപ്പെട്ടത്. 2015ല് നാല് സീറ്റിലാണ് അകാലിദള് മത്സരിച്ചത്. അതേസമയം ജെജെപി 12 സീറ്റുകളാണ് ആവശ്യപ്പെട്ടത്.\nഎന്‍ഡിഎ സഖ്യത്തിന് ബിജെപി മുന്‍കൈയ്യെടുക്കുന്നത് തന്നെ ഒറ്റയ്ക്ക് ഭൂരിപക്ഷം ലഭിക്കില്ലെന്ന ഭയത്തിലാണ്. നിലവില് അരവിന്ദ് കെജ്‌രിവാളിനും എഎപിക്കും വലിയ മുന്‍തൂക്കമുണ്ട്. മൂന്നാം സ്ഥാനത്തുള്ള കോണ്‍ഗ്രസ് ബിജെപിയുടെ വോട്ടുകള് ഭിന്നിപ്പിക്കുമെന്ന ഭയവും മുന്നിലുണ്ട്. ഈ സാഹചര്യത്തില് എന്‍ഡിഎയെ കൊണ്ടുവരാതെ അധികാരം നേടാനാവില്ലെന്നാണ് ബിജെപിയുടെ കാഴ്ച്ചപ്പാട്. ജാര്‍ഖണ്ഡിലും മഹാരാഷ്ട്രയിലും സഖ്യത്തെ ഉപേക്ഷിച്ചത് കൊണ്ടാണ് അധികാരം നഷ്ടമായതെന്നും ബിജെപി കേന്ദ്ര നേതൃത്വം കരുതുന്നുണ്ട്.\nജെജെപി ഉന്നയിച്ച 12 സീറ്റെന്ന ആവശ്യം അംഗീകരിക്കാനേ ആവില്ലെന്നാണ് ബിജെപിയുടെ നിലപാട്. എന്നാല് ജെജെപി കടുത്ത ഭീഷണി മുഴക്കിയിരിക്കുകയാണ്. 12 സീറ്റില് ബിജെപിക്കെതിരെ സ്വന്തം സ്ഥാനാര്‍ത്ഥികളെ നിര്‍ത്തുമെന്നാണ് ഭീഷണി. ഹരിയാനയുമായി അതിര്‍ത്തി പങ്കിടുന്ന ദില്ലിയുടെ മണ്ഡലങ്ങളിലാണ് ജെജെപി മത്സരിക്കുക. സീറ്റ് നല്‍കുന്നതാണ് ബിജെപിക്കും സഖ്യത്തിനും സീറ്റ് നല്‍കുന്നതാണ് നല്ലതെന്നും, അല്ലാത്ത പക്ഷം അടുത്ത മൂന്ന് ദിവസത്തിനുള്ളില് സ്ഥാനാര്‍ത്ഥികളെ പ്രഖ്യാപിക്കുമെന്നും ദുഷ്യന്ത് ചൗത്താല പറഞ്ഞു.\nബീഹാര്, ഹരിയാന, പഞ്ചാബ് എന്നിവിടങ്ങളിലായിട്ടുള്ള പൂര്‍വാഞ്ചലി വോട്ടുകളിലാണ് എല്ലാ പാര്‍ട്ടികളുടെയും പ്രധാന ലക്ഷ്യം. ജെജെപി ഹരിയാനയില് നിന്നുള്ള പാര്‍ട്ടിയാവുമ്പോള് അവര്‍ക്ക് കൂടുതല് ജയസാധ്യതയുണ്ട്. നജഫ്ഗഡ്, മുണ്ട്ക, മഹിപാല്‍പൂര്, മെഹ്‌റോലി, നങ്കലോയ്, ബദര്‍പൂര്, ദേവ്‌ലി, ഛതാര്‍പൂര് എന്നീ മണ്ഡലങ്ങളാണ് ജെജെപി ലക്ഷ്യമിടുന്നത്. ജാട്ട് വോട്ടുകള് കൂടുതലുള്ള മണ്ഡലമാണിത്. ഇവിടെ മത്സരിക്കുന്നതിനായി അഞ്ചംഗ കമ്മിറ്റിയെ നിയമിച്ച് സ്ഥാനാര്‍ത്ഥികളെയും നിശ്ചയിക്കാന് തീരുമാനിച്ചിരിക്കുകയാണ് ജെജെപി.\nദില്ലിയില് തങ്ങള്‍ക്ക് ഒന്നും നഷ്ടപ്പെടാനില്ലെന്ന് ജെജെപി എംഎല്‍എ പറയുന്നു. രണ്ട് സീറ്റ് കിട്ടിയാല് തന്നെ അത് ബോണസാണ്. ഒറ്റയ്ക്ക് മത്സരിച്ചാല് അത് ബിജെപിയുടെ സാധ്യതകളെ ഇല്ലാതാക്കുമെന്നും എംഎല്‍എ മുന്നറിയിപ്പ് നല്‍കി. ജെജെപിയുമായി സഖ്യത്തിന് പാതി മനസ്സിലാണ് ബിജെപി. ജാര്‍ഖണ്ഡിലെ തിരിച്ചടിയാണ് പക്ഷേ ഭയപ്പെടുത്തുന്നത്. അഞ്ച് സീറ്റുകള് വരെ പരമാവധി ജെജെപിക്ക് നല്‍കാനാണ് ഇപ്പോഴത്തെ തീരുമാനം. എന്നാല് ഹരിയാനയില് നിന്നുള്ള ബിജെപി നേതാക്കള് ഇതിനെ എതിര്‍ക്കുന്നുണ്ട്. ഹരിയാനയില് ദുഷ്യന്തിന്റെ ശക്തി വര്‍ധിപ്പിക്കുന്നതായിരിക്കും തീരുമാനമെന്നാണ് ഇവര് ഉന്നയിക്കുന്നത്.\nഅകാലിദള് നേരത്തെ രജൗരി ഗാര്‍ഡന്, കല്‍ക്കാജി, ഷാദാര, ഹരിനഗര് എന്നീ മണ്ഡലങ്ങളില് മത്സരിച്ചിരുന്നു. ഇതിന് പുറമേ മോട്ടി നഗര്, റോത്തഷ് നഗര് എന്നീ മണ്ഡലങ്ങള് കൂടി വേണമെന്നാണ് ആവശ്യം. 2015ല് ഹര്‍മീത് സിംഗ്, ജിതേന്ദര് പാല് എന്നീ അകാലിദള് സ്ഥാനാര്‍ത്ഥികള് ബിജെപി ചിഹ്നത്തിലായിരുന്നു മത്സരിച്ചത്. ഹരിയാനയില് അകാലിദള് നേരത്തെ ഒറ്റയ്ക്കായിരുന്നു മത്സരിച്ചത്. ബിജെപിയുടെ ഇന്റേണല് സര്‍വേയില് വലിയ തിരിച്ചടിക്ക് സാധ്യതയെന്നാണ് വിലയിരുത്തല്. അങ്ങനെ നോക്കുമ്പോള് അകാലിദളിന്റെ എല്ലാ സീറ്റുകളും ബിജെപി പിടിച്ചെടുക്കാനാണ് സാധ്യത. അതേസമയം രാംവിലാസ് പാസ്വാന്റെ എല്‍ജെപിയും ജെഡിയുവും ഒറ്റയ്ക്കാണ് മത്സരിക്കുന്നത്.\ndelhi assembly elections 2020 bjp delhi arvind kejriwal election aam aadmi party congress amit shah narendra modi ബിജെപി ദില്ലി തിരഞ്ഞെടുപ്പ് കോണ്‍ഗ്രസ് അമിത് ഷാ നരേന്ദ്ര മോദി\nbjp allies want 18 seats on delhi election


കോമൺസെൻസ് വന്നപ്പോൾ ട്വന്റി 20യിൽ ചേർന്നെന്ന് ശ്രീനിവാസൻ; 65 വയസ് ആയപ്പോഴാണോ കോമൺസെൻസ് വന്നതെന്ന് സോഷ്യൽ മീഡിയ | dyfi|Sfi|Sreenivasan|twenty 20\nബുദ്ധിയില്ലാത്ത കാലത്ത് എസ്.എഫ്.ഐ ആയിരുന്നു; ട്വന്റി 20യിൽ നിന്നും ചാടുമെന്ന് ശ്രീനിവാസൻ\nബുദ്ധിയില്ലാത്ത കാലത്ത് താൻ എസ് എഫ് ഐക്കാരനായിരുന്നുവെന്ന് നടന് ശ്രീനിവാസന്. കോമണ്‍സെന്‍സ് വന്നപ്പോഴാണ് താന് ട്വന്റി 20 പാര്‍ട്ടിയില് ചേര്‍ന്നതെന്ന് വ്യക്തമാക്കുകയാണ് താരം. ട്വന്റി 20യുമായി സഹകരിച്ച് മുന്നോട്ട് പോകാമെന്നത് സ്വയമെടുത്ത തീരുമാനമായിരുന്നുവെന്ന് മലയാള മനോരമയോട് താരം പ്രതികരിച്ചു. തനിക്ക് സൗകര്യമുള്ളപ്പോൾ ഇവിടുന്നും പോകാമെന്ന് വ്യക്തമാക്കുകയാണ് ശ്രീനിവാസൻ.\nAlso Read:കട്ടപ്പുറത്ത് കിടക്കുന്ന കെ എസ് ആർ ടി സി ബസ്സുകൾക്ക് വേണ്ടി ചിലവാക്കുന്നത് 280 കോടി\n‘നല്ല കാര്യം എവിടെ കണ്ടാലും അങ്ങോട്ടു പോകും. ഇപ്പോഴത്തേക്കാള് മെച്ചപ്പെട്ട ഒരു കേരളം ഈ നാടും ജനങ്ങളും അര്‍ഹിക്കുന്നുണ്ടെന്ന് വിശ്വസിക്കുന്നു. ചെറിയ നന്‍മ എവിടെ കണ്ടാലും അങ്ങോട്ടു ചാടുന്ന മാനസികാവസ്ഥയിലാണ് താന്. അല്‍പം പോലും ബുദ്ധിയില്ലാത്ത കാലത്ത് എസ്എഫ്ഐയോട് ആഭിമുഖ്യം ഉളളയാളായിരുന്നു. സ്വല്‍പം ബുദ്ധി വന്നപ്പോള് കെഎസ്‌യു ആയി. കുറച്ചു കൂടി ബുദ്ധി വന്നപ്പോള് എബിവിപിക്കാരനായി. കോമണ് സെന്‍സ് വന്നപ്പോള് ട്വന്റി 20 ആയി. ഇവിടെ നിന്നും താന് മാറും.’- ശ്രീനിവാസൻ പറയുന്നു.\nഅതേസമയം, ശ്രീനിവാസൻ്റെ പ്രസ്താവനയോട് പ്രതികരണവുമായി സോഷ്യൽ മീഡിയയിൽ ചർച്ചകൾ നടക്കുകയാണ്. 65 വയസ് ആയപ്പോഴാണോ കോമൺസെൻസ് വന്നതെന്ന് ചോദിക്കുന്നവരും ഉണ്ട്. ബുദ്ധിയില്ലാത്ത കാലത്ത് എസ്.എഫ്.ഐക്കാരനായിരുന്നുവെന്ന വാചകം സൈബർ സഖാക്കളെ പ്രകോപിപ്പിച്ചിരിക്കുകയാണ്. ഇവരാണ് ശ്രീനിവാസനെതിരെ കമൻ്റുകൾ ഇടുന്നത്.\ndyfi Sfi Sreenivasan twenty 20\nകിറ്റിനൊപ്പം ഒരു മുഴം കയര് കൂടി വേണം; കോണ്‍ഗ്രസ്സ് നേതാവിന്റെ വീട്ടില് കയറുമായെത്തി ഡിവൈഎഫ്‌ഐ പ്രവര്‍ത്തകര്!!\nMay 6, 2021, 10:10 pm IST\nഡി.വൈ.എഫ്.െഎ പ്രവർത്തകന്റെ കാറിനുനേരെ ആക്രമണം\nMay 4, 2021, 05:58 am IST\nകേരളവർമ്മ കോളേജിൽ അയ്യപ്പസ്വാമിയെ അവഹേളിച്ചു പോസ്റ്റർ : എസ്എഫ്ഐ നേതാക്കൾക്കെതിരെ കേസെടുക്കാൻ കോടതി ഉത്തരവ്\nApr 22, 2021, 10:56 am IST


ടീച്ചര് ഉദ്ദേശിച്ചത് 'ബാലിക'; കുട്ടി ഉത്തരമെഴുതിയത് 'കബാലി'; സോഷ്യല് ലോകത്തെ ചിരിപ്പിച്ച് ഉത്തരപേപ്പര് • ഇ വാർത്ത | evartha\nടീച്ചര് ഉദ്ദേശിച്ചത് ‘ബാലിക’; കുട്ടി ഉത്തരമെഴുതിയത് ‘കബാലി’; സോഷ്യല് ലോകത്തെ ചിരിപ്പിച്ച് ഉത്തരപേപ്പര്\nevartha Desk January 22, 2019, 4:20 pm January 22, 2019\nക,ലി,ബാ ഈ മൂന്നു അക്ഷരങ്ങള് ചേര്‍ത്ത് ഒരു വാക്കുണ്ടാക്കാനായിരുന്നു രണ്ടാം ക്ലാസിലെ പരീക്ഷാ ചോദ്യപേപ്പറിലെ ചോദ്യം. കുട്ടി കൃത്യമായി വാക്കുണ്ടാക്കി. ‘കബാലി’. എന്നാല് ഉത്തരക്കടലാസ് കയ്യില് കിട്ടിയപ്പോള് കബാലിക്ക് ചുറ്റും ചുവപ്പ് വര. ടീച്ചര് ഉദ്ദേശിച്ച ഉത്തരം ‘ബാലിക’ എന്നാണെന്നും പേപ്പറില് എഴുതി നല്‍കി. എന്നാല് ടീച്ചര് ഉത്തരത്തിന് നേരെ തെറ്റെന്ന് രേഖപ്പെടുത്തിയില്ല എന്നതും ശ്രദ്ധേയം. സംഭവം എന്തായാലും സോഷ്യല് മീഡിയയില് വൈറലായിരിക്കുകയാണ്.


ഏകാന്തതാകാര്യ മന്ത്രി | നമ്മുടെ പ്രതിദിന ആഹാരം\nമെയ് 10, 2019\nവായിക്കുക: എബ്രായര് 13.1-8 | ഒരു വര്ഷം കൊണ്ട് ബൈബിൾ വായിക്കുക:2രാജാക്കന്മാര് 10 ;2രാജാക്കന്മാര് 11 ;2രാജാക്കന്മാര് 12 ; യോഹന്നാന് 1.29-51\nസഹോദരപ്രീതി നിലനില്ക്കട്ടെ. അതിഥിസല്ക്കാരം മറക്കരുത്. എബ്രായര് 13:1\nതന്റെ ഭര്‍ത്താവിന്റെ മരണശേഷം ബറ്റ്‌സി മിക്ക ദിവസങ്ങളിലും ടെലിവിഷന് കണ്ടും ഒരാള്‍ക്കുവേണ്ടി മാത്രം ചായ തിളപ്പിച്ചും കൊണ്ട് ഫ്‌ളാറ്റില് ഒതുങ്ങിക്കൂടി. തന്റെ ഏകാന്തതയില് അവള് തനിച്ചായിരുന്നില്ല. 90 ലക്ഷത്തിലധികം ബ്രിട്ടീഷുകാര് (ജനസംഖ്യയുടെ 15 ശതമാനം), തങ്ങള് മിക്കപ്പോഴും അല്ലെങ്കില് എല്ലായ്‌പ്പോഴും ഏകാന്തതയനുഭവിക്കുന്നു എന്നു പറയുന്നവരാണ്.\nഎന്തുകൊണ്ടാണിതെന്നു കണ്ടെത്താനും എങ്ങനെ സഹായിക്കാമെന്നു കണ്ടെത്താനുമായി ഏകാന്തതാകാര്യ മന്ത്രിയെ ഗ്രേറ്റ് ബ്രിട്ടന് നിയമിച്ചിട്ടുണ്ട്.\nഏകാന്തതയുടെ ചില കാരണങ്ങള് പരിചിതമാണ്: വേരുകള് അറുക്കാന് നാം വേഗം തയ്യാറാകുന്നു. നമുക്ക് നമ്മുടെ കാര്യം നോക്കാന് കഴിയുമെന്നു നാം വിശ്വസിക്കുന്നു, മറ്റുള്ളവരിലേക്കു കൈനീട്ടാന് നമുക്ക് കാരണവുമില്ല. സാങ്കേതിക വിദ്യ നമ്മെ അകറ്റിയിരിക്കുന്നു – നാം ഓരോരുത്തരും നമ്മുടെ മിന്നുന്ന സ്‌ക്രീനില് മുഴുകിയിരിക്കുന്നു.\nഏകാന്തതയുടെ ഇരുണ്ടവശം ഞാന് കണ്ടിട്ടുണ്ട്. നിങ്ങളും കണ്ടിട്ടുണ്ടാകണം. ഇക്കാരണത്താലാണ് നമുക്ക് കൂട്ടുവിശ്വാസികളെ ആവശ്യമായിരിക്കുന്നത്. തുടര്‍ച്ചയായി ഒരുമിച്ചു കൂടുവാന് നമ്മെ ഉത്സാഹിപ്പിച്ചുകൊണ്ടാണ് യേശുവിന്റെ യാഗത്തെക്കുറിച്ചുള്ള ചര്‍ച്ച എബ്രായലേഖനം ഉപസംഹരിക്കുന്നത് (10:25). നാം ദൈവ ഭവനത്തിലെ അംഗങ്ങളാണ്, അതിനാല് നാം ”സഹോദര പ്രീതി” ഉള്ളവരും ”അതിഥി സല്‍ക്കാരം” ചെയ്യുന്നവരും ആയിരിക്കണം (13:12). നാം ഓരോരുത്തരും അതിനു ശ്രമിച്ചാല്, തങ്ങളെ മറ്റുള്ളവര് കരുതുന്നു എന്ന് എല്ലാവരും മനസ്സിലാക്കും.\nഏകാന്തതയനുഭവിക്കുന്നവര് നമ്മുടെ ദയ തിരിച്ചു തന്നെന്നു വരില്ല, എന്നാല് അത് നിര്‍ത്താനുള്ള കാരണമല്ല. നമ്മെ കൈവിടുകയും ഉപേക്ഷിക്കയുമില്ല എന്ന് യേശു വാഗ്ദത്തം ചെയ്തിട്ടുണ്ട് (13:5). മറ്റുള്ളവരോടുള്ള നമ്മുടെ സ്‌നേഹത്തെ ആളിക്കത്തിക്കാന് അവന്റെ സൗഹൃദത്തെ നമുക്കുപയോഗിക്കാന് കഴിയും. നിങ്ങള് ഏകാന്തതയനുഭവിക്കുന്നോ? ഏതു വിധത്തില് ദൈവകുടുംബത്തെ സേവിക്കാന് നിങ്ങള്‍ക്ക് കഴിയും? യേശുവില് നിങ്ങള് ഉണ്ടാക്കുന്ന സ്‌നേഹിതര് എന്നേക്കും നിലനില്‍ക്കും, ഈ ജീവിതത്തിലും അതിനപ്പുറവും.\nഏകാന്തതയ്ക്കുള്ള ഉത്തരമായിട്ടാണ് ദൈവഭവനത്തെ ഉദ്ദേശിച്ചിട്ടുള്ളത്.


കോഴിക്കോട് എക്സൈസ് റെയ്ഡ് ഊര്‍ജിതം | Excise Department intensifies raids in Kozhikode - Malayalam Oneindia\nകോഴിക്കോട് എക്സൈസ് റെയ്ഡ് ഊര്‍ജിതം\nകോഴിക്കോട്: കൊല്ലത്തെ മദ്യദുരന്തത്തെ തുടര്‍ന്ന് കോഴിക്കോട് ജില്ലയില് എക്സൈസ് വകുപ്പ് തിരച്ചില് ഊര്‍ജിതമാക്കി.\nകഴിഞ്ഞ രണ്ട് ദിവസങ്ങളിലായി നടന്ന റെയ്ഡുകളില് എക്സൈസ് വകുപ്പ് 67,300 ലിറ്റര് വാഷും 900 ലിറ്റര് ചാരായവും പിടിച്ചെടുത്തു. കീഴിയരിയൂരില് നടന്ന റെയ്ഡില് 25000 ലിറ്റര് വാഷും 110 ലിറ്റര് ചാരായവും നശിപ്പിച്ചു. മൈക്രോവോവ് സ്റേഷന് അടുത്തുള്ള പ്രദേശങ്ങളില് നടത്തിയ റെയ്ഡില് 13000 ലിറ്റര് വാഷും 140 ലിറ്റര് ചാരായവുമാണ് നശിപ്പിച്ചത്.\nകൊയിലാണ്ടി പൊലീസും മദ്യവര്‍ജന സമിതി പ്രവര്‍ത്തകരും ചേര്‍ന്ന് കുഴിപറമ്പിലും കുമ്പ്രത്തുമീത്തലും 8000 ലിറ്റര് വാഷും 120 ലിറ്റര് ചാരായവും പിടിച്ചു.\nവിഷു-ഈസ്റര് ഉത്സവങ്ങളോട് അനുബന്ധിച്ച് റെയ്ഡ് ഊര്‍ജിതപ്പെടുത്തിയിട്ടുണ്ടെന്ന് എക്സൈസ് ഡിവിഷന് അസിസ്റന്റ് കമ്മിഷണര് കെ. ജയചന്ദ്രന് അറിയിച്ചു.


തിരുവനന്തപുരത്ത് ക്വാറി അപകടം:2പേര് മരിച്ചു, ചിലരുടെ നില ഗുരുതരം | Quarry accident in trivandrum - Malayalam Oneindia\n» തിരുവനന്തപുരത്ത് ക്വാറി അപകടം:2പേര് മരിച്ചു, ചിലരുടെ നില ഗുരുതരം\nതിരുവനന്തപുരത്ത് ക്വാറി അപകടം:2പേര് മരിച്ചു, ചിലരുടെ നില ഗുരുതരം\nUpdated: Fri, Nov 24, 2017, 12:17 [IST]\nപാറമടയില് അപകടം: രണ്ട് മരണം\nതിരുവനന്തപുരം: തലസ്ഥാനത്ത് ക്വാറി അപകടത്തില് രണ്ടു പേര് മരിച്ചു. പാറശ്ശാല കുന്നത്തുകാലിലെ ക്വാറിയിലാണ് ദുരന്തമുണ്ടായത്. പാറയുടെ ഒരു ഭാഗം ഇടിഞ്ഞു വീഴുകയായിരുന്നുവെന്നാണ് സൂചന. രാവിലെ ജോലി തുടങ്ങുന്നതിനു മുമ്പായിരുന്നു ഇത്. ജോലിക്കാരും വാഹനങ്ങളുമെല്ലാം താഴെനില്‍ക്കെ അവരുടെ മുകളിലേക്ക് പാറയുടെ ഭാഗം അടര്‍ന്നു വീഴുകയായിരുന്നു. വാഹനമോടിച്ചിരുന്ന തമിഴ്‌നാട് സേലം സ്വദേശിയായ സതീഷ്, മാലകുളങ്ങര സ്വദേശി ബിനില് കുമാര് എന്നിവരാണ് മരിച്ചത്. അപകടത്തില്‍പ്പെട്ട രണ്ടു പേരുടെ നില അതീവ ഗുരുതരമായി തുടരുകയാണ്.\nരക്ഷാപ്രവര്‍ത്തനങ്ങള്‍ക്കായി പോലീസും ഫയര് ഫോഴ്‌സുമെല്ലാം സംഭവസ്ഥലത്തെത്തിയിട്ടുണ്ട്. പരിക്കേറ്റവരെ തിരുവനന്തപുരം മെഡിക്കല് കോളേജ് ആശുപത്രിയിലേക്ക് മാറ്റിയിരിക്കുകയാണ്.\nകോട്ടയ്ക്കല് സ്വദേശിയായ അലോഷ്യസ് എന്നയാളുടെ ഉടമസ്ഥതയിലുള്ളതാണ് അപകടമുണ്ടായ പാറമട. ഈ മേഖലകലില് നിരവധി പാറമടകള് ഇതുപോലെ പ്രവര്‍ത്തിക്കുന്നുണ്ട്. ഇവയ്‌ക്കെതിരേ നാട്ടുകാര് നേരത്തേ തന്നെ പരാതിയുമായി രംഗത്തുവരികയും ചെയ്തിരുന്നു. ഇപ്പോള് അപകടമുണ്ടായ ക്വാറിക്കെതിരേയും നേരത്തേ ഇവിടെ പ്രതിഷേധ പ്രകടനങ്ങള് നടന്നിരുന്നു.\nഅപകടം നടന്ന പാറമടയ്ക്ക് ലൈസന്‍സ് നല്‍കിയിട്ടില്ലെന്ന് കുന്നത്തുകാല് പഞ്ചായത്ത് അറിയിച്ചു. ഈ പാറമടയ്ക്കു മാത്രമല്ല സമീപത്തെ മറ്റു പാറമടകള്‍ക്കും ലൈസന്‍സില്ലെന്ന് പഞ്ചായത്ത് പ്രസി‍ഡന്‍റ് അരുണ് അറിയിച്ചു.\ntrivandrum quarry accident death kerala തിരുവനന്തപുരം ക്വാറി അപകടം മരണം കേരളം\nQuarry accident in trivandrum


മോണിക്ക വെബ്സീരിസ് റിലീസ് ചെയ്തു – Koottukari\n10 July 2021 10 July 2021 Super Admin\t0 Comments\tappanisarath, monica, webseries\nകനേഡിയൻ പ്രൊഡക്ഷന് കമ്പനിയായ ക്യാന്‍റ്ലൂപ്പ് മീഡിയ പ്രൊഡക്ഷന്‍സിന്‍റെ ബാനറില് മലയാളത്തിലെ യുവനടന് അപ്പാനി ശരത്ത് ആദ്യമായി കഥയെഴുതി സംവിധാനം ചെയ്ത വെബ്സീരീസ് ‘മോണിക്ക’യുടെ ട്രെയ്ലര് റിലീസ് ചെയ്തു.\nതാരങ്ങളായ ദുല്‍ഖര് സല്‍മാന്, ഇന്ദ്രജിത്ത്, ടിനി ടോം. എന്നിവരുടെ ഫെയ്സ്ബുക്ക് പേജിലൂടെയാണ് ട്രെയ്ലര് പുറത്തുവിട്ടത്. റിലീസ് ചെയ്ത്.അപ്പാനി ശരത്തും ഭാര്യ രേഷ്മയും ആദ്യമായി വെള്ളിത്തിരയിലെത്തുന്ന കൗതുകം കൂടിയാണ് മോണിക്ക. ഇരുവരുമാണ് ചിത്രത്തിലെ കേന്ദ്രകഥാപാത്രങ്ങള്. പ്രശസ്ത ചലച്ചിത്ര താരങ്ങള് അണിനിരക്കുന്ന മലയാളത്തിലെ ആദ്യത്തെ വെബ്സീരീസ് എന്ന പുതുമയും മോണിക്കയ്ക്കുണ്ട്.\nകുടുംബ ജീവിതത്തിലെ രസകരമായ സംഭവങ്ങളെ കോര്‍ത്തിണക്കി ഒരുക്കുന്ന മോണിക്ക ഉടനെ പ്രേക്ഷകരിലേക്കെത്തും. പത്ത് എപ്പിസോഡുകളുള്ള മോണിക്ക കാനഡയിലും കേരളത്തിലുമായിട്ടാണ് ചിത്രീകരിച്ചത്. ലോക്ഡൗണ് സമയത്ത് കോവിഡ് മാനദണ്ഡങ്ങള് പൂര്‍ണ്ണമായി പാലിച്ചുകൊണ്ടായിരുന്നു മോണിക്കയുടെ ചിത്രീകരണം. താരദമ്പതികളുടെ കളിയും ചിരിയും നിറഞ്ഞ ഒട്ടേറെ കാഴ്ചാനുഭവങ്ങള് നമുക്കുണ്ടെങ്കിലും അതില്‍നിന്നെല്ലാം ഏറെ കൗതുകവും തമാശയും നിറഞ്ഞതാണ് അപ്പാനി ഒരുക്കുന്ന ‘മോണിക്ക’.\nഅപ്പാനി ശരത്ത് , രേഷ്മ ശരത്ത്, സിനോജ് വര്‍ഗ്ഗീസ്, മനു എസ് പ്ളാവിള, കൃപേഷ് അയ്യപ്പന്‍കുട്ടി, (കണ്ണന്), ഷൈനാസ് കൊല്ലം,എന്നിവരാണ് മോണിക്കയിലെ അഭിനേതാക്കള് രചന, സംവിധാനം- അപ്പാനി ശരത്ത് നിര്‍മ്മാണം-വിഷ്ണു, തിരക്കഥ, സംഭാഷണം- മനു എസ് പ്ലാവില, ക്യാമറ-സിബി ജോസഫ്,\n← നിലുംബോ അഖില പൂവിട്ടു; വിത്തിനു വില 850-നു മേൽ\nകപ്പിൽ മുത്തമിട്ടു മെസ്സി; കണ്ണീരണിഞ്ഞു നെയ്മർ →


KAS നേടാൻ ഇനി 100 ദിവസം മാത്രം | CHANNEL TODAY\nKAS നേടാൻ ഇനി 100 ദിവസം മാത്രം\nകേരളം 63 വയസ്സ് പൂർത്തിയാക്കിയ വേളയിലാണ് അരനൂറ്റാണ്ടായി ചർച്ച ചെയ്യപ്പെട്ട കേരള അഡ്മിനിസ്ട്രേറ്റീവ് സർവീസ് (കെഎഎസ്) യാഥാർത്ഥ്യമായിരിക്കുന്നത്. പ്രാഥമിക പരീക്ഷ ഫെബ്രുവരിയിൽ നടത്തുമെന്നാണ് പിഎസ്‌സി അറിയിച്ചിരിക്കുന്നത്. ഇനി കഷ്ടിച്ച് നൂറുദിവസം മാത്രം. സാധാരണ ബിരുദതലത്തിലുള്ള പരീക്ഷകൾക്കുള്ള തയാറെടുപ്പുകൾ പോരാ കെഎഎസിന്. ആഴത്തിലുള്ള പഠനം അനിവാര്യമാണ്.\nകെഎഎസ് നടപ്പാക്കുന്നതിന് പിന്നിൽ\nസംസ്ഥാന ഭരണനിർവഹണം കാര്യക്ഷമമാക്കുകയും ഐഎഎസിലേക്ക് സമർഥരെ നിയോഗിക്കുകയുമാണ് കെഎഎസിന്റെ ലക്ഷ്യം. എട്ടു വർഷത്തെ സേവനം പൂർത്തിയാക്കുന്നവർക്ക് യുപിഎസ്‌സി മാനദണ്ഡങ്ങൾ പ്രകാരം ഐഎഎസിൽ പ്രവേശിക്കാനാകും. സംസ്ഥാന സിവിൽ സർവീസിൽ നിന്ന് ഐഎഎസിലേക്കുള്ള ക്വോട്ട വർഷങ്ങളായി ഒഴിഞ്ഞുകിടക്കുകയാണ്. പി.എസ്.സി നടപ്പാക്കുന്നതിൽ വച്ച് ഏറ്റവും മത്സരക്ഷമതയുള്ള പരീക്ഷയായിരിക്കും ഇത്.\nകെഎഎസ് ഓഫീസർ (ജൂനിയർ ടൈം സ്കെയിൽ) ട്രെയിനി സ്ട്രീം 1, സ്ട്രീം 2, സ്ട്രീം3എന്നിങ്ങനെ മൂന്നു രീതിയിലാണു നിയമനം. ഏതെങ്കിലും വിഷയത്തിലെ ബിരുദമാണ് അടിസ്ഥാന യോഗ്യത.\nസ്ട്രീം 1 – (കാറ്റഗറി നമ്പർ 186/2019): നേരിട്ടുള്ള നിയമനം. പ്രായം: 21– 32. പ്രായപരിധി കണക്കാക്കുന്നത് അതതു വർഷത്തെ ജനുവരി ഒന്നാം തിയതി വച്ച്. ആരോഗ്യ സ്ഥിതി തെളിയിക്കുന്ന സർട്ടിഫിക്കറ്റ് വേണം.\nസ്ട്രീം 2- (കാറ്റഗറി നമ്പർ 187/2019): സർക്കാർ വകുപ്പിൽ പ്രബേഷൻ പൂർത്തിയാക്കിയവരിൽ നിന്നും സ്ഥിരമാക്കപ്പെട്ടവരിൽ നിന്നും നേരിട്ടുള്ള നിയമനം. ഫസ്റ്റ് ഗസറ്റഡ് ഓഫീസറാകാൻ പാടില്ല. പ്രായം: 21– 40.\nസ്ട്രീം 3- (കാറ്റഗറി നമ്പർ 188/2019): ഫസ്റ്റ് ഗസറ്റഡ് പോസ്റ്റിലോ അതിനു മുകളിലോ ഉള്ളവർക്ക് അപേക്ഷിക്കാം. പ്രായം: 50 കഴിയരുത്. പ്രബേഷൻ പൂർത്തിയാക്കുകയോ പ്രബേഷന് യോഗ്യമായ2വർഷത്തെ സേവനം പൂർത്തിയാക്കുകയോ വേണം. പൊതുവിദ്യാഭ്യാസ വകുപ്പിലെ അധ്യാപക ജീവനക്കാർക്ക് സ്ട്രീം3ലേക്ക് അപേക്ഷിക്കാനാകില്ല.\nസംവരണവും പ്രായപരിധി ഇളവും\nഭരണഘടന നിശ്ചയിച്ചിട്ടുള്ള സംവരണം മൂന്നു സ്ട്രീമിലും ബാധകം. പട്ടിക വിഭാഗത്തിനും വിധവകൾക്കും വിമുക്തഭടൻമാർക്കും5വർഷം, മറ്റു പിന്നാക്ക വിഭാഗങ്ങൾക്ക്3വർഷം, ഭിന്നശേഷിക്കാർക്ക് 15 വർഷം, അസ്ഥിസംബന്ധമായ പ്രശ്നമുള്ള ഭിന്നശേഷിക്കാർക്ക് 10 വർഷം.\nനൂറിലേറെ ഒഴിവുണ്ടാകും എന്നാണു കണക്കാക്കുന്നത്. ഓരോ വർഷവും കെഎഎസിൽ ഉൾപ്പെടുത്തിയ വകുപ്പുകളിൽ നിന്നും പൊതുവിഭാഗത്തിൽ നിന്നും ഉണ്ടാകുന്ന ആകെ സെക്കൻഡ് ഗസറ്റഡ് ഒഴിവുകളുടെ മൂന്നിലൊന്ന് കെഎഎസിനു വേണ്ടി മാറ്റിവച്ചിട്ടുണ്ട്. ഇത് ആകെ ഉണ്ടാകുന്ന ഒഴിവിന്റെ 10 ശതമാനത്തിനു മുകളിൽ ആകാൻ പാടില്ല.\nആദ്യം സ്ക്രീനിങ് ടെസ്റ്റ്, രണ്ടാമത് മുഖ്യ പരീക്ഷ, ഒടുവിൽ അഭിമുഖം എന്ന ക്രമത്തിലാണ് തെരഞ്ഞെടുപ്പ്. സ്ക്രീനിങ് ടെസ്റ്റ് ഫെബ്രുവരിയിൽ നടക്കും. തീയതി പിന്നീട് അറിയിക്കും.\nപ്രാഥമിക പരീക്ഷയായ സ്ക്രീനിങ് ടെസ്റ്റ് (ഒഎംആർ) 200 മാർക്കിനാണ്. പ്രാഥമിക പരീക്ഷ2ഭാഗങ്ങളുണ്ട്. ഒന്നാം ഭാഗത്തിൽ 100 മാർക്കിന്റെ ജനറൽ സ്റ്റഡീസ് പേപ്പർ. രണ്ടാം ഭാഗത്തിൽ 50 മാർക്കിന്റെ ഭാഷാവിഭാഗം, 30 മാർക്കിന്റെ മലയാള നൈപുണ്യം, 20 മാർക്കിന്റെ ഇംഗ്ലിഷ് നൈപുണ്യം എന്നിങ്ങനെ3പേപ്പറുകൾ. പ്രാഥമിക പരീക്ഷയിൽ ഏറ്റവും കൂടുതൽ മാർക്ക് നേടുന്ന നിശ്ചിത പേരെ സംവരണം കൂടി പരിഗണിച്ച് തെരഞ്ഞെടുത്ത് പട്ടികയുണ്ടാക്കും. ഇവർ യോഗ്യതകൾ തെളിയിക്കുന്ന രേഖകൾ അപ്‌ലോഡ് ചെയ്യണം.3വിഭാഗങ്ങൾക്കുമായി പ്രാഥമിക പരീക്ഷ നടത്തി3കട്ട് ഓഫ് മാർക്കിന്റെ അടിസ്ഥാനത്തിൽ3ചുരുക്കപ്പട്ടിക തയാറാക്കും. തുടർന്നാണു മുഖ്യപരീക്ഷ.\n100 മാർക്കിന്റെ3വിവരണാത്മക പേപ്പറുകളാണ് മുഖ്യപരീക്ഷയിലുള്ളത്. ദൈർഘ്യം2മണിക്കൂർ വീതം. ഭാഷാ നൈപുണ്യമൊഴികെയുള്ളവയ്ക്ക് ഇംഗ്ലിഷിലായിരിക്കും ചോദ്യങ്ങൾ. ഉത്തരം ഇംഗ്ലിഷിലോ മലയാളത്തിലോ എഴുതാം.\n50 മാർക്കാണ് അഭിമുഖപരീക്ഷക്ക് ലഭിക്കുക. മുഖ്യപരീക്ഷയുടെയും അഭിമുഖത്തിന്റെയും മാർക്കുകൾ ചേർത്താണ് റാങ്ക് നിർണയിക്കുക.\n1. കെഎഎസ് ഓഫീസർ (ജൂനിയർ ടൈം സ്കെയിൽ ട്രെയിനി)\n2. കെഎഎസ് ഓഫീസർ (സീനിയർ ടൈം സ്കെയിൽ)\n3. കെഎഎസ് ഓഫീസർ (സിലക്‌ഷൻ ഗ്രേഡ് സ്കെയിൽ)\n4. കെഎഎസ് ഓഫ‌ീസർ (സൂപ്പർ ടൈം ഗ്രേഡ് സ്കെയിൽ)\nകെഎഎസിൽ പ്രവേശിക്കുന്നവർ തൊഴിൽ തുടങ്ങുന്നത് ജൂനിയർ ടൈം സ്കെയിൽ ട്രെയിനിയായിട്ടാണ്. പിന്നീടുള്ള മൂന്നെണ്ണം ട്രെയിനിയായി സർവീസിൽ പ്രവേശിക്കുന്ന ഓഫീസറുടെ പ്രമോഷൻ പോസ്റ്റുകളാണ്. 6:5:4:3 എന്ന അനുപാതത്തിലായിരിക്കും മേൽപറഞ്ഞ തസ്തികകളുടെ വിന്യാസം.\nകെഎഎസ് ജൂനിയർ ടൈം സ്കെയിൽ ട്രെയിനി ആയി നിയമനം ലഭിക്കുന്നവർക്കു 18 മാസത്തെ പരിശീലനമുണ്ടാകും. 15 ദിവസത്തിൽ കുറയാതെയുള്ള പരിശീലനം പ്ലാനിങ്, ഡവലപ്മെന്റ് സെന്ററുകളിലും രാജ്യത്തെ ഉന്നത മാനേജ്മെന്റ് ഇൻസ്റ്റിറ്റ്യൂട്ടുകളിലും വേറെ. പ്രബേഷൻ കാലാവധി2വർഷം.\nകെഎഎസിന്റെ തെരഞ്ഞെടുപ്പ് നടപടിക്രമങ്ങളിലും പരീക്ഷാനടത്തിപ്പിലും ഇന്നേവരെയില്ലാത്ത നൂതനരീതികളാണ് പിഎസ്‌സി സ്വീകരിക്കുന്നത്. പ്രാഥമിക പരീക്ഷയുടെ സമയം, സിലബസ് എന്നിവ വിജ്ഞാപനത്തോടൊപ്പം നൽകി. റാങ്ക് നിർണയിക്കുന്ന മുഖ്യപരീക്ഷയുടെ മൂല്യനിർണയം വേഗത്തിലാക്കാൻ കമ്പ്യൂട്ടർവൽക്കൃത ഓൺസ്ക്രീൻ മാർക്കിങ് സംവിധാനമായി.\nകേരള ചരിത്രം: സ്വാതന്ത്ര്യത്തിന് മുമ്പുള്ള സാമൂഹിക, രാഷ്ട്രീയ മുന്നേറ്റങ്ങൾ, കേരള സംസ്ഥാനത്തിന്റെയും രാഷ്ട്രീയ പാർട്ടിടികളുടെയും രൂപീകരണം, സർക്കാരുകൾ, പ്രധാന നിയമനിർമാണങ്ങൾ, നയങ്ങൾ.\nലോകചരിത്രം : 18ാം നൂറ്റാണ്ട് മുതലുള്ള ലോക ചരിത്രം, വ്യാവസായിക വിപ്ലവം, ലോകമഹായുദ്ധങ്ങൾ, രാജ്യാതിർത്തികളുടെ പുനർനിർണയം, കോളനിവൽക്കരണവും വിമോചനവും, ആഗോളവൽക്കരണം, കമ്മ്യൂണിസം, മുതലാളിത്തം, സോഷ്യലിസം, ഈ സിദ്ധാന്തങ്ങൾ സമൂഹത്തിലുണ്ടാക്കിയ സ്വാധീനം.\nഭരണഘടന: ഇന്ത്യൻ ഭരണഘടന, പൊതുഭരണം, രാഷ്ട്രസംവിധാനം, ഭരണം, സാമൂഹ്യനീതി, അന്താരാഷ്ട്ര ബന്ധങ്ങൾ: ഇന്ത്യൻ ഭരണഘടന, കേന്ദ്ര, സംസ്ഥാന സർക്കാരുകളുടെ ഘടന, പ്രവർത്തനം, അധികാരങ്ങൾ, ഉത്തരവാദിത്തങ്ങൾ. ഫെഡറൽ സംവിധാനവും അത് നേരിടുന്ന പ്രശ്‌നങ്ങളും വെല്ലുവിളികളും, പ്രാദേശിക ഭരണ സംവിധാനങ്ങളുമായുള്ള അധികാര, സാമ്പത്തിക പങ്കുവയ്ക്കലും അതിലുണ്ടാകുന്ന പ്രശ്‌നങ്ങളും.\nഇന്ത്യയിലെ ജുഡീഷ്യൽ സംവിധാനം: ഘടന, പ്രവർത്തനം, അടിയന്തരാവസ്ഥയും ഭരണഘടനാ ഭേദഗതികളുമായി ബന്ധപ്പെട്ട പ്രധാന വ്യവസ്ഥകൾ, പൊതുതാൽപ്പര്യ ഹർജികൾ, ജുഡീഷ്യൽ റിവ്യൂ, ലാൻഡ് റവന്യൂ നിയമങ്ങൾ, മൗലിക അവകാശങ്ങൾ, കടമകൾ, ഡയറക്ടീവ് പ്രിൻസിപ്പിൾസ്, അഡ്‌മിനിസ്‌ട്രേറ്റീവ് ലോ.\nസയൻസ് ആൻഡ് ടെക്നോളജി: സയൻസ് റോബോട്ടിക്, നിർമിത ബുദ്ധി, ഇ ഗവേണൻസ്, തുടങ്ങിയവയാണ് ഈ വിഭാഗത്തിൽ.\nമലയാളം: പ്രിലിമിനറി പരീക്ഷയുടെ രണ്ടാം പേപ്പറിൽ മലയാളത്തിന് 30 മാർക്കാണ് നൽകിയിരിക്കുന്നത്. വ്യാകരണം, പദാവലി എന്നിവയിൽ ശ്രദ്ധ നൽകണം. ഔദ്യോഗിക ഭാഷാ പദാവലി എന്ന ഭാഗവും സിലബസിലുണ്ട്.\nഇംഗ്ലീഷ്: 20 മാർക്കാണ് ഇംഗ്ലീഷിന്. സാധാരണ ബിരുദതല മത്സരപ്പരീക്ഷകളുടേതിന് സമാനമാണ് ഇവിടെയും ഇംഗ്ലീഷ‌ിന്റെ സിലബസ്.\nമൂന്നാറിലെ റോഡുകളുടെ തകര്‍ച്ച; പ്രതിഷേധവുമായി എസ്ഐപിഡബ്ല്യുവിന്‍റെ കിടപ്പു സമരം…\n‘അമ്മയ്ക്ക് വിവാഹം കഴിക്കാൻ 50 വയസുള്ള സുന്ദരനെ ആവശ്യമുണ്ട്’; മകളുടെ ട്വീറ്റ് ഏറ്റെടുത്ത് സോഷ്യൽ മീഡിയ\n4th June 2019 Newseditor 0\nകേരളത്തിന് ഭീഷണി ഉയര്‍ത്തി തമിഴ്നാട് സി.പി.എമ്മിന്റെ പ്രകടനപത്രിക, മുല്ലപ്പെരിയാര് ഡാമിലെ ജലനിരപ്പ് 152 അടിയാക്കും\n8th April 2019 Newseditor 0\n1st June 2018 Newseditor 0


തമിഴ്നാട്: റെയ്ഡ് തടയാൻ ശ്രമിച്ച രണ്ട് മന്ത്രിമാർക്കെതിരെ കേസ്\non April 13, 2017 |\nചെന്നൈ: തമിഴ്നാട്ടിൽ ആരോഗ്യമന്ത്രി വിജയഭാസ്കറിന്റെ വീട്ടിൽ ആദായ നികുതി വകുപ്പ് നടത്തിയ റെയ്ഡ് തടയാൻ ശ്രമിച്ച രണ്ട് മന്ത്രിമാർക്കെതിരെ കേസെടുത്തു.\nതമിഴ്നാട് ഭക്ഷ്യമന്ത്രി കാമരാജ്, പാർപ്പിട വകുപ്പ് മന്ത്രി ഉദുമലൈ കെ. രാധാകൃഷ്ണൻ എന്നീ മന്ത്രിമാർക്കെതിരെയാണ് കേസ്. ആരോഗ്യമന്ത്രിയുടെ വീട്ടിൽ റെയ്ഡ് നടത്തിയ ആദായ നികുതി വകുപ്പ് ഉദ്യോഗസ്ഥരെ കാമരാജും, ഉദുമലൈ കെ. രാധാകൃഷ്ണനും തടയാൻ ശ്രമിച്ചു എന്നാണ് ആരോപണം.\nഎംജിആർ സർവ്വകലാശായുടെ വൈസ് ചാൻസിലറിന്റെ വീട്ടിൽ ബുധനാഴ്ച്ച ആദായ നികുതി വകുപ്പ് ഉദ്യോഗസ്ഥർ ഏഴ് മണിക്കൂർ നീണ്ട പരിശോധന നടത്തിയിരുന്നു. പരിശോധനയിൽ രണ്ട് കിലോ ഗ്രാം സ്വർണം പിടിച്ചെടുത്തിട്ടുണ്ടെന്നാണ് സൂചന.\nതമിഴ് ചലച്ചിത്രതാരം ശരത് കുമാറിന്റെ വീട്ടിലും ആദായ നികുതി വകുപ്പ് നേരത്തെ റെയ്ഡ് നടത്തിയിരുന്നു. തമിഴ്നാട്ടിലെ ആർ.കെ നഗർ ഉപതെരഞ്ഞെടുപ്പിന് മുന്നോടിയായാണ് ആദായ നികുതി വകുപ്പ് വ്യാപക റെയ്ഡ് നടത്തിയത്. പിന്നീട് വ്യാപകമായി പണം വിതരണം ചെയ്യുന്നുവെന്ന പരാതിയെ തുടർന്ന് ആർകെ നഗർ ഉപതെരഞ്ഞെടുപ്പ് കമ്മീഷൻ റദ്ദാക്കിയിരുന്നു.\nതമിഴ് നടന് ശരത്കുമാറിന്റേയും, തമിഴ്നാട് ആരോഗ്യവകുപ്പ് മന്ത്രി ഡോ. വിജയഭാസ്കറിന്റെ വസതികളിൽ ആദായ നികുതി വകുപ്പ് ഏപ്രിൽ ഏഴ് വെള്ളിയാഴ്ച്ച രാവിലെ റെയ്ഡ് നടത്തിയിരുന്നു. ആര്‍കെ നഗറിലെ ഉപതിരഞ്ഞെടുപ്പിന് വോട്ടര്‍മാരെ സ്വാധീനിക്കാന് ശ്രമിച്ചുവെന്ന ആരോപണത്തെത്തുടര്‍ന്നാണ് റെയ്ഡ് നടന്നത്.\nവിജയഭാസ്കറിന്റേയും, അടുത്ത ബന്ധുക്കളുടേയും വസതികളിൽ ആദായ നികുതി വകുപ്പ് പരിശോധന നടത്തി. തമിഴ്നാട്ടിലെ 35 സ്ഥലങ്ങളിലാണ് റെയ്ഡ് നടന്നത്.\nമന്ത്രിയുടെയും, നടന്റെയും വസതികൾക്ക് പുറമെ എം ജി ആർ മെഡിക്കൽ യൂണിവേഴ് സിറ്റി വിസി ഗീതാലക്ഷ്മി, എഐഎ ഡി എം കെ നേതാവ് ചിറ്റ്ലപക്കം രാജേന്ദ്രൻ എന്നിവരുടെ വീടുകളിലും, ഓഫീസുകളിലും ആദായ നികുതി വകുപ്പ് വെള്ളിയാഴ്ച്ച റെയ്ഡ് നടത്തിയിരുന്നു.\nTags: AIADMK ministersAIADMK ministers R KamarajAllegedlyC Vijayabaskarchennai policeComplaintcriminal casecriminal intimidationFileshealth ministerI-T departmentI-T officials' workincome tax departmentKadambur RajuN Thalavai SundaramNew DelhiregisterresidenceSpecial Representative to GovernmentTamil NaduUdumalai K Radhakrishnanwork


പാഴാക്കിയ നാല് വര്‍ഷം • Suprabhaatham\nMay 23, 2020 | 11:15 pm IST\nകൊവിഡ് മനുഷ്യരാശിയെ പ്രതിസന്ധിയിലാക്കിയപ്പോള് കേരളത്തിലെ ഇടതുപക്ഷ സര്‍ക്കാരിന് അതൊരു കച്ചിത്തുരുമ്പായാണ് മാറിയത്. നാല് വര്‍ഷത്തെ ഭരണ പരാജയവും ധൂര്‍ത്തും അഴിമതിയും കെടുകാര്യസ്ഥതയും മറച്ചുവച്ച് കൊവിഡിലൂടെ പിടിച്ചുകയറി രക്ഷപ്പെടാനാവുമോ എന്നാണ് സര്‍ക്കാരിന്റെ നോട്ടം. വന് പി.ആര് കമ്പനികളുടെ അകമ്പടിയോടെ സി.പി.എമ്മിന്റെ സൈബര്‍സേന നടത്തുന്ന പ്രചാരണ കോലാഹലങ്ങള്‍ക്ക് പക്ഷെ സത്യത്തെ മൂടിവയ്ക്കാനാവില്ല.\nകൊവിഡ് വ്യാപനം ചെറുക്കുന്നതില് കേരളം കൈവരിച്ച നേട്ടം സംസ്ഥാനത്തെ ജനങ്ങളുടെയും ആരോഗ്യ സംവിധാനത്തിന്റെയും നേട്ടമാണ്. മാറിമാറി വന്ന സര്‍ക്കാരുകള് കെട്ടിയുയര്‍ത്തിയ അതിശക്തമായ ആരോഗ്യ സംവിധാനത്തിന്റെ കരുത്താണത്.\nകൊവിഡിന്റെ മറവില് ആട്ടിന്‍തോലണിഞ്ഞ് രക്ഷക വേഷത്തിലെത്തുന്ന മുഖ്യമന്ത്രി പിണറായി വിജയന്റെയും സര്‍ക്കാരിന്റെയും യഥാര്‍ഥമുഖം ഇടയ്ക്കിടെ പുറത്തുചാടുന്നുണ്ട്. ഈ ദുരന്തത്തിനിടയില് ഇതുതന്നെ അവസരം എന്ന മട്ടില് സ്പ്രിംഗ്ലര് എന്ന അന്താരാഷ്ട്ര പി.ആര് കമ്പനിക്ക് കേരളത്തിലെ ജനങ്ങളുടെ ആരോഗ്യവിവരം മറിച്ചുവില്‍ക്കാന് നോക്കിയതാണ് അതിലൊന്ന്. പ്രതിപക്ഷം ആ അഴിമതി പുറത്തു കൊണ്ടുവരാതിരുന്നെങ്കില് സര്‍ക്കാരിനും അന്താരാഷ്ട്ര പി.ആര് കമ്പനിക്കും കൊവിഡ് ഒരു ചാകരയായി മാറുമായിരുന്നു. ഭരണഘടനാ തത്വങ്ങളെയും നിയമങ്ങളെയും ചട്ടങ്ങളെയും കാറ്റില് പറത്തിനടത്തിയ ഈ കൊള്ള കോടതിയും പിടികൂടിയതോടെ പറഞ്ഞതെല്ലാം വിഴുങ്ങി, ചെയ്തതെല്ലാം തിരുത്തി രക്ഷപ്പെടാനാണ് സര്‍ക്കാര് ഇപ്പോള് ശ്രമിക്കുന്നത്.\nനാല് വര്‍ഷത്തെ ഭരണം\nകഴിഞ്ഞ നാല് വര്‍ഷത്തെ ഭരണംകൊണ്ട് സംസ്ഥാനത്തിനും സംസ്ഥാനത്തെ ജനങ്ങള്‍ക്കും എന്തു നേടിക്കൊടുക്കാന് ഈ സര്‍ക്കാരിന് കഴിഞ്ഞു എന്നതാണ് കാതലായ ചോദ്യം. വലിയ ഒരു പൂജ്യം എന്നതിനപ്പുറം ഒന്നുമില്ല. നാല് വര്‍ഷം കേരളത്തിന് പാഴായി എന്നു മാത്രമല്ല, വികസനരംഗത്ത് കാതങ്ങളോളം പിന്നിലാവുകയും തലമുറകളോളം കേരളം കടത്തില് മുങ്ങുകയും ചെയ്തു. നാല് വര്‍ഷത്തിനിടയില് പേരിനെങ്കിലും എടുത്തുകാട്ടാന് പറ്റുന്ന നല്ലൊരു പദ്ധതി ആരംഭിക്കാന് ഈ സര്‍ക്കാരിന് കഴിഞ്ഞിട്ടില്ല.\nസാമ്പത്തിക അടിത്തറ തകര്‍ത്തു\nകേരളത്തിന്റെ സാമ്പത്തിക അടിത്തറ അടുത്തെങ്ങും തിരിച്ചുകയറാനാവാത്ത വിധം തകര്‍ത്തു എന്നതാണ് ഈ സര്‍ക്കാരിന്റെ പൊറുക്കാനാവാത്ത തെറ്റ്. വലിയ സാമ്പത്തിക ശാസ്ത്രജ്ഞന്റെ മട്ടും ഭാവവുമായി നടക്കുന്ന ധനമന്ത്രി ഡോ. തോമസ് ഐസക്കിന്റെ തലതിരിഞ്ഞ സാമ്പത്തിക നടപടികള് കേരളത്തെ കടക്കെണിയിലാക്കി. യു.ഡി.എഫ് അധികാരമൊഴിയുമ്പോള് 1.57 ലക്ഷം കോടിയാണ് സംസ്ഥാനത്തിന്റെ പൊതുകടം. ഇപ്പോഴത് 2.50 ലക്ഷം കോടിയും കഴിഞ്ഞ് മുന്നോട്ടു കുതിക്കുകയാണ്. നാലു വര്‍ഷത്തിനിടയില് ഈ സര്‍ക്കാര് വരുത്തിവച്ചത് ഒരു ലക്ഷം കോടിയുടെ കടം. കിഫ്ബി വഴി കൊള്ളപ്പലിശയ്ക്ക് വാങ്ങിക്കൂട്ടിയ കടം വേറെ.\nകടം വാങ്ങിയ പണമെല്ലാം ധൂര്‍ത്തടിക്കുകയും ആഘോഷങ്ങള്‍ക്കും മാമാങ്കങ്ങള്‍ക്കും വാരിവിതറുകയുമാണ് സര്‍ക്കാര് ചെയ്തത്. മന്ത്രിസഭാ വാര്‍ഷികങ്ങള്‍ക്ക് ചെലവിട്ട കോടികള്‍ക്ക് കണക്കില്ല. മാസാമാസം വന് സാമ്പത്തിക ബാധ്യത ഉണ്ടാക്കുന്ന അധിക കാബിനറ്റ് പദവികള് അഞ്ചാണ് ഈ സര്‍ക്കാര് സൃഷ്ടിച്ചത്. തോറ്റ എം.പിക്ക് ലാവണമൊരുക്കാന് ഡല്‍ഹിയില് കാബിനറ്റ് പദവി നല്‍കിയെങ്കിലും മലയാളികള്‍ക്ക് ഏറ്റവുമധികം സഹായം ആവശ്യമായി വന്ന കൊവിഡ് കാലത്ത് അദ്ദേഹം അവിടെ ഉണ്ടായില്ല.\nമുന്‍മുഖ്യമന്ത്രി വി.എസ് അച്യുതാനന്ദനെ ഒതുക്കി ഇരുത്തുന്നതിന് മാത്രമായി സൃഷ്ടിച്ച ഭരണപരിഷ്‌കാര കമ്മിഷന് എന്ന വെള്ളാനയ്ക്കും ചെലവായി 7.13 കോടി രൂപ. മുഖ്യമന്ത്രിക്ക് മാത്രം ഏഴോളം ഉപദേശകര്. സോഷ്യല് മീഡിയയില് അദ്ദേഹത്തിന്റെ പ്രസ്താവനകള്‍ക്ക് ലൈക്ക് കൂട്ടാനും അപദാനങ്ങള് പാടാനും എതിരാളികളെ തേജോവധം ചെയ്യാനുമുള്ള സൈബര്‍സേനയ്ക്ക് ചെലവ് ഖജനാവില് നിന്ന് 4.32 കോടി.\nമുഖ്യമന്ത്രിയുടെ പി.ആര് വര്‍ക്കിനുള്ള സ്‌പോണ്‍സേര്‍ഡ് ടെലിവിഷന് പരിപാടിക്ക് വര്‍ഷാവര്‍ഷം നാലും അഞ്ചും കോടി വേറെ. മുഖ്യമന്ത്രിയുടെയും മന്ത്രിമാരുടെയും ഉദ്യോഗസ്ഥരുടെയും വിദേശസഞ്ചാരത്തിനും ചെലവായി കോടികള്. കൂടാതെ, കൊലപാതക കേസിലെ പ്രതികളെ രക്ഷിക്കാന് പൊതുഖജനാവില്‍നിന്ന് ചെലവായത് കോടികളാണ്.\nശാസ്ത്രീയമായ അഴിമതിയില് സ്‌പെഷലൈസ് ചെയ്ത സര്‍ക്കാരാണിത്. സ്പ്രിംഗ്ലര് പോലെ ആരും അറിയാതെ നടത്തിയ മറ്റൊന്നാണ് ബ്രൂവറി അഴിമതി. അതീവരഹസ്യമായി മൂന്ന് ബ്രൂവറികളും ഒരു ഡിസ്റ്റിലറിയും അനുവദിച്ചത് പുറത്തുകൊണ്ടുവന്നത് പ്രതിപക്ഷമായിരുന്നെങ്കില് പൊലിസ് തലപ്പത്തെ കോടികളുടെ പകല്‍ക്കൊള്ള പിടികൂടിയത് സി.എ.ജി ആയിരുന്നു.\nകോടികള് കൈമറിഞ്ഞ മറ്റൊന്നാണ് കെ.എസ്.ഇ.ബി ട്രാന്‍സ്ഗ്രിഡ് അഴിമതി. കോട്ടയം, കോലത്ത്‌നാട് ട്രാന്‍സ്ഗ്രിഡ് പാക്കേജുകളുടെ കരാര് എസ്റ്റിമേറ്റിന്റെ പല മടങ്ങ് ഉയര്‍ത്തി രണ്ട് കുത്തക കമ്പനികള്‍ക്ക് നല്‍കിയതു വഴി 261 കോടിയുടെ അഴിമതിയാണ് നടത്തിയത്. വികസനരാഹിത്യത്തിന് മറുമരുന്ന് എന്ന നിലയില് സര്‍ക്കാര് കൊണ്ടുവന്ന കിഫ്ബിയെ അഴിമതിയുടെയും ധൂര്‍ത്തിന്റെയും കൂടാരമാക്കി മാറ്റി. അഴിമതി പിടിക്കപ്പെടുമെന്നതിനാല് ഭരണഘടനാ സ്ഥാപനമായ സി.എ.ജിയുടെ ഓഡിറ്റ് പോലും സര്‍ക്കാര് അനുവദിച്ചിട്ടില്ല.\nകൊവിഡിന് പുറമേ ഓഖിയും രണ്ടു പ്രളയവുമാണ് ഈ സര്‍ക്കാരിന്റെ കാലത്തുണ്ടായത്. അതില് ഓഖിയും ആദ്യ പ്രളയവും സര്‍ക്കാരിന്റെ കൈത്തെറ്റിന്റെ ഫലമാണ്. ഈ മൂന്ന് ദുരന്തങ്ങളിലും സഹായമെത്തിക്കുന്നതിലും പുനരധിവാസത്തിലും ദയനീയ പരാജയമാണുണ്ടായത്. കേരള പുനര്‍നിര്‍മിതി വാചകമടിയില് ഒതുങ്ങി. പ്രഖ്യാപനങ്ങള് വാരിച്ചൊരിഞ്ഞതല്ലാതെ ഒന്നും നടത്തിയില്ല. മുഖ്യമന്ത്രിയുടെ പ്രളയദുരിതാശ്വസനിധിയിലേയ്ക്ക് ലഭിച്ച 4750.8 കോടിയില് ഏതാണ്ട് പകുതിയോളം രൂപ, 2120 കോടി ചെലവഴിക്കാതെ കൈയില് വച്ചിരിക്കുകയാണ്.\nഭരണത്തില് എന്താണ് നടക്കുന്നതെന്ന് ഘടക കക്ഷികളോ മന്ത്രിമാരോ മാത്രമല്ല, ഭരണത്തിന് നേതൃത്വം നല്‍കുന്ന സി.പി.എം പോലും അറിയുന്നില്ല. എല്ലാം മുഖ്യമന്ത്രിയില് കേന്ദ്രീകരിച്ചിരിക്കുന്നു. തികഞ്ഞ ഏകാധിപത്യ ശൈലിയിലാണ് ഭരണം. വികസനമില്ല, വികസനവാചകമടി മാത്രമേ കഴിഞ്ഞ നാല് വര്‍ഷത്തിനിടയില് നടന്നിട്ടുള്ളു. എല്ലാ മേഖലയിലും പൂര്‍ണമായി പരാജയപ്പെട്ട സര്‍ക്കാരാണിത്.


കോവിഡ് രോഗവ്യാപനം: ടിപിആർ 18ന് മുകളിലുള്ള പ്രദേശങ്ങളിൽകൂടുതൽ നിയന്ത്രണം | Asian Metro News കോവിഡ് രോഗവ്യാപനം: ടിപിആർ 18ന് മുകളിലുള്ള പ്രദേശങ്ങളിൽകൂടുതൽ നിയന്ത്രണം\nകോവിഡ് രോഗവ്യാപനം: ടിപിആർ 18ന് മുകളിലുള്ള പ്രദേശങ്ങളിൽകൂടുതൽ നിയന്ത്രണം\nതിരുവനന്തപുരം : കോവിഡ് വ്യാപനം നിരക്ക് കുറയാത്ത അവസ്ഥായിൽ ടെസ്റ്റ് പോസിറ്റിവിറ്റി നിരക്ക് 18 ശതമാനത്തിന് മുകളിലുള്ള പ്രദേശങ്ങളെ ഡി വിഭാഗത്തിൽ ഉൾപ്പെടുത്തി കൂടുതൽ നിയന്ത്രണങ്ങൾ ഏർപ്പെടുത്താൻ തീരുമാനിച്ചതായി മുഖ്യമന്ത്രി പിണറായി വിജയൻ വാർത്താസമ്മേളനത്തിൽ പറഞ്ഞു. എൺപത് ഇടത്താണ് ടിപിആർ 18 ശതമാനത്തിന് മുകളിലുള്ളത്. ടിപിആർ ആറ് ശതമാനത്തിന് താഴെയുള്ള പ്രദേശങ്ങളെ എ വിഭാഗത്തിലും ആറിനും പന്ത്രണ്ടിനുമിടയിലുള്ള പ്രദേശങ്ങളെ ബി വിഭാഗത്തിലും പന്ത്രണ്ടിനും പതിനെട്ടിനുമിടയിലുള്ള സ്ഥലങ്ങളെ സി വിഭാഗത്തിലും ഉൾപ്പെടുത്തും.\nനിലവിലുള്ള നിയന്ത്രണങ്ങളിൽ അയവു വരുത്തേണ്ട സാഹചര്യം ഇല്ല. ഈ മഹാമാരിയിൽ സമൂഹം നേരിടുന്ന ഒരു പ്രധാന പ്രശ്‌നം ഉറ്റവർ മരണമടയുമ്പോൾ മൃതശരീരം അടുത്ത് കാണാൻ പോലും പലപ്പോഴും കഴിയുന്നില്ല എന്നതാണ്. മൃതശരീരം നിശ്ചിത സമയം വിട്ടിൽ കൊണ്ടുപോയി ബന്ധുക്കൾക്ക് കാണാനും പരിമിതമായ മതാചാരം നടത്താനും അനുവദിക്കണം എന്നാണ് സർക്കാർ കരുതുന്നത്. ഒരുമണിക്കൂറിൽ താഴെ ഇതിനായി അനുവദിക്കുമെന്ന് മുഖ്യമന്ത്രി പറഞ്ഞു.\nബസുകളിൽ പരിധിയിൽ കൂടുതൽ യാത്രക്കാർ പാടില്ല. റൂട്ടിന്റെ പ്രത്യേകത കണക്കാക്കി ഇപ്പോഴത്തെ സാഹചര്യത്തിൽ ആവശ്യത്തിന് ബസ്സുകൾ ഓടിക്കാൻ കലക്ടർമാർ നടപടിയെടുക്കും. അന്തർസംസ്ഥാന യാത്രികർ കോവിഡ് നെഗറ്റീവ് സർട്ടിഫിക്കറ്റ് കരുതണമെന്ന നിബന്ധനപ്രകാരം നിലവിൽ എയർപോർട്ടുകളിൽ ഫലപ്രദമായ പരിശോധനാ സംവിധാനമുണ്ട്. മൂന്നാംവ്യാപനം പ്രതീക്ഷിക്കപ്പെടുന്ന പശ്ചാത്തലത്തിൽ റെയിൽവേ സ്റ്റേഷനുകളിലും അതിർത്തി ചെക്ക്‌പോസ്റ്റുകളിലും പരിശോധനാസംവിധാനം ശക്തിപ്പെടുത്താൻ തീരുമാനിച്ചു. ടിപിആർ 12 വരെയുള്ള പ്രദേശങ്ങളിൽ ഓട്ടോറിക്ഷ ഓടാൻ അനുവദിക്കും. പൊതു ഇടങ്ങളിൽ തിരക്കുകൾ കുറക്കുവാനും സാമൂഹിധ് അകലം പാലിക്കുന്നതിനും പ്രത്യകം ശ്രദ്ധ നൽകണമെന്നും , പുറത്തിറങ്ങുന്നവർ എൻ 95 മാസ്‌കോ, ഡബിൾ മാസ്‌കോ ഉപയോഗിക്കണം. ഓഫീസുകളിലും സ്ഥാപനങ്ങളിലും മാസ്‌ക് നിർബന്ധമാണ്. ജനിതകമാറ്റം വന്ന വൈറസിന്റെ വ്യാപനം നിലനിൽക്കുന്നതിനാൽ ഓഫീസുകളിലും വ്യാപാര സ്ഥാപനങ്ങളിലും വലിയ വ്യാപനം ഒഴിവാക്കാൻ എല്ലാവരും പ്രത്യേകമായി ശ്രദ്ധിക്കേണ്ടതാണ്. സ്ഥാപനങ്ങളിൽ തിരക്ക് അനുവദിക്കരുത്. പൊതുസ്ഥലത്ത് പുലർത്തുന്ന ശ്രദ്ധ മിക്കയാളുകളും സ്വന്തം വീടുകളിലോ ജോലി സ്ഥലത്തോ കാണിക്കുന്നില്ലെന്ന് മുഖ്യമന്ത്രി പറഞ്ഞു. ഈ ഒരു അവസ്ഥായും കൂടി കണക്കിലെടുക്കാനും അദ്ദേഹം പറഞ്ഞു.\nവാക്‌സിനേഷന് മുന്‍ഗണനയില് വിദേശത്തേക്ക് ജോലി-പഠനാവശ്യങ്ങള്‍ക്കായി പോകുന്നവരെ ക്കൂടി ഉള്‍പ്പെടുത്തി 0\nയുവതി വീട്ടിലെ കുളിമുറിയില് മരിച്ച നിലയില് 0